
VALLETTE-OVA METODA ZA SASTAV PUNIH BETONA 
SA MINIMUMOM PIJESKA 

Kritički osvrt na glavne metode granulometrijskih kompozicija 
Ing. Kuzma Franulović, Institut za građevinarstvo NRH, Zagreb 


Kada je riječ o gradilišnim betonima, speci¬ 
jalno onima lošim, izvođač uvijek ukazuje na teš¬ 
koće kontrole i pravovremene intervencije na gra¬ 
dilištu. Bilo bi nedosljedno ne priznati te teškoće 
ako već priznajemo potrebu kontrole. Kako se 
sve zemlje bore s istim teškoćama, opravdani su 
i poželjni napori na usavršavanju tehnike kon¬ 
trole na gradilištu do te mjere da se ispune oče¬ 
kivanja svih zainteresiranih. 

Međutim, glavni problem nije u tome, već 
prvenstveno u sastavu, a onda u izradi i ugradbi 
betona. To je potvrdila praksa i kod nas u Hrvat¬ 
skoj na mnogim važnim objektima, među kojima 
je naročito vrijedno spomenuti mostove Prof. Ing. 
Krune Tonkovića i Tvornicu cementa »Istrace- 
ment« u Umagu. U prvom slučaju projektant, a 
u drugom investitor postavljali su zahtjev dobi- 
janja kvalitetnih betona na osnovu pravilnog iz¬ 
bora cementa, agregata, njegove prerade te pret¬ 
hodnih detaljnih studija sastava betona i defini¬ 
ranja njihovih kvaliteta. U ovim je slučajevima 
kontrola, koja po pravilu zakašnjava, registrirala 
ujednoličen kvalitet betona, a dosljedno tome i 
objekata. 

Mada je pitanje sastava najboljih betona prak¬ 
tički riješeno, ono ipak i danas ostaje zanimljiv 
predmet mnogih naučnih studija. Teži se daljnjem 
unapređivanju tehnologije betona, bilo usavrša¬ 
vanjem postojećih bilo iznalaženjem novih meto¬ 
da, da bi se izradili što kvalitetniji i racionalniji 
betoni uz maksimalno iskorišćenje kvaliteta nji¬ 
hovih sastavnih djelo va. 

Stvaranje nauke o betonu zasniva se na spo¬ 
znaji utjecaja granulometrije na svojstva betona. 
Ferete je prvi otkrio i obradio temeljne zakone 
koji vladaju u betonu, postavivši osnove granulo- 
metriji i sastavu betona. 

Ustanovio je: 

1. da je mehanička otpornost betona nezavisno 
od prirode materijala (obliku, veličini, hrapavosti 
zrna itd., konzistenciji i spravljanju) uglavnom 
funkcija odnosa. 

C cement 

* ■ == ~ ’ > 

E + V voda + šupljine 

2. da je količina potrebne vode zavisna od ko¬ 
ličine najfinijih zrna i njima je proporcionalna. 


Velika specifična površina zrna zahtijeva ve¬ 
liku količinu vode za nakvašivanje. 

Time je postavljena koncepcija o betonu: da je 
najbolji beton za danu količinu cementa »C« onaj 
koji daje najmanje šupljina i zahtijeva najmanje 
vode za nakvašivanje uz uslov da se ostvaruje 
tražena ugradijivost i obradi jivost. Ovo se može 
svesti na to da se problem sastoji u traženju punih, 
dobro ugradljivih betona sa minimumom pijeska. 
To je u isto. vrijeme osnov s kojeg polazi Vallette 
u razradi svoje metode, koja će kasnije biti de¬ 
taljno obrađena. Prije toga neće biti na odmet da 
se iznese kritički osvrt na metode koje dobro po¬ 
znamo i koje se u Evropi mnogo primjenjuju. 

Mada je praktično dobivanje najboljih betona 
riješeno i dovoljno ispitano, Vallette-ova metoda 
je utoliko interesantnija što daje potpuniji ekspe¬ 
rimentalni uvid u sastav betona. Ona se za dis¬ 
kontinuirani beton dade primjeniti ondje gdje 
djelomično zakažu, sve druge metode, bilo da 
su previše teoretske bilo da se ne mogu prilagoditi 
konkretnim uvjetima gradilišta. 

» 

52h 



Dijagram 1 

U teoretskim razmatranjima sastava betona 
kontinuirane su se granulacije u početku smatrale 
kao najkompaktnije pri čemu je bila uzimana za 
kriterij kompaktnost suhe i navlažene mješavine. 
To mišljenje nije izdržalo eksperimentalnu pro¬ 
vjeru, koja je pokazala da se kontinuirane granu¬ 
lacije, sastaju od uzastopnih zrna, lošije slažu ne¬ 
go diskontinuirane. U slučaju kontinuiranih gra- 
nulacija dobivaju se kao najpovoljnije kompakt¬ 
nosti od 0,65 do 0,75, a u slučaju diskontinuiranih 
od 0,8 do 0,9. 

Diskontinuirane granulacije svojim punim kom¬ 
pozicijama najbolje osiguravaju dobra svojstva 
betona: mehaničku otpornost, najmanje šupljina, 
malu propustljivost i najveću otpornost prema 
abanju. Potpune diskontinuirane granulacije ima¬ 
ju značajne mane o kojima treba bezuslovno vo¬ 
diti računa: komplicirana ugradba, otežan tran¬ 
sport, osjetljivost betona na male promjene koli¬ 
čine vode, povećana opasnost segregacije, kojoj su 
diskontinuirani betoni skloni. Ukoliko su diskon- 
tinuiteti djelomični a zahvataju područje od krup¬ 
nog pjeska do srednjeg šljunka, nabrojani nedo¬ 
staci ne dolaze do izražaja. Zato praksa nameće 
sve više primjenu djelomično diskontinuiranih 
betona, kao npr. za betonske kolovoze, uzimajući 
neznatno učešće frakcija od 5 do 20 mm 0. 

Primjenjujući pri sastavu betona kontinuiranu 
ili diskontinuiranu metodu granulacije uvijek 
treba težiti što prikladnijem sastavu zrna, da se 
osigura što bolja ugradljivost i obradljivost betona. 

Većina kontinuiranih granulometrijskih linija 
polazi od utvrđenih teoretskih postavki. Problem 
se sastoji u iznalaženju najpovoljnijih odnosa ras¬ 
položivih zrnatih materijala, čija granulometrij- 
ska linija treba da se što bolje prilagodi jednoj od 
izabranih teoretskih linija. 

Teoretske granulometrijske linije izvedene su 
na temelju spoznaje da svako sistematsko usitnja¬ 
vanje (umjetno ili prirodno) slijedi parabolički za¬ 
kon raznih stepena u zavisnosti od količine i veli¬ 
čine pojedinih grupa zrna: 



za. o 



T» 4 oo 


(i) x 


X ie m jenja 

od O do oo 


*a v- oo 


Fuller i Thomson uzimaju za definiciju konti¬ 
nuirane granulacije izraz 

/ d \ 0 ’ 5 

p - 100 (d) ' 

jer za normalno doziranje cementnom daje najma¬ 
nji E + V. E = količina vode, V = količina šu¬ 
pljina. 

Analiza dijagrama 2 očito pokazuje da se do¬ 
biva to veći porozitet što se sastav krivulja više 
bliži samo krupnim ili samo sitnim zrnima. 

Kontrolna linija koju je dao Fuller smatra se 
suviše teoretskom, ali je zbog svoje jednostavnosti 
u primjeni vrlo prihvatljiva. Ova uputstvena gra- 
nulometrička linija daje prema proučavanjima Sol- 
vey-a premalo sitnih i srednjih zrna pijeska kad 
se radi o normalnim betonima, tj. onima sa maksi¬ 
malnim zrnom od 30 do 80 mm 0. 

EMPA krivulja je još nepovoljnija za izradu 
takovih betona jer je u njoj još siromašnije učešće 
sitnih i srednjih zrna pijeska. To je pokazala i 
praksa pri uslovima koji vladaju na našim pro¬ 
sječnim gradilištima. 

Fuller-ovu krivulju usvojio je prof. Bolomey r 
popravivši je uvođenjem parametara koji zavise 
od vrste agregata (prirodan ili drobijeni) i od 
konzistencije betona, jer i on smatra da Fuller-ova 
krivulja ima premalo pijeska za normalne armi¬ 
rane betone. Uvođenjem parametra Bolomey-eva 
uputstvena krivulja dobiva matematski izraz 

y = A + /100 — A/ • j/iL. 

CRM1UIACIJE P-A*(«oo-a)V3Td 



Prof. Bolomey vodi računa o doziranju cemen¬ 
ta, uvodeći ga u granulometrički sastav svoje 
uputstvene linije. Njegova metoda ima naročitih 
prednosti u slučajevima ekstremnog doziranja ce- 
menata, jer fiksira količinu finih čestica pijeska 
u ovisnosti o doziranju cementa. Glavnim se nje- 
U.im nedostatkom smatra što se u cilju povećanja 
količine pijeska nesrazmjerno povećava vrlo fini 
pijesak, odnosno prašina, koji su u većim koli¬ 
činama štetni za beton. 


Dijagram 2 

Bolomey-eva metoda je vrlo dobra za armirani 
beton sa maksimalnim zrnom od 20 do 80 mm 0. 
Ona praktično isključuje segregaciju a daje be¬ 
tone lako ugradljive, pokretljive i dobro obrad- 
ljive sa zatvorenim površinama. Općenito je po¬ 
desna za pripremanje betona u području od pla¬ 
stičnih do tekućih. 

Još savršeniji stepen upotrebljivosti daje Fau- 
ry-jeva metoda, koja rješava neposredno svaki 
pojedini slučaj ne definirajući unaprijed betone 
općim granulometrijskim zakonom. Trasiranje se 
vrši skupa sa cementom. Faury je uveo brojčane 
koeficijente koji uputstvenu liniju stavljaju u ovi¬ 
snost od svojstava agregata (oblika zrna, hrapa¬ 
vosti), konzistencije i načina ugradbe. On je kon- 
kretizirao Caqnot-ove teoretske postavke o efektu 
zida oplate, volumena i armature i omogućio po¬ 
stavljanje kontinuirane linije vrlo prilagodljive 
konkretnim uslovima izvedbe. 


Kontrolna linija izvedena na temelju ovih po¬ 
stavki svodi se na proučavanje dvaju dijelova be¬ 
tonske smjese čiji se odnos mjenja zavisno od 
napred navedenih utjecaja. Prva skupina su sitna 


i srednja zrna 



a druga krupna 



Dok se kod uputstvenih linija Fuller, EMPA, 

Bolomey mijenja samo odnos .^ una ^., k oc j F aur y_ 

pijesak 

evo linije se mijenja odnos srednjih i krupnih 
zrna u ovisnosti od maksimalnog zrna, oblika zrna, 
efekta oplate, armature i jačine zbijanja. To je 
Faury postigao postavljanjem zakona granulacije 
za zamjenu zrna od 0 do D/2 i za krupna zrna 
cd D/2 do D. 



Profesor Abrams uvodi u granulometrijska raz¬ 
matranja modul zrnatosti (finoće). Razradio je 
način dobivanja najpovoljnijih odnosa kategorija 
na osnovu njihovih modula finoće i optimalnog 
modula za kontinuiranu uputstvenu liniju. 

Modul finoće je također u vezi s potrebnom 
vodom u betonu te postaje važan tehnološki faktor. 

Njemačke uputstvene linije su iskustvene i ne 
oslanjaju se na matematičke formule. Karakteri¬ 
stično je za one kontrolne linije da za sve betone 
počevši od onih sa maksimalnim zrnom 30 mm 0 
na više odnos šljunka prema pijesku ostaje prak¬ 
tično nepromijenjen. 


KRIVULJA PROSIJAVANJA 



Dijagram 5 


Za određivanje vode pri spravljanju betona, 
upotrebljava se Abramsov modul finoće, formula 
Faury-ja ili najtačnija metoda Bolomey-a. Sve te 
formule pretpostavljaju približno standardne kon¬ 
tinuirane granulometrijske linije za beton određe¬ 
nog maksimalnog zrna. Količina vode za spravlja- 
nje betona sa danom količinom cementa mijenja 
se prema granulometrijskom sastavu. 

Ovim je dan kratki pregled osnovnih karakte¬ 
ristika glavnih granulometrijskih metoda koje su 
dobro poznate a u Evropi se mnogo primjenjuju. 

Metoda prof. Vallette -a je kod nas manje po¬ 
znata i izvan je upotrebe, iako ima praktičnih i 
u mnogim slučajevima kvalitetnih prednosti, te 
će biti predmet detaljnog izlaganja. 

Osnovna koncepcija Vallette-ove metode, da je 
najbolji beton onaj koji se ostvari i uspije ugraditi 
s najmanje pijeska tvoreći pun beton, bazira na 
Ferete-ovim postavkama o betonu. Pod punim be¬ 
tonom se razumijeva ispunjavanje svih šupljina 
cementnim mortom, što se očituje po završenom 
ugrađivanju vibriranjem u lako znojnoj površini, 
uz uslov da je i sam cementni mort pun. 

Vallette odbacuje postavljanje bilo kakvog ob¬ 
lika uputstvene granulometrijske linije, a količinu 
vode određuje čistim eksperimentom. 

Ova metoda se uspješno primjenjuje ne samo 
u slučaju diskontinuiranih granulacija, gdje daje 
i najbolje rezultate, već i u slučaju kontinuiranih, 
kad za pojedine slučajeve daje jedino moguće 
ispravno rješenje. 

To*je slučaj kad se agregat dijeli u dvije ka¬ 
tegorije: pijesak i šljunak, što je najčešći slučaj 
na malim i srednjim gradilištima. Radi tehnički 
primitivnog separiranja, kategorije ulaze jedna u 
drugu s velikim udjelom, što u najviše slučajeva 
onemogućuje dobivanje dobrog betona prema teo¬ 
retskim postavkama uputstvenih linija. 

U ovom slučaju jedina promjenljiva je odnos 
pijeska : šljunku. Postavlja se problem u kojem će 
odnosu biti zastupan pijesak da se s minimumom 
vode dobije puna, dobro ugradljiva i obradijiva 
mješavina za određenu količinu cementa. Vallette- 

Dijagram 6 


ova metoda daje traženo rješenje vodeći računa 
u prvoj aprokcimaciji o minimumu cementa za 
promjenu odnosa šupljina. 

Ima agregata, kao na pr. botovski, čiji se pri¬ 
rodni diskontinuitet može izbjeći jedino dodava¬ 
njem podesnog srednjeg pijeska od 0.5 do 2 mm 
0, što je gotovo isključeno zbog neekonomičnosti. 
Praktično uzevši sve teoretske metode za izradu 
kvalitetnog betona s ovim materijalom, gotovo 
uvijek zakažu, što je potvrdila i dosadašnja prak¬ 
sa. Svi takvi slučajevi gotovo se uvijek dadu rije¬ 
šiti metodom Vallette-a neposredno na gradilištu, 
pri čemu je potrebna samo vaga, posuda poznatog 
volumena i menzura 500 cm :1 , uz uslov da se di¬ 
jeli agregat najmanje na pijesak i šljunak. U slu¬ 
čaju prirodnog ili uslovljenog diskontinuiteta ovoj 
metodi treba dati prednost pred ostalima. 

Rješavajući kompozicije betona Vallette polazi 
od postavke da se dobivaju puni betoni s mini¬ 
mumom cementa, odnosno pijeska, s time da se 
definiraju: 

A Fizikalne karakteristike sasta¬ 
vljenog betona. 

Njih daju: 

I. Zapreminske i specifične težine komponent- 
nih materijala. 

PV = VM + VS 


SI. 7 


Zna se da je prividni volumen PV ispunjen 
težinom P nekog nekoherentnog materijala (šlju¬ 
nak, pijesak, cement) jednak sumi apsolutnog vo¬ 
lumena Vm i nekog volumena šupljina Vš. 

Iz toga se izvode: 

P 

volumenska težina VT =± - -, 

PV 

P 

specifična težina ST = 

Vm 

Za izvođenje sastava betona potrebno je odmah 
na početku poznavati ove fizikalne karakteristike: 

volumenska težina šljunka VTš kg/lit. 
specifična težina šljunka STš gr/cm 3 
volumenska težina pijeska VTp kg/lit 
specifična težina pijeska STp gr/cm 3 
volumenska težina cementa VTc kg/lit 
specifična težina cementa STc gr/cm 3 

II. Voda za nakvašivanje pješka 

Potrebna voda za nakvašivanje utvrđuje se na 
dijelovima suhog pijeska, navlaživanjem i miješa¬ 
njem zidarskom žlicom, dok se uspije od njega me¬ 
đu rukama napraviti lopta. Na taj način je dobiven 
kriterij za najpovoljniju koheziju koja odgovara 
približno maksimalnim kapilarnim naponima u na¬ 
vlaženom pijesku. 

Primjedba: Utvrđeno je da od vode za nakvašiva¬ 
nje 2000 g pijeska treba oduzeti se 10 g vode, 
koja se izgubi navlaživanjem lima i zidarske žlice. 

S određenim količinama suhog pijeska i vode 
za nakvašivanje izvedu se koeficijenti navlaživa- 
nja, i to: 

, v . i . x voda nakvašivanja u g 
težinski etp — ---— 

suha težina pijeska u g 

, . . voda nakvašavanja u 1 

volumenski: evp = ---. 

priv. volum. suhog pijeska u 1 

Odatle se dobiva relacija za praktično računanje 
volumenskog koeficijenta ovlaživanja: 

evp = (vTp) • (etp) 


Primjedba: Za početak rada potrebna voda za ov- 
laživanje 2000 g pijeska može se kao 
prva eproksimacija odrediti po Bolo- 
mey-u: 


V = 


P. N 

(dn-dn + 1) 


1 ’ 

3 


za N - 0,08 


III. Voda za nakvašivanje cementa 

Nje mora biti toliko da dobro izmiješana s od¬ 
ređenom količinom cementa tvori najpovoljnije 
cementno tijesto. Uzima se da ta količina vode 
odgovara normalnim konzistencijama raznih vrsta 
cementnog tijesta, a određuje se Vicat-ovim apa¬ 
raturom. Ta je voda neophodna za kemijski proces 
hidratacije i najnužniji stepen pokretljivosti ce¬ 
mentnog tijesta. Ona mora obaviti s kramom sva 
zrna cementa te na taj način djelovati kao pod- 
mazivač. 

Težinski koeficijent navlaživanja cementa (etc) 
odgovara sadržaju vode čistog cementnog tijesta 
u mortu ostvarenom s ovlaženim pijeskom na gore 
izložen način. 

Koeficijenti ovlaživanja cementa vodom uzi¬ 
maju se konstantni za svaku vrstu cementa po¬ 
sebno: 

portland i šlako cement (etc) = 0,24, 

pucolan i metalurgijski cement (etc) = 0,28. 

Za volumenske koeficijente ovlaživanja vrijedi 
ista relacija: 

(evc) = (vTc) (epc), 

Primjedba: Uzevši da je vTc = 1 dobija se za 
gornje cemente: 

(evc) = 0,24, 

(evc) = 0,28. 


B) Provođenje prethodnog računa 
Ovaj račun zasniva se na poznavanju suhih i 
vlažnih kompaktnosti pijeska i cementa, pa ove 
treba prethodno ustanoviti. 

1. PIJESAK 

Označimo suhu kompaktnost pjeska sa (ap) 
apsolutni volumen suhog pijeska 

(op) =---;-;-, 

prividni volumen suhog pijeska 
, P VTp vTp 

(op) = • - = 

sTp P sTp 

Kompaktnost navlaženog pijeska (a’p) 

apsolutni volumen suhog pijaska + 

, + voda za nakvašivanje 

prividni volumen suhog pijeska 1 
(a’p) = (ap) + (evp) 

Postavi li se uslov da puno cementno tijesto mora 
ispuniti šupljine u jedanput navlaženom pijesku 
potreban je za daljni račun koeficijent šupljina 
navlaženog pijeska: 

V šup. = (1 — a’p) = 1 — (ap + evp). 

2. CEMENT 

Kompaktnost cementa određuje se na isti na¬ 
čin kao i kompaktnost pijeska, pa se odmah mogu 
postaviti izrazi za 

vTc 

suhu kompaktnost: ac =-, 

sTc 

kompaktnost čistog tijesta: a’c = (ac + evc). 

Za navedene cemente uzima se da fizikalne 
osobine imaju približno konstantne veličine: 
portland i šljako cement: 

vtc = 1; sTc = 3,1; ac = 0,32; a’c = 0,56 
Pucolan i metalurgijski cement: 

vTc = 0,80; sTc = 2,8; ac = 0,286; a’c = 0,51. 

Sa izvedenim veličinama može se dobiti: 


IV. Voda za ovlaživanje šljunka 

Da bi se efekat isparavanja sveo na najmanju 
mjeru, voda za ovlaživanje šljunka ustanovit će 
se nakon kompozicije punog morta s minimumom 
cementa. 

Voda za ovlaživanje ustanovi se škropljenjem 
i miješanjem prethodno utvrđene težine šljunka, 
uzimajući za kriterij optimalnog ovlaživanja stva¬ 
ranje jednolično sjajne prevlake vode na ukup¬ 
nom šljunku. 

Na isti način kao i za pijesak dobivaju se koefi¬ 
cijenti ovlaživanja: 

težinski: (etš) = V ° da namakan J^ ” § _ 
suha težina šljunka u g 
volumenski: (evš) = (VTš) • (etš). 

Nakon određivanja naprijed izvedenih vrijed¬ 
nosti dolazi na red 


C. Puni mort sa minimumom ce¬ 
menta 

To se postizava ako se ovlaženom pijesku doda 
apsolutni volumen čistog tijesta potreban za ispu¬ 
njenje šupljina jedanput navlaženog pijeska. U 
svrhu sigurnosti doda se 10°/o više cementne kaše. 

Prividnom volumenu jedanput navlaženog pi¬ 
jeska' (pVp) odgovara volumenu šupljina 
(pVp) (1 — a’p) = (pVp) (Všup). 

Tom volumenu šupljina mora da bude jednak ap¬ 
solutni volumen čistog tijesta: 

(pVc) • a’c = (pVp) (1 —o’p), 

pVc = (pVp)- ^ 1,10. 

a’c 

Tako je određen prividni volumen cementa 
uvećan za 10°/o, koji mora s pijeskom dati puni 
mort. 

Voda za cement dobiva se izrazom 

(Ec) = (pVc)-(evc), a za pijesak 
(Ep) = (pVp) (evp). 

Tako sastavljenim mortom ispuni se sud valj¬ 
kastog ili drugog oblika, a ugrađivanje se izvrši 
potresima na tvrdoj podlozi. 

Na kraju ugradbe mort mora da 
dobije glatku površinu lagano sjaj¬ 
nu bez otpuštanja vode. Pod pritis¬ 
kom prsta nastat će elastična de¬ 
formacija na cijeloj površini bez 
stalnih lokalnih promjena. 

To je kriterij za ocjenu pravilno sastavljenog 
morta. 

Ako se dobio previše plastičan mort koji ne 
odgovara gornjem kriteriju izradit će se nova 
mješavina sa smanjenim (etp). 

Ako je mort previše krut zamiješat će se po¬ 
novo s neznatno većom količinom vode. U oba 
slučaja obnovit će se prethodni račun. 

D. Beton sa minimalnom količi¬ 
nom cementa 

Priredi se dovoljna količina šljunka suhe teži¬ 
ne (Pš), poprskanog vodom prema naprijed opi¬ 
sanom postupku. 

Potom se unese u definirani mort maksimalna 
količina nakvašenog šljunka čije šupljine mora 
ispuniti definirani mort za traženu ugradijivost 
i obradljivost. 

Poslije temeljitog miješanja unosi se beton u 
kalup u koji je prethodno ugrađen model željezne 
armature. Beton se ugrađuje srednjim zbijanjem 
kao na gradilištu, ako je oplata lako ispunjena 
armaturom. Po otvaranju kalupa provjeri se da li 
postoje kaverne i gnijezda šljunka. 

Ako je beton suviše plastičan dodaje se ponovo 
šljunak, a ako je previše krut izvrši se novo mi¬ 
ješanje s manje šljunka. 

Ocjena tražene ugradljivosti odnosne plastičnosti 
traži najviše iskustva 

Kad beton dobije tražene karakteristike odvaže 
se šljunak, koji nije upotrebljen a njegova težina 
u vlažnomu stanju se sa (P’š). 

Jedanput ovlaženi šljunak teži: 

(Pš) - (1 + etš) 

a težina upotrebljenog vlažnog šljunka 
(Pš) (1 + etš) — (P’š) 

Težinu ugrađenog suhog šljunka daje izraz 
(Pš) (1 + etš) — (P’š) 

(1 + etš) 

Time je omogućena kompozicija betona težinski, 
zapreminski i u apsolutnim volumenima za mini¬ 
malnu dozažu cementa pri čemu je osiguran pun 
beton prilagođen ugradbi. 

Očito je da ova metoda isključuje mogućnost 
korekcije za usvajanje dozaže cementa ispod mi- 
.nimuma, jer se u tom slučaju ne bi dobio pun be¬ 


ton. Ukoliko se zahtijeva manja dozaža cementa 
mora se početnoj količini pijeska dodati fini korek- 
cijski pijesak, a proučavanje se provede s novim 
tako sastavljenim pijeskom. 

E. Kompozicija'betona sa unaprijed 
propisanom većom količinom ce¬ 
menta na m :J betona 

Načelno se pri projektiranju propisuje količina 
cementa koju treba u njemu osigurati pri sastavu 
betona. 

Kako u izloženoj metodi sastav polazi od mini¬ 
muma cementa uz uslov da se dobije pun beton, 
pri propisanoj većoj dozaži vrši se zamjena od¬ 
govarajućeg volumena ovlaženog pijeska uveća¬ 
nim volumenom čistog cementnog tijesta. 

1. Korekcija prividnog volumena pijeska 

Razlika između propisane i prethodnim raču¬ 
nom dobivene minimalne volumenski izražene ko¬ 
ličine cementa u suhom stanju je (pVC,). Ovom 
volumenu treba dodati vodu za nakvašivanje. 

Prema tome prividni volumen cementnog tijesta. 
VMc, = (p VCJ • (o’c). 

Da se dobije mjesta u prethodno izračunatom 
betonu za ovaj prividni volumen cementnog tije¬ 
sta, treba masi oduzeti isti prividni volumen je¬ 
danput navlaženog pijeska: 

VMp, = (pVp,) (o’p), 

(pVp,) (o’p) = (pVc,) (a’c), 

(PVp,) = (pVc,) • k, 

(o’p) 

Izraz ^ ^ = K zove se koeficijent pijeska. 

(«’P) 

Za povećanu dozažu cementa (pVcJ u privid¬ 
nim litrama umanji se pijesak za odgovarajuću 
količinu: 

( P V Pl ) - K(pV Cl ) 

2. izvedena korekcija za cement i pijesak za¬ 
htijeva odgovarajuću korekciju vode, jer je koli¬ 
čina vode za okvašivanje prividne volumenske ra¬ 
zlike cementa mnogo veća od vode za okvašivanje 
odgovarajućeg prividnog volumena pijeska: 

Voda za okvašivanje pijeska dobiva se izrazom: 

(PVPl) (evp) - K (pVc, (evp) 

Za povišenu dozažu cementa normalno je potreb¬ 
no (pVc t ) (evc) iz čega slijedi da treba dodati 
samo razliku vode 

&E = [(evc) — K (evp)] (p VcJ 
Označi li se izraz 

(evc) — K (evp) = K’, 

AE = K’-(p Vc,) 

Time je ostvaren definitivni sastav punog be¬ 
tona s propisanom količinom cementa. 

Kada se provede preračunavanje u težinske 
količine i količine za m :1 gotovog betona, izvrši se 
eksperiment za manju količinu betona, koja se 
mora ugraditi bez viška ili manjka u prostor za 
koji je beton računat. 

Uvod 

Armirano-betonski most preko Rječine kod se¬ 
la Pašca u blizini Rijeke nalazi se na putu koji 
povezuje Gornju Orehovicu sa Drenovom. Most 
izgrađen od čelika 1932. god. tačno na istom mje¬ 
stu, bio je porušen u prošlom ratu, a isto tako i 
provizorna čelična konstrukcija koja je umjesto 
njega bila postavljena. 

I do prve i do sadašnje druge izgradnje ovog 
mosta došlo je uslijed specifičnih okolnosti. Do 
prve izvedbe je došlo, da se stanovnicima Kastava 
i okoline omogući kraća veza sa Sušakom, jer su, 
radi predratne granice sa Italijom, bili upućeni 
da se služe zaobilaznim putem preko Jelenja i 



SI. 1: Izvedeni objekat 


Čavala, koji je bio skoro tri puta duži od onoga 
koji je vodio preko Rijeke sa dva prelaza preko 
granice. Put između Gornje Orehovice i Pašca, 
koji je već postojao, trebalo je tada samo rekon¬ 
struirati, a od Pašca do Drenove izgraditi potpuno 
novi put. 


Nakon rata navedena veza potpuno je izgubila 
svoju prvobitnu svrhu. Obnova mosta ovisila je 
samo o tome da li će se naći sredstava za izgrad¬ 
nju mosta na jednom postojećem lokalnom putu. 
Uz mnoge ostale važnije objekte izgledi za to bili 
su zaista minimalni. Potreba obnove mosta poja¬ 
vila se tek nakon početka izgradnje hidrocentrale 
Rječina. Analizama se došlo do zaključka da se 
izvedbom mosta, u etapi izgradnje hidrocentrale 
koja je bila u toku, može više uštediti na tran¬ 
sportnim troškovima nego što stoji obnova ovoga 
objekta. Tako se našao investitor i sredstva, te 
se izgradio objekat. 

Iako je do ponovne izvedbe ovog mosta došlo 
uslijed posebnih razloga, ne treba potcijeniti po¬ 
tencijalnu vrijednost koju on pruža za sigurnost 
cestovnog saobraćaja na tom području. Naime, 
osim poznatog mosta između Sušaka i Rijeke, to 
je najbliži prelaz Rječine, a jedini drugi objekat 
koji je izgrađen za najvišu kategoriju opterećenja. 

Općenito 

Mada se radi o malenom objektu, ukupne du¬ 
žine svega oko 58 m, on je interesantan s obzirom 
na duboki kanjon Rječine na tom mjestu. Visinska 
razlika od nivelete mosta do dna vodotoka iznosi 
oko 43 m. Na licitaciji za izvedbu predratnog 
objekta učestvovalo je čak 8 poduzeća sa ukupno 
16 alternativnih idejnih projekata, od kojih je 
otprilike polovina predviđala izradu u čeliku, a 
polovina u armiranom betonu. 

Osnovna konstrukcija izvedenog predratnog 
objekta bila je od čelika, a kolovoz od armiranog 
betona. Glavni nosači mosta bile su dvije čelične 
rešetke. Na osnovnom rasponu od 32,0 m rešet¬ 
kasti nosači su bili izvedeni sa zakrivljenim do¬ 
njim pojasom, tako da im je visina iznosila u sre¬ 
dini 1,50 m, a iznad zglobnih ležajeva 7,00 m, tj. 
visina luka donjeg pojasa iznosila je 5,50 m. Na 

SI. 2: Pogled na most 

stranama su dolazile rešetkaste konzole dužine 
po 6,40 m i kratki prelazni nosači na upornjake. 
Širina kolovoza iznosila je 4,70 m, a postranih pje¬ 
šačkih staza po 0,65 m, tj. ukupna korisna širina 
mosta između ograda bila je 6,00 m. 

SI. 3: Poprečni presjek 

Izradu projekta za obnovu mosta investitor je 
povjerio »Rijeka-projektu«. Bila su izrađena naj¬ 
prije četiri idejna projekta, po jedan u čeliku i 
prednapregnutom betonu, te dva u armiranom be¬ 
tonu. Svaku varijantu izradio je drugi projektant. 
Zbog dubokog kanjona Rječine svi su projekti 
predviđali montažne konstrukcije, bez upotrebe 
skele. Pri tom se napominje da je predratni obje- 
kat, iako se radilo o laganoj čeličnoj rešetkastoj 
konstrukcijii, bio izveden pomoću drvene skele, 
koja je bila izgrađena sve do dna kanjona Rječine 
(v. Tehnički list 1934., str. 232, si. 5). 

Na temelju rezultata koje su dali idejni pro¬ 
jekti, a na prijedlog revizione komisije, bilo je 
odlučeno da se izrade dva glavna projekta, jedan 
u prednapregnutom betonu, a drugi u armiranom 
betonu, uzevši kod ovog u obzir kombinaciju 
oba izrađena idejna projekta. To rješenje u armi¬ 
ranom betonu bilo je konačno odabrano za iz¬ 
vedbu. 

Osnovna nosiva konstrukcija mosta u prvom 
idejnom projektu u armiranom betonu, koji je 


izradio Ing. Juračić, sastojala se od dva armirano- 
betonska luka raspona 32,0 m, presjeka 60 X 100 
cm. Lukovi su bili dvozglobni, jer se pretposta¬ 
vljalo iskorištenje temelja glavnih nosača starog 
mosta. U njima je bila predviđena kruta arma¬ 
tura, koja je ujedno služila kao nosač za drvenu 
oplatu tih armirano-betonskih lukova. U svakom 
luku nalazile su se po dvije rešetke, međusobno 
spojene pomoću dijagonala od okruglog betonskog 
čelika. Same rešetke imale su pojaseve od kutnih 
profila, a dijagonale također od betonskog čelika. 
Takav tip nosača (tzv. »R« nosač) mnogo se upo¬ 
trebljava poslije rata i daje znatne prednosti u 
pogledu ekonomičnosti, sigurnosti, i lakoće iz¬ 
vedbe. Bilo je predviđeno da se čelični lukovi iz¬ 
vode od dvije polovine, s montažnim spojem u 
tjemenu. Težina jednog poluluka iznosila je sve¬ 
ga 1,4 t, što je omogućavalo jednostavnu i laku 
montažu. Konstrukcija kolnika bila je raščlanjena, 
a sastojala se od kontinuirane ploče, koja je po¬ 
čivala na poprečnim nosačima na razmaku od 



SI. 5: Detalj »A« — usidrenje u temelj svoda 

1,68 m, ovi na dva uzdužna kontinuirana nosača. 
Ispod njih dolazili su na razmaku od 3,36 m stu¬ 
povi presjeka 25 X 40 cm, koji su prenosili opte¬ 
rećenje na lukove, odnosno prema krajevima na 
tlo. Na mjestima gdje su dolazili stupovi, lukovi 
su bili povezani poprečnim vezama. 

Drugi idejni projekat u armiranom betonu, ko¬ 
ji je izradio Ing. Sekulić, pretpostavljao je kao 
osnovnu nosivu konstrukciju upeti svod raspona 
32,7 m debljine 50 cm u tjemenu i 70 cm na oslon¬ 
cima. Za takovu izvedbu bilo je potrebno vađenje 
postojećih temelja glavnih čeličnih rešetkastih no¬ 
sača starog mosta. U poprečnom presjeku kon¬ 
strukcija svoda se sastojala od četiri montažna 
armirano-betonska nosiva elementa s U-presje¬ 
kom vanjske širine po 70 cm, između kojih se po- 


Sl. 4: Shematski prikaz čeličnih lučnih nosača 

stavljalo na donjoj strani još po tri niza monta¬ 
žnih ploča iste širine, te tako dobio, nakon ispu¬ 
njavanja betonom, svod širine 490 cm. Montažni 
U-profili izvodili bi se kao polulukovi, sa privre¬ 
menim zglobovima na krajevima, a montirali bi 
se pomoću dvije igle, po jedna na svakoj strani 
objekta. Sa istog stajališta igle vršila bi se mon¬ 
taža svih četiriju polulukova, a po podacima iz 
literature za slične objekte, montiranje svih lukova 
trebalo bi izvesti najdalje za dva radna dana. 
Težina jednog montažnog elementa, poluluka U- 
presjeka, iznosila je 5,7 t. Napominje se da je 
poslije rata u inostranstvu izveden cio niz lučnih 
i svođenih mostova sa sličnim montažnim siste¬ 
mima, s težinom montažnih elemenata čak do 30 t, 
a ovakav način izvedbe pokazao se naročito eko¬ 
nomičnim za raspone od 30 do 40 m. Konstrukcija 
kolnika bila je po ovom idejnom projektu puna 
kontinuirana ploča, oslonjena na razmacima od 
3,38 m na pune vertikalne zidove širine 470 cm, 
a debljine od 15 do 21 cm. U projektu je bilo 
preporučeno da se most na krajevima produži i 
izvedu novi manji upornjaci, ukoliko se ustanovi 
da su postojeći jače oštećeni. Tako bi se dobilo 
mnogo bolje estetsko rješenje, jer su prirodne 
padine gornjeg dijela kanjona Rječine bile zakr¬ 


čene starim, prilično daleko istaknutim upornja- 
cima. 

Glavni projekat predstavlja sintezu opisanih 
dvaju idejnih projekata u armiranom betonu. To 
se moglo lako provesti, jer je njihovo dispozi- 
ciono rješenje bilo slično, usprkos različite obrade 
svih konstruktivnih elemenata. Izvršena je de¬ 
taljna analiza prednosti i izvjesnih nedostataka, 
pa su projektanti primijenili iz oba idejna pro¬ 
jekta ono što se pokazalo povoljnijim. Uglavnom 
je iz prvog idejnog projekta usvojena konstruk¬ 
tivna izvedba osnovnog nosivog sistema (kruta 
armatura), a iz drugog razrada dispozicije. Došlo 
se, naime, do zaključka da klasično rješenje sa 
ubetoniranim rešetkastim čeličnim lučnim nosa¬ 
čima, poznato još od Melana na dalje, zbog znatno 
lakših montažnih elemenata predstavlja za naše 
prilike u konkretnom slučaju najpogodnije rje¬ 
šenje. S druge strane analize su pokazale da kod 
ovog, razmjerno malenog objekta, prednosti raš¬ 
članjenog kostruktivnog sistema dolaze dovoljno 
do izražaja, iako su količine i betona i čelika bile 
u tom slučaju manje. Radi toga je za osnovnu no¬ 
sivu konstrukciju odabran svod, a za kolnik puna 
kontinuirana ploča, koja leži na punim vertikal¬ 
nim poprečnim zidovima. 

SI. 6: Detalj »B« — montažni spoj u tjemenu 


Investitor, »Kvarnerske elektrane« u Rijeci, 
naravno je nastojao da obnova mosta bude što 
jeftinija. Stoga je u programu za idejni projekat 
bila predviđena ista širina kolnika i pješačkih 
staza kao na porušenom predratnom predratnom 
objektu. Investitor je, međutim, ipak prihvatio 
sugestiju revizione komisije da se uglavnom pro¬ 
jektu širina kolovoza predvidi 5,00 m tj. da bude 
za 30 cm veća. Širina pješačkih staza ostala je 
kao ranije tj. 0,65 m, pa ukupna korisna širina 
između ograda iznosi 6,30 m. 

Nosiva konstrukcija kolnika je kontinuirana 
armirano-betonska ploča jednake debljine od 28 
cm na cijeloj širini. Tako se dobila jednostavnija 
izvedba, naročito u pogledu savijanja armature. 
Iznad plače izveden je beton za nagib, koji ujedno 
pruža izvjesnu zaštitu za nosivu konstrukciju. Na 
njemu se nalazi sloj tvrdo livenog asfalta debljine 
4 cm. Otvori za odvodnju kolovoza predviđeni su 
postrance u sredini svakog drugog polja. 

Niveleta je vođena tako da se s oba kraja mo¬ 
sta uspinje prema sredini sa 1,5%, dok je u sredini 
na dužini od 16,9 m izvedeno zaobljenje radiusa 
800 m. Tako je u sredini mosta dobiveno nadviše- 



Sl. 7: Četvrtine lučnih nosača i montažne ploče 
na gradilištu 


nje od oko 30 cm prema krajevima, čime se po¬ 
boljšava odvodnja, a i estetski postizava bolje 
djelovanje. 

Ispod pješačkih staza nalaze se šupljine za pro¬ 
vođenje telefonskih i električnih vodova, te vo¬ 
dovoda. Taj prostor prekriven je montažnim ar¬ 



Sl, 8: Prva polovina lučnog nosača za vrijeme montaže 


mirano-betonskim pločama, na kojima je izveden 
lijevani asfalt debljine 1,5 cm. Ograda mosta je 
visine 90 cm. Niža ograda se nije mogla predvi¬ 
djeti iz sigurnosnih razloga. 

Detaljnim snimanjem i pregledima ustanovlje¬ 
no je da su postojeći upornjaci bili u tolikoj mjeri 
oštećeni prilikom rušenja starog mosta da bi ih 
trebalo gotovo potpuno obnoviti. S obzirom na to, 
most je sa svake strane produžen za po jedno po¬ 
lje (3,38 m). Tako su dobiveni niži upornjaci i 



SI. 9: Namještanje rešetke na predviđenu visinu 


estetski mnogo povoljniji priključak gornjeg dijela 
objekta na teren. Stari upornjaci, dosta daleko 
istaknuti, narušavali su u priličnoj mjeri divlju 
i snažnu ljepotu prirode na tom mjestu, što je 
posebno dolazilo do izražaja kod novog projekti¬ 
ranog rješenja. Na svakom upornjaku predviđena 
su po 4 klizna ležaja za ploču kolnika. 

Vertikalni zidovi između kolovozne ploče i 
svoda dolaze na jednak razmak od 3,38 m. One 
su širine 5,20 m, a različitih debljina iz estetskih 
razloga, 21 cm kod najviših pa do 15 cm kod naj¬ 
nižih. Širina kolnika je malena, pa prozračnost 
objekta dolazi do izražaja, usprkos punih verti¬ 
kalnih zidova. Ovo naročito stoga što je cesta s 
jedne i s druge strane objekta uglavnom paralelna 
s kanjonom Rječine, te je pogled na most pribli¬ 
žno uspravan na njega. 



SI. 10: Sastavljanje prvog nosača u tjemenu 

Svod je klasičnog oblika s konstantnom verti¬ 
kalnom projekcijom poprečnog presjeka. Tako je 
dobiveno relativno blago povećanje debljine svo¬ 
da od 55 cm u tjemenu do 75 cm na osloncima. 
Temelji glavnih nosača starog mosta nisu isko¬ 
rišteni. Oni u slučaju rješenja sa svodom upad¬ 
ljivo strše izvan prirodnog profila kanjona Rje¬ 
čine na tom mjestu. Odbacivanjem ovih starih 
temelja nastala je mogućnost izvedbe ukliještenog 
svoda, što najbolje odgovara karakteru armiranog 
betona i temeljnog tla (stijena), te pruža određene 
statičke prednosti. Raspon mosta je takovim rje¬ 
šenjem tek neznatno povećan, svega za 70 cm, a 
dobilo se nešto na visini svoda. Inače je položaj 
ovih temelja ostavljen kakav je bio i ranje, pa 
glavna nosiva konstrukcija ima, isto tako kao kod 
starog objekta, najmanji raspon koji je dopuštala 
konfiguracija obala. Teoretska visina svoda iznosi 
8,35 m, a bila je određena navedenim položajem 
upornjaka i niveletom postojeće ceste. Širina svo¬ 
da od 5,40 m pružala je veliku sigurnost kod iz¬ 
vedbe, kako samog svoda tako i nosive konstruk¬ 
cije iznad njega. 

Opisana, vrlo jednostavna konstrukcija objekta 
dala je zadovoljavajuće rješenje i u oblikovnom 
pogledu. 

Postrane površine ploče kolovoza, vertikalnih 
stijena i svoda nisu u istoj ravnini, čime se u 
fasadi istaknula različnost funkcije ovih pojedinih 
konstruktivnih elemenata. 



CL 11: Međusobno povezivanje montiranih rešetki 


Svod se izvodi tako da se prethodno monti¬ 
raju tri lučna čelična rešetkasta nosača. Na njih 
se sa donje strane i postrance postavljaju mon¬ 
tažne ploče od armiranog betona, koje služe umje¬ 
sto oplate svoda. Svaki čelični lučni nosač sastoji 
se od po dvije međusobno spojene rešetke. Pred¬ 
viđen je tip tzv. »R« nosača, sa zavarenim dija¬ 
gonalama od okruglog čelika, koji se savija u 
hladnom stanju. Savijanje pojasnili kutnih profila 
smije se također vršiti i u hladnom stanju, a jer 
su maleni, za to su dovoljne i slabe preše. Pri- 
izradi detaljnih nacrta, po kojima se vršilo savi¬ 
janje pojasnih profila, uzeto je u obzir i potrebno 
nadvišenje lučnih rešetkastih nosača (70 mm u 
tjemenu svoda). Prilikom izvedbe dijagonala u 
vertikalnoj ravnini rešetke traži se samo da donji 
čvorovi budu na predviđenim mjestima radi po¬ 
stavljanja montažnih armirano-betonskih ploča na 
donjoj strani svoda. Za gornje čvorove tih dijago¬ 
nala dopuštaju se i veća odstupanja, a to također 
vrijedi i za obje dijagonale 0 18 koje međusobno 
spajaju gornje, odnosno donje pojaseve dviju re¬ 
šetaka pojedinih čeličnih nosača. Uslijed ovih na¬ 
vedenih tolerancija znatno je olakšana i ubrzana 
izvedba čeličnih lučnih rešetaka, odnosno njiho¬ 
vih pojedinih montažnih sastavnih dijelova. 

Puni vertikalni zidovi iznad svoda uvjetuju 
svojim velikim ravnim površinama jednostavnu 
oplatu. Primjenom prenosnih ploča oplate, koje 
bi se iskoristile i za betoniranje kolnika, mogu 
se postići prilične uštede. Za betoniranje ploče 
kolnika nije potrebna izvedba posebne skele, nego 
za oslanjanje služe komadi I — profila, privre¬ 
meno postavljeni pri vrhu vertikalnih zidova, u 
rupama koje se naknadno zabetoniraju. 

Statički proračun 

Osnovna nosiva konstrukcija je uklješteni svod. 
Njegova osna linija izvedena je tako da odgovara 
potpornoj liniji od stalnog opterećenja. Svod je 
na gornjoj i donjoj strani armiran krutom arma¬ 
turom od po 12 kutnih čeličnih profila 60*60*6. 
Na osloncima, osim usidrenja tih profila vijcima 
1”, svod je vezan s temeljima dodatnom armatu¬ 
rom od običnog betonskog čelika, gore i dolje sa 
po 150 18, čime se dobiva da armatura na sastavu 
s temeljima bude ekvivalentna onoj u svodu. Ra¬ 
di postizavanja uklještenja predviđeno je stoga 
da se najprije izvrši betoniranje kratkog odsječka 
svoda,na osloncima, u dužini od po 75 cm, a tek 
onda nastavi s postavljanjem montažnih ploča na 
cijelom svodu. Spojevi profila u četvrtinama svo¬ 
da i u temelju također su konstruirani tako da 
postoji puno pokriće za presjek armature svoda. 

Svod se izvodi bez skele i uopće bez ikakvog 
podupiranja. Zbog toga dolazi od vlastite težine 
čelične konstrukcije i montažnih armirano-beton¬ 
skih ploča, a kasnije i od betona svoda, u uzdužnoj 
krutoj armaturi do izvjesnih prethodnih tlačnih 
napona. U statičkom proračunu ispitan je njihov 
utjecaj. Također su ispitani i odgovarajući pret¬ 
hodni naponi u betonu (prema Spangenbergu) us- 

lijed prenosa tlačne sile iz krute armature na još 
nepotpuno stvrdnuti beton izbetoniranih odsje- 
čaka svoda. Zbog malenog raspona nije bilo po¬ 
trebno izvršiti prethodno opterećivanje cijelog 
svoda (na pr. šljunkom) težinom koja odgovara 








T+ 



SI. 12: Detalji pričvršćenja montažnih ploča 


težini betona svoda, što se provodi samo kod ve¬ 
ćih objekata. Predviđeno je da se svod, već pre¬ 
ma dnevnom kapacitetu uređaja za betoniranje na 
gradilištu, betonira u 7 ili 9 odsječaka. Betoni¬ 
raju se, naravno, uvijek istovremeno po dva si¬ 
metrična odsječka, a posebno onaj u tjemenu. Za 
nepovoljniji slučaj betoniranja u 7 odsječaka od¬ 
sudne su poprečne sile koje u toku betoniranja 
nastaju u pojedinim presjecima, što je bilo mje¬ 
rodavno za dimenzioniranje dijagonalnih štapova 
lučnih rešetkastih nosača (od 0 25 kod oslonca 
do 0 18 kod tjemena). Pri tom je došao do izra¬ 
žaja povoljan utjecaj težine čelične konstrukcije 
i montažnih ploča, koja je približno jednoliko 
raspodijeljena po cijeloj dužini lukova. Čvorovi 
dijagonalnih štapova ne odgovaraju uobičajenim 



SI. 13: Pripreme za betoniranje dijela svoda uz temelj 


pravilima konstrukcije čvorova rešetkastih no¬ 
sača. Međutim, znatno uklještenje koje nastaje 
privarivanjem koljena dijagonala u čvorovima, u 
priličnoj mjeri povećava nosivost rešetke, kako je 
to dokazano sistematskom provedbom niza ispi¬ 
tivanja »R« nosača. 

Temelji svoda imaju širinu 2,20 m, dužinu 5,90 
m. Najveći rubni pritisak na tlo, uzevši u obzir 
najnepovoljniju kombinaciju svih utjecaja, izno¬ 
sio je 6,4 kg/cm 2 . 

Poprečni vertikalni zidovi, koji nose ploču kol¬ 
nika, uslijed svoje velike krutosti vrlo dobro ras¬ 
podjeljuju opterećenje na cijelu širinu svoda. Oni 
ne dolaze na velike razmake, pa su rasponi kon¬ 
tinuirane ploče kolnika umjereni, a svod prilično 
jednolično opterećen. Kod po dva vertikalna zida 
u blizini tjemena, koji su malene visine, izvedeni 
su gore i dolje zglobovi. Tako se omogućilo da 
oni ne preuzimaju momente savijanja, koji bi 
inače nastajali u slučaju krute veze tih zidova 
s pločom kolnika i svodom, kao i da bez štetnih 
posljedica prate uzdužne deformacije ploče kol¬ 
nika. Kod vertikalnih zidova veće visine, koji su 
elastičniji, nije bila potrebna izvedba zglobova. 

Kontinuirana kolovozna ploča spojena je u sre¬ 
dini objekta s tjemenom svoda, na koji se prenose 



SI. 14: Montaža ploča za oplatu svoda 


sve horizontalne reakcije kolovozne ploče, jer na 
krajevima ploča, na upornjacima, dolaze klizni 
ležajevi. 

Jedna od prednosti primjene svoda, te punih 
vertikalnih zidova i ploča kolnika je i povećana 
vlastita težina objekta. Uslijed toga je manji utje¬ 
caj pokretnog opterećenja, pa je most manje os¬ 
jetljiv na eventualno povećanje pokretnog tereta, 
kojeg u perspektivi uvijek treba očekivati. Oda¬ 
brana konstrukcija s punim elementima daje osim 
toga objektu veliku krutost u poprečnom smjeru, 
što je korisno, jer duž kanjona Rječine puše kat¬ 
kada prilično jak vjetar. 

Proračun mosta izvršen je za najvišu katego¬ 
riju opterećenja: motorna kola težine 13 t, parni 
valjak 20 t, tekn 60 t, i vojno vozilo M-25 ukupne 
težine 84 t. 

Kutni profili i betonski čelik su kvaliteta Č 37. 
Kvalitet betona je za ploču kolnika, vertikalne 
zidove i svod MB 220, za upornjake i krilne zido¬ 
ve, te temelje svoda i obalnih vertikalnih zidova 
MB 160, a za temelje upornjaka i krilnih zidova 
MB 110. Montažne armirano-betonske ploče, koje 
su služile za donju i postranu oplatu svoda, izve¬ 
dene su od MB 220. 

Izvedba 

Radovi na izgradnji objekta započeli su u stu¬ 
denom 1959. god., a završeni su u kolovozu 1960. 
god. 

Temeljno tlo je bilo većinom jako razlomljeni 
vapnenac. Prilikom vršenja iskopa za temelj svo¬ 
da na desnoj obali naišlo se na oveću kavernu, is¬ 
punjenu nanesenom zemljom crljenicom i sitnijim 
kamenom, koju je trebalo premostiti. To je pri¬ 
lično zadržalo izvedbu, a i povećalo ukupne tro¬ 
škove. S obzirom na to da su se radovi izvodili na 
strmim padinama kanjona, trebalo je izraditi pri¬ 
stupe do temelja svoda, kao i zaštitne ograde radi 
osiguranja radnika. Inače je rad na rušenju osta- 
tako starog objekta, i iskopu za sve temelje obav¬ 
ljen brzo i bez poteškoća, jer je materijal većinom 
sam pao niz strminu, a preostali dio se lako 
odbacio u kanjon Rječine. 

Na gradilište dopremljene su četvrtine lukova 
čeličnih rešetkastih nosača i prije montaže sasta¬ 
vljene u polovine vezicama i vijcima. Kako je 
svaka polovina luka bila teška svega cca 1350 kg, 
mogla se montaža izvršiti pomoću lakog kabel- 
krana. On se iskoristio ne samo za montažu če¬ 
ličnih rešetaka i armirano-betonskih ploča, nego 
je kasnije omogućio i dopremu većine materijala 
sa strane Pašca, odakle je pristup bio znatno bli¬ 
ži. Oba poluluka su najprije fiksirana na oslon¬ 
cima vijcima na usidrenja ubetonirana u teme¬ 
ljima svoda. Ona su se nalazila u rupama presje¬ 
ka 8 X 8 cm, što je omogućavalo izvjesne postrane 
pomake radi olakšanja montaže. Nakon što su 
oba poluluka fiksirana na osloncima, jedan je po¬ 
stavljen na definitivnu visinu, a drugi spušten iz 
nešto višeg položaja, tako da se izvrši prethodni 
sastav naslanjanjem u tjemenu. Taj sastav je naj¬ 
prije fiksiran sa četiri vijka, a nakon toga izve¬ 
deno je definitivno spajanje pojaseva vezicama i 
vijcima. Montaža čeličnih lučnih nosača izvršena 
je bez ikakvih poteškoća. Rešetkasta konstukcija 
imala je malenu napadnu površinu za vjetar, pa 
se — uz lake privremene bočne veze konopima — 
montaža mogla obaviti u punoj sigurnosti, a bez 
ikakve žurbe zbog bojazni od iznenadne promjene 
vremena. Laku montažu omogućilo je i to što je 
bila obraćena potrebna pažnja na geodetske ra¬ 
dove za izmjere i iskolčenje, te na točnost iz¬ 
vedbe čelične konstrukcije, i — naravno — što je 
montažno poduzeće raspolagalo bogatim iskustvi¬ 
ma. 

Općenito se ističe da je osnovna faza rada na 
premošćivanju, izvršena pomoću krute armature 


svoda, bila izvanredno laka i jednostavna, te da je 
u punoj mjeri opravdala odabiranje takove kon¬ 
cepcije rješenja. 

Montažne armirano-betonske ploče pričvršćene 
su na donje pojaseve rešetki vijcima, koji prolaze 
između kutnih profila pojaseva. Težina pojedine 
ploče iznosila je svega 53 kg, pa nije bilo poteško¬ 
ća pri montaži, naročito stoga što se ona mogla 
vršiti sa već prethodno montiranih ploča, dakle 
sa sigurne i čvrste podloge. Montažne ploče po¬ 
stavljene su, osim na donjoj površini svoda, ta¬ 
kođer i na bočnim stranama. Time je bilo olak¬ 
šano betoniranje svoda, jer gornji rub bočnih 
montažnih ploča određuje tačnu debljinu svoda 
na cijeloj dužini. Upotrebom montažnih ploča uš¬ 
teđena je oplata, a izbjegnute su i poteškoće pri 
njezinom skidanju radi velike širine svoda. Na¬ 
kon betoniran ja kratkih dijelova uz oslonce u cilju 
postizavanja uklještenja, izvršeno je betoniranje 
svoda u 9 odsječaka. Izvedba u odsječcima, osim 
povoljnog opterećivanja čeličnih rešetka pri be- 
toniranju, omogućila je da se velik dio stezanja 
betona izvrši prije dovršenja svoda. Nakon izrade 
svoda dobila se široka radna platforma, koja je 
pružala sigurnost za izvedbu ostale konstrukcije, 
tako da su svi radovi na objektu završeni bez ika- 
kove nezgode, iako se on izvodio nad dubokom 
provalijom. 

Nažalost, teren uz most nije nakon završetka 
izgradnje vraćen u ranije stanje, pa ga nagrđuju 
rane od izvedbe kao što su: prilazni puteljci do 
temelja svoda, vidljivi temelji upornjaka i obal- 

nih vertikalnih zidova itd. Zaista bi bila šteta ako 
investitor ne bude uspio da nađe još relativno ma¬ 
lena sredstva da se naknadno izvrše potrebna na- 
sipavanja i vrati prirodna vegetacija na mjesta 
oštećena izgradnjom. 

SI. 16: Oplata i skela ploče kolnika 


Objekat je izvelo građevno poduzeće »Asfalt« 
iz Rijeke. Izradu čelične konstrukcije, njezino po¬ 
stavljanje, kao i montažu armirano-betonskih plo¬ 
ča na svodu izvršilo je poduzeće »Jugomontaža«, 
radilište Rijeka. Stalni nadzor nad izvedbom ob¬ 
jekta vodio je investitor, a direktivni projektanti. 

Početkom studenog 1960. god. izvršeno je po¬ 
kusno opterećenje mosta. Detaljna mjerenja, pro¬ 
vedena od Instituta građevinarstva Hrvatske iz 
Zagreba, pokazala su dobre rezultate. 

Troškovi izgradnje i količine materijala 

Kako se vidi iz ranije navedenog, projekat 
ovog mosta rezultat je dužih studija različitih 
mogućnosti rješenja, pri čemu se posebno obra¬ 
ćala pažnja na ekonomičnost. Na taj način uspjelo 
je postići, usprkos specifične konfiguracije terena, 
niske troškove izvedbe mosta, što se vidi iz ovih 
podataka: 

U Okončana situacija za objekat iznosila je 
21 832 000 Din. Odbivši naknadne radove, koji su 
pretežno bili uzrokovani već navedenom kaver¬ 
nom u terenu kod desnog temelja svoda i poprav¬ 


kom ceste izvan ukupne dužine mosta od 57,70 m, 
cijena objekta iznosi 18 974 000 Din, tj. 329 000 
Din/m ’ ili 49 800 Din/m 2 mosta. 

S obzirom na promjenljivost cijena navode se 
za bolju orjentaciju količine glavnih gradiva. Ko¬ 
ličina betona konstrukcije, bez upornjaka na kra¬ 
jevima objekta, iznosi 280,1 m 3 MB 220 i 14,3 m 3 
MB 160. Ukupna težina upotrebljenog čelika (C 37) 
u konstrukciji iznosi 20 146 kg, od čega 8 292 kg 
otpada na montažnu krutu armaturu svoda. Uz 
odgovarajuću dužinu objekta od 51,50 m (dužina 
kolovozne ploče) ukupni utrošak betona iznosi 5,72 
m 3 /m mosta ili 0,87 m 3 /m 2 mosta, a ukupni utro¬ 
šak čelika 391 kg/m, odnosno 59 kg/m 2 mosta. 

A New Bridge over the River Rječina by Pašac 

The bridge with arched steel truss main girders 
was built in the year 1932 over River’s Rječina ca- 
nyon by the village Pašac near Rijeka. This bridge 
was destroyed during the last war and in 1960 repla- 
ced by the new reinforced concrete bridge, the de- 
tailed description of which is given here. 

The essential data of the structure, typical details 
and some phases of erection are visible from sketches 
and photos in this article. The bridge has an arch 
spanning 107,3 ft. with the rise of 27,4 ft. The total 
length of the bridge is 189,3 ft. The deck has a carria- 
geway 16,4 ft. wide and two cantilevered footpaths 
each 2,13 ft. wide. 

The main problem for economical rebuilding of 
this bridge was how erect it without centring, be- 
cause the height of the road level above the river’s 
bed is about 141 ft. This was achieved by the use 
of three steel truss arched ribs of rectangular section 
as reinforcement for the bridge arch. The two hal- 
ves of the steel ribs (the weight of each half was 
only 1,32 tons) were cantilevered from the banks by 
help of a cable-crane and connected in the centre. 
The precast reinforced concrete slabs were fastened 
on the bottom and on the lateral sides of the three 
interconnected steel ribs. They served as a formwork 
for the concrete of the bridge arch poured in place. 


OSIGURANJE OBJEKATA U GRADNJI 

Ing. Julije Jamnicky, Zagreb 


Nakon stupanja na snagu naredbe o obvezat- 
nosti osiguranja objekata u gradnji, a da bi se 
zadovoljili propisi, građevna poduzeća su gotovo 
u cijelosti zaključivala osiguranja objekata u grad¬ 
nji. Međutim, praksa pokazuje da još i danas, 
nakon 3 godine obvezatnosti osiguranja, neka gra¬ 
đevna poduzeća čuvaju police i pravila osiguranja 
dobro pohranjene negdje u blagajnama, a da o 
pravima i dužnostima koja proizlaze iz te grane 
osiguranja nisu upoznala svoje rukovodioce ra¬ 
dova, kao prvozainteresirane za osiguranje ob¬ 
jekta u gradnji. 

Budući da je kod nas osiguranje bez većih 
tradicija, to nije ni čudo da su rukovodioci radova 
koji su i tako dosta opterećeni poslovima oko ru¬ 
kovođenja gradnjama vodili vrlo malo brige o 
naknadi šteta iz osiguranja na objektima koji su 
im povjereni na izgradnju. Do toga dolazi zbog 


neupućenosti rukovodilaca radova o pravima koja 
proizlaze iz zaključenih osiguranja objekata u 
gradnji, pa se često puta nastale štete pokrivaju 
režijskim radovima gradilišta. Negdje ni nadzorni 
organi također nisu dovoljno upućeni u osigu¬ 
ranje građevinstva, pa su izvođačima prizna¬ 
vali i naknadu takvih šteta koje su bile obuhva¬ 
ćene osiguranjem. Ima primjera gdje su inve¬ 
stitor i izvođač radova vodili parnice pred pri¬ 
vrednim sudovima za štete koje su bile pokrivene 
osiguranjem, jer to nije znala ni jedna od zain¬ 
teresiranih stranaka. Bio je, međutim, i takav 
slučaj da je neko građevno poduzeće naplatilo 
nastalu štetu od investitora jer je tako bilo pred¬ 
viđeno uvjetima o građenju, a ipak je pokušalo 
još jednom primiti naknadu za istu štetu iz osi¬ 
guranja putem nadležne filijale DOZ-a. 

Općenito o osiguranju objekata u gradnji 

Građevna poduzeća sve više dolaze do sazna¬ 
nja o koristi koja im se pruža iz osiguranja obje¬ 
kata u gradnji, što proizlazi iz znatnog povećanja 
broja prijava šteta u prošloj godini. 

Izvadak iz statistike o broju šteta, naplaćenim 
premijama i isplaćenim odštetama na teritoriju 
NR Hrvatske pokazuje nam ovo: 


Godina 

Broj 

šteta 

Naplaćena 
premija 
(u 000 Din) 

Isplaćene 
odštete 
(u 000 Din) 

1958. 

1 

22 089 

139 

1959. 

60 

114 371 

36 771 

1960. 

209 

150 503 

260 186 


Iz prednje tablice dolazi se do ovih zaključaka: 

1. Povećanje broja šteta pokazuje da se gra¬ 
đevna poduzeća sve više upoznavaju s koristima 
koja im pruža osiguranje objekata u gradnji. 

2. Omjer između naplaćenih premija i ispla¬ 
ćenih odšteta pokazuje da već sada naplaćene 
premije nisu dovoljne za pokriće otvarenih štet¬ 
nih događaja. 

3. Taj isti omjer pokazuje nadalje da je težina 
rizika koji su obuhvaćeni osiguranjem građevi¬ 
narstva znatno potcijenjena, što dovodi do zaklju¬ 
čka da su premijske stope znatno preniske. 

Naročito je težak riziko osiguranja izgradnje 
hidroelektrana na teritoriju naše republike. Te¬ 
žinu tog rizika najbolje ilustrira činjenica da kod 
tih objekata odštete daleko prelaze dvostruku 
vrijednost naplaćenih premija. Premijske stope 
za osiguranje izgradnje navedenih hidroelektrana 
bile su ustanovljene na temelju podataka koji su 
bili vađeni iz projekata i pregleda terena na kojem 
se izvode pojedini objekti hidroelektrana. No kraj 
svih ustanovljenih teških rizika maksimalna pre¬ 
mijska stopa iz cjenika za osiguranje građevinar¬ 
stva nije mogla preći 9,6%u za trajanje građenja 
do godine dana, odnosno samo za 0,96%<> više za 
svaku daljnju godinu građenja. 

Iskustvo iz dosadašnjih šteta i visine isplaće¬ 
nih odšteta pri izgradnji hidroelektrana na našim 
kraškim terenima najbolje govori u prilog činje¬ 
nici da su rizici kod gradnja hidroelektrana vrlo 
teški i da su premijske stope naročito za takve 
objekte znatno preniske, pa će zbog toga trebati 
u skoro vrijeme očekivati povišenje premijskih 
stopa za hidrogradnje. 

U razradi ovog članka naći će se stanovite de¬ 
finicije i postavke kojima će se možda prigovarati, 
odnosno koje ne će biti potpuno jasne. Tome se, 
međutim, ne treba čuditi, jer se osiguranje kod 
nas još nije toliko udomaćilo, da bi bila svima 
poznata barem najosnovnija postavka osiguranja: 
da osiguranjem može biti obuhvaćen samo neki 
neizvjestan događaj. 


Osiguranje objekata u gradnji provodi se sve¬ 
ga par godina i još su na snazi prva pravila iz 
te grane osiguranja koja su bila sastavljena bez 
prethodnih iskustava a na temelju inozemne pra¬ 
kse, tako da mjestimice nisu dovoljno jasno for¬ 
mulirana. Sve to dovodi do potrebe da se neke 
postavke te mlade grane osiguranja, koja je osim 
mnoštva različitih rizika i različitih objekata što 
se osiguravaju u sebi obuhvatila i različite inte¬ 
rese: investitora, projektanta i izvođača radova. 

Predmet osiguranja 

Zaključenjem osiguranja građevinstva na jed¬ 
nom gradilištu obuhvaćeni su su svi oni predmeti 
koju su sadržani u predračunu građevinskih i 
obrtničkih radova, kao i u predračunima pripre¬ 
mnih radova, i koji su specificirano prikazani u 
tim predračunima na način kako je to usvojeno u 
praksi građevinarstva. Ovo vrijedi pod uvjetom 
da je svota osiguranja određena u visini predra¬ 
čuna građevinskih radova. Prema tome se pri 
osiguranju objekata u gradnji smatraju osigura- 
nima ovi predmeti: 

1) osnovni objekti u gradnji; 

2 građevni i obrtnički materijali na gradi¬ 
lištu, kao i građevni dijelovi koji su namijenjeni 
isključivo za ugradnju u osigurani objekt u 
gradnji; 

3) svi pripremni radovi kao: 

a) pomoćne barake, drvene ili zidane (skla¬ 
dišta, radionice, menze i si., osim mon¬ 
tažnih baraka koje čine osnovna sredstva 
građevnog poduzeća), 

b) pomoćni putevi za dovoz i odvoz materi¬ 
jala, 

c) ograde oko gradilišta, 

d) privremene instalacije (elektrike, vodo¬ 
voda i si.), 

e) pokretne skele za visine prostorija do 4 
m i dio amortizacije zidarskog alata čija 
je vrijednost obično već uračunata u ci¬ 
jenu građevinskih radova; 

4) pogonsko gorivo i eksplozivi čija vrijednost 
ulazi u vrijednost objekata koji se gradi; 

5) dio amortizacije koji otpada na osnovna 
sredstva. 

Ovim osiguranjem nisu obuhvaćena osnovna 
sredstva građevnog poduzeća, inventar uredovni- 
ca, fnenzi, radničkih nastambi i radionica, zatim 
alat, potrošni materijal menza, neotpisane vri¬ 
jednosti pomoćnog građevnog materijala na gradi¬ 
lištu i si., dakle sve one stvari koje se neposredno 
ne ugrađuju u osigurani objekt. Ove se stvari mo¬ 
raju posebno osigurati. 

Pod pojmom pomoćnog građevnog materijala 
ima se razumijevati onaj građevni materijal na 
gradilištu, koji se ne ugrađuje u objekt, ali po¬ 
sredno služi njegovoj izgradnji. To je na primjer 
sva drvena građa koja služi za izradu oplate i 
skele izuzev stalnih skela, montažne oplate i po- 

dupirača koji se vode kao osnovna ili obrtna 
sredstva. Samo jedan dio takve građe ulazi u ci¬ 
jenu izrade objekta, dok najveći dio tog materi¬ 
jala ostaje u neotpisanoj vrijednosti na skladištu 
gradilišta. Budući da to nije građevni materijal 
koji se ugrađuje u osigurani objekt, on ostaje neo¬ 
siguran. Da se to izbjegne, treba posebno osigu¬ 
rati te neotpisane vrijednosti drvene građe na taj 
način da se za njihovu vrijednost povisi svota 
osiguranja objekta u gradnji. To je od naročite 
važnosti za objekte u gradnji gdje ima mnogo 
oplate i skela. Tako je npr. prigodom betoniranja 
nekog armiranog betonskog mosta došlo do nje¬ 
govog urušenja. Gradnja mosta bila je osigurana 
na predračunsku svotu u koju je ušla samo vri¬ 
jednost onih količina drvene građe koje su bile 
po građevnim normama predviđen'e za utrošak. 
Kako se radilo o mostu većeg raspona s jednim 
otvorom, bile su ugrađene znatne količine drvene 
građe u oplati i skeli, pa je prilikom urušenja 
došlo zbog loma do štete u iznosu od oko 5 mili¬ 
juna dinara na neotpisanim vrijednostima drvene 
građe. Ta šteta nije bila nadoknađena osiguraniku 
jer svotu osiguranja mosta u gradnji nije povisio 
za neotpisanu vrijednost drvene građe u oplati i 
skeli. 

Građevna poduzeća treba dakle da povise svote 
osiguranja objekata u gradnji za vrijednost svih 
pomoćnih građevnih materijala na gradilištu, uko¬ 
liko žele dobiti odštetu za štete na neotpisanim 
vrijednostima pomoćnih građevnih materijala. 

Građevni materijal namijenjen izgradnji ob¬ 
jekta načelno se smatra da je obuhvaćen osigu¬ 
ranjem građevinstva samo ako se nalazi smješten 
neposredno na gradilištu. Izuzetak od ovog može 
se učiniti jedino ako su u pitanju velika gradi¬ 
lišta kod kojih se radovi izvode na velikom pro¬ 
storu, kao što je to slučaj kod izgradnje brana, 
hidrocentrala, vodnih sistema i si. U ovakvim se 
slučajevima građevni materijal smatra da je obu¬ 
hvaćen osiguranjem građevinstva mada se ne na¬ 
lazi na samom gradilištu, već i ako je smješten 
na prostoru ili u skladištima koja su udaljena od 
gradilišta, ali pod uvjetom da je taj materijal 
namijenjen isključivo izgradnji osiguranog obje¬ 
kta. Ova vrijedi pod uvjetom, da se vodi uredna 
evidencija kojom se ta okolnost može uvijek do¬ 
kazati. 

Centralna skladišta građevnih poduzeća i u 
njima smještene zalihe materijala iz kojih se vrši 
distribucija materijala raznim gradilištima mo¬ 
raju se posebno osigurati. 

Kako da se postupa kod radova adaptacija 
(dogradnja, nadogradnja, rekonstrukcija i si.)? 

Premije za adaptacije objekata trebalo bi odre¬ 
đivati po nekoj skali koja bi uzimala za osnovu 
odnos stvarne vrijednosti postojećeg objekta pre¬ 
ma vrijednosti adaptacionih radova. Predviđeno 
je da se pri adaptacijama objekta zaračunava do¬ 
platna premija od 30% koja otpada na vrijednost 
adaptacionih radova. Kod takvog osiguranja ada¬ 
ptacionih radova postoji uvjet da objekt koji se 


adaptira bude osiguran od opasnosti požara, nekih 
prirodnih i nekih drugih događaja na njegovu 
stvarnu vrijednost, a ne na knjigovodstvenu vri¬ 
jednost. U slučaju šteta na postojećim objektima 
primjenjivat će se otpis za trošnost. 

Prema Zakonu o sredstvima privrednih orga¬ 
nizacija ove moraju osigurati sva svoja sredstva 
od rizika predviđenih Naredbom o obvezatnim 
rizicima. Kao osnovna sredstva privrednih orga¬ 
nizacija, prema spomenutom Zakonu, smatraju 
se i objekti u gradnji. 

Međutim, ima i takvih objekata u gradnji ili 
građevinskih radova koji se ne vode kao osnovna 
sredstva i koji se kao takva ne će ni voditi. To 
su npr.: veći plovni kanali, nasipanje terena, istra¬ 
žni radovi i si. Kad su u pitanju takvi radovi njih 
ne treba osiguravati, osim ako zahtjev za osigu¬ 
ranje postavi sam osiguranik. 

U vezi s takvim objektima ili radovima pojavio 
se još jedan problem, koji pojedinim investitorima 
ili privrednim organizacijama pričinja znatne po¬ 
teškoće. Banke — kreditori prilikom odobravanja 
kredita za objekte u gradnji zahtijevaju od kori¬ 
snika da objekte osigurava i policu vinkulira u 
korist banke — kreditora. Korisnici kredita su¬ 
protstavljaju se ovakvim zahtjevima jer smatraju 
da nema smisla plaćati premiju osiguranja za 
objekte gne nema rizika koji se osiguravaju, ili 
se ti objekti uopće ne će voditi kao osnovna sred¬ 
stva. 

Jugoslavenska investiciona banka dala je tu¬ 
mačenja da za objekte u gradnji ili građevinske 
radove koji se ne vode kao osnovna sredstva ili 
se kao takvi ne će ni voditi banka ne će zahtije¬ 
vati policu osiguranja pa ni vinkulaciju u njenu 
korist. Banka će, u svakom slučaju, tražiti od 
korisnika kredita i dokaze o tome da se ti objekti 
ili radovi ne vode kao osnovna sredstva ili se kao 
takva neće ni voditi. 

Provedba zaključenja osiguranja 

Za zaključenje osiguranja objekta u gradnji 
građevno poduzeće treba da odmah nakon zaklju¬ 
čenja ugovora o građenju pošalje nadležnoj fili¬ 
jali DOZ-a sve podatke koji su neophodno po¬ 
trebni za tu svrhu. 

Svi podaci koji su potrebni za ispravno zaklju¬ 
čenje osiguranja objekta u gradnji spomenuti su 
u opisu kategorija u koje su razvrstani objekti u 
gradnji. Budući da je praksa pokazala da gra¬ 
đevna poduzeća često šalju filijalama DOZ-a ne¬ 
potpune podatke u svrhu zaključenja osiguranja 
objekta u gradnji, uveden je na teritoriju direk¬ 
cije DOZ-a za NR Hrvatsku obrazac pod nazivom 
»Podaci potrebni za osiguranje objekta u gradnji 
prema Pravilima za osiguranje građevinstva«, 
skračeno »Obrazac G-l«. U taj obrazac, koji gra¬ 
đevna poduzeća mogu dobiti kod svake filijale 
DOZ-a, upisuju se svi podaci koji su od važnosti 
za ustanovljenje odgovarajuće premijske stope. 

Obrazac G-l ispunjava se u 2 primjerka. Ti 
primjerci se dostave nadležnoj filijali DOZ-a uz 

kratak dopis u kojem se navede da se u svrhu 
zaključenja osiguranja stanovitog objekta u grad¬ 
nji dostavljaju potrebni podaci u 2 primjerka 
obrasca G-l. Nakon što filijala razvrsta objekt 
u gradnji u odgovarajuću kategoriju, upisuje pri¬ 
padajuću premijsku stopu u priposlane obrasce. 
Jedan od njih ovjerava svojim žigom i potpisam 
tarifera, te ga šalje natrag osiguraniku. 

Većina postavljenih pitanja u obrascu G-l to¬ 
liko su jasna da nije potrebno pobliže se osvrtati 
na njih. 

Prema definiciji u Pravilima za osiguranje 
građevinstva stvarnu vrijednost građevnog obje¬ 
kta predstavlja iznos koji se dobije kad se po 
tržnim cijenama ustanovi vrijednost materijala, 
rada i drugih uobičajenih troškova. Stvarnu vri¬ 
jednost građevnog materijala i dijelova predsta¬ 
vlja njihova nabavna cijena ako osiguranik te 
stvari nabavlja, odnosno njihova prodajna cijena 
ako ih osiguranik proizvodi, povećana za troškove 
prijevoza. 

Osim vrijednosti objekta koji se izgrađuje u 
svotu osiguranja treba uključiti i vrijednos pri¬ 
premnih radova (baraka, cesta, planiranja i si.), 
ukoliko je ta vrijednost u predračunu predviđena 
kao posebna stavka. Za pripremne radove koji su 
iskazani posebnom stavkom predračuna može se 
osiguranje zaključiti i posebnom policom, jer su 
ti radovi kratkotrajni. 

Osiguranje objekta u gradnji može se zaklju¬ 
čiti na dva načina. 

1. Osiguranje na predračunsku vrijednost ob¬ 
jekta. 

U slučaju tako zaključenog osiguranja osigu¬ 
ranik mora odgovarajuću premiju platiti odjed¬ 
nom i unaprijed. Budući da gotovo niti jedan ob¬ 
jekt u gradnji ne može biti izveden tačno uz pred¬ 
računsku svotu, nego gotovo redovito uz veću 
svotu, mora se po završetku gradnje provjeriti 
da li konačan iznos troškova izgradnje odgovara 
svoti osiguranja koja je jednaka predračunskoj 
svoti. Prema stvarnom stanju ima se izvršiti even¬ 
tualna nadoplata ili povratak premije. 

U toku gradnje može doći i do produženja pred¬ 
viđenog roka trajanja građenja. U tom slučaju 
treba po završetku gradnje provjeriti da li je 
potrebno povisiti ustanovljenu premijsku stopu 
za odgovarajući postotak zbog produženja traja¬ 
nja roka gradnje. Taj doplatak na premiju zara¬ 
čunava se makar rok dovršetka gradnje pređe 
i samo jedan dan preko pune godine dana traja¬ 
nja osiguranja. 

U svrhu zaštite osiguranika od eventualnog 
podosiguranja ili izminuća osiguranja prije do¬ 
vršenja objekta treba u policu staviti klauzulu 
da će se definitivna premija obračunati po dovr¬ 
šetku gradnje, a osiguranje da traje do izvršenog 
tehničkog pregleda izgrađenog objekta ili do pre¬ 
daje objekta na upotrebu. 

2. Osiguranje prema privremenim situacijama. 


Ako se posebno ugovori, naplata premije može 
se vršiti unatrag na svote privremenih mjesečnih 
situacija o izvršenim radovima, uz odgovarajuće 
zatezne kamate. Pri takvom načinu zaključenja 
osiguranja izdaje se prije početka radova osnovna 
polica, u čijem su prilogu pod rednim brojevima 
navedeni svi objekti koji su tom policom obuhva¬ 
ćeni osiguranjem. Svaki kasniji prijavljeni objekt 
u osiguranje dobiva svoj redni broj pod kojim se 
vodi cijelo vrijeme trajanja gradnje. To s razloga 
da se kod objekata istog tipa odmah znade o ko¬ 
jem se osiguranom objektu radi. 

U svakoj osnovnoj polici moraju biti ove klau¬ 
zule: 

1. Osiguranik mora po zaključenju svakog ugo¬ 
vora o građenju prijaviti nove objekte u osigu¬ 
ranje po ovoj polici, 

2. osiguranik mora 25-tog dostaviti za protekli 
mjesec prijavu o vrijednosti ispostavljenih situa¬ 
cija. 

Na temelju primljenih prijava o vrijednosti¬ 
ma ispostavljenih privremenih mjesečnih situa¬ 
cija za svaki protekli mjesec filijala DOZ-a izda¬ 
je posebnu obračunsku policu. Na iznos svake 
pojedine situacije računa se premija za cijelo vri¬ 
jeme do završetka gradnje. Prijava o ispostavlje¬ 
nim privremenim mjesečnim situacijama vrši se 
na posebnom obrascu G-2. 

Premijske stope 

S obzirom na učestalost ili intenzitet nekih 
elementarnih nepogoda u pojedinim krajevima 
razvrstani su u cjeniku za osiguranje građevin¬ 
stva svi objekti koji se osiguravaju u tri katego¬ 
rije. Prema razvrstavanju objekta u kategoriju, a 
s obzirom na vrstu gradnje, pronailazi se u cje¬ 
niku odgovarajuća premijska stopa. 

Premijske stope u cjenicima za osiguranje gra¬ 
đevinstva iskazane su u promilima. 

Na temelju primljenih podataka za osiguranje 
objekta u gradnji poslovna jedinica DOZ-a usta¬ 
novljuje tarifnu kategoriju za objekt koji se na¬ 
mjerava graditi. Kriteriji za razvrstavanje obje¬ 
kata u kategorije su ovi: 

U prvu kategoriju spadaju građevinski objekti 
u gradnji koji se podižu na terenu koji nije izlo¬ 
žen poplavi, oluji, čestom i obilnom vodenom ta¬ 
logu, nije podložan podzemnim vodama, ne klizi 
niti postoji opasnost klizanja. Osim toga, za raz¬ 
vrstavanje u ovu kategoriju potrebno je da je za 
izvođenje radova osiguran dovoljan broj stručnih 
radnika i da se radovi izvode pod nadzorom ovla¬ 
štenog građevinskog stručnjaka. 

U drugu kategoriju spadaju građevinski obje¬ 
kti u gradnji kod kojih su uvjeti za prvu katego¬ 
riju samo djelomično ispunjeni. U svakom je slu¬ 
čaju uvjet da teren ne klizi i da ne postoji opa¬ 
snost klizanja i da je na radovima zaposlen do¬ 
voljan broj stručnih radnika i da se radovi izvode 
pod nadzorom ovlaštenog građevinskog stručnjaka. 

U treću kategoriju spadaju svi ostali građevin¬ 
ski objekti u izgradnji. 

U kalkulacije svojih radova moraju građevna 
poduzeća uračunati i premije za osiguranje ob¬ 
jekta u gradnji. Za to je potrebno znati visine 
premijskih stopa za pojedine vrste objekata, a to 
se nalazi u cjenicima za osiguranje građevinstva. 
Kod primjene tih premijskih stopa valja napo¬ 
menuti da se one moraju u kalkulacijama za gra¬ 
đevna poduzeća proračunati prema formuli: 

1000 X premijska stopa 

-, s razloga što se pre- 

1000 — premijska stopa 

mija za osiguranje naplaćuje od konačne pređra- 
čunske vrijednosti objekta, u koju mora biti već 
uračunata premija za osiguranje objekta u grad¬ 
nji. Npr., ako je predviđena premijska stopa od 
4%o, mora se prema spomenutoj formuli svakoj 
kalkulaciji jedinične cijene dodati 4,016°/oo na ime 
osiguranja građevinstva. U slučaju malih vrijed¬ 
nosti objekta u gradnji kao i u slučaju malih pre¬ 
mijskih stopa te su razlike u plaćanju premije 
zbog uvećanja premijskih stopa neznatne. 

Visina premijske stope ovisi o tome da li se 
gradnja izvodi za vrijeme uže građevne sezone od 

1. III do 1. X ili preko cijele godine. 

CJENICI ZA OSIGURANJE GRAĐEVINSTVA 
SOCIJALISTIČKOG SEKTORA 

I. Osiguranje stambenih , uredskih i sličnih zgrada 


Kategorija 


Vrijeme 

građenja 

I 

n 

III 


( !oo 

°/oo 

%o 

od 1. ni—l.X 

*■- 

2,— 

4,— 

Preko cijele godine 

^ 1 

2,5 

5,— 


2. Premijske stope za osiguranje svih stambe¬ 
nih, uredskih i sličnih zgrada koje izvodi jedno 
građevno poduzeće: 

l,2/°oo ako se gradi samo u vremenu od 1 III.— 
1. X, 

l,5°/oo ako se gradi preko cijele godine. 

Za primjenu ovih stopa potrebno je da se s 
građevnim poduzećem zaključi osnovni ugovor o 
osiguranju svih zgrada koje ono gradi. 


II. Osiguranje industrijskih objekata i sličnih 
visokogradnji 


Vrijeme 

Kategorija 

i 

II 

III 

građenja 

j %0 

%0 

%o 

od 1. III—l.X 

1,3 

2,6 

5,- 

Preko cijele godine 

1,6 

3,2 

6,5 


III. Osiguranje mostova, tunela i sličnih 
niskih gradnja 


Vrijeme 

građenja 

Kategorija 

I 

ii 

III 

%o 

%o 

%o 

od 1. III—l.X 

2,— 

4,— 

p 

8 — 

Freko cijele godine 

2,4 

4,8 

j 0,G 


IV. Osiguranje željezničkog gornjeg i donjeg stro¬ 
ja i sličnih objekata (putova, uličnih kolovoza i si.) 


Kategorija 


Vrijeme 

građenja 

I 

n/ 

ii ~ 

ni 


%o 

% 


od 1. III—l.X 

0,75 

1,5 

3 — 

Preko cijele godine 

1 — 

2 — 

4,— 


V. Osiguranje dalekovoda svih vrsta i zgrada i 
trafostanica 

Bez obzira na kateforiju i vrijeme građenja 
3,2%o. 

Pri osiguranju adaptacionih radova zaraču¬ 
nava se doplatna premija od 30% na premijsku 
stopu koja otpada na vrijednost adaptacionih ra¬ 
dova. 

Ako gradnja traje dulje od godine dana, raču¬ 
naju se doplaci na osnovnu premiju i to: 

10% za trajanje gradnje do 2 godine, 

20% za trajanje gradnje do 3 godine, 

30% za trajanje gradnje do 4 godine, 

40% za trajanje gradnje preko 4 godine i više. 

Doplatak se ne računa za osiguranje građevin¬ 
skih objekata iz I. pod 2) ovog cjenika. 

Ukoliko rukovodilac radova ili 
nadzorni organ nema potrebnog ov¬ 
laštenja za rukovođenje odnosno 
nadzor nad radovima koji se izvode, 
objekt koji se osigurava potpada u 
III kategoriju, iako ispunjava uvje¬ 
te iz I ili II kategorije. 

Pri određivanju premijskih stopa za osigura¬ 
nje objekata u gradnji treba znati da se u nekim 
slučajevima, pod stanovitim uvjetima, ne mogu 
primjenjivati stope iz cjenika za osiguranje gra¬ 
đevinstva. To se događa kad se neki objekt izgra¬ 
đuje ili adaptira unutar terena nekih industrij¬ 
skih rizika. Naime, premijske stope za požarno 
osiguranje nekih industrijskih poduzeća mogu 
biti s obzirom na težinu rizika znatno više nego 
što bi bile premijske stope za osiguranje objekata 
u gradnji prema cjeniku za osiguranje građevin¬ 
stva. U takvim slučajevima moraju se za osigu¬ 
ranje objekta u gradnji primjenjivati premijske 
stope koje se redovito primjenjuju za požarno osi¬ 
guranje onog industrijskog poduzeća unutar ko- 

jeg se izvodi građenje. To je u terminologiji osi¬ 
guranja tzv. zajednički riziko. Tako, npr., ako se 
gradi novo skladište na terenu pilanskog rizika 
za koji se obračunava premija za požarno osigu¬ 
ranje po premijskoj stopi od ll°/oo, ta se ista stopa 
primjenjuje i za gradnju novog skladišta, mada 
bi prema cjeniku II za osiguranje građevinstva 
premijska stopa iznosila l,6°/oo. U svakom slučaju, 
pri kalkulaciji premija za gradnju objekata i adap¬ 
tacija unutar terena nekog industrijskog rizika 
valja se interesirati kod najbliže filijale DOZ-a, 
koja će se premijska stopa primijeniti za predvi¬ 
đenu gradnju. Desi li se da je premijska stopa po 
cjeniku za osiguranje građevinstva viša od pre¬ 
mijske stope za požarno osiguranje industrijskog 
rizika, obračun premije se vrši po premijskim sto¬ 
pama za osiguranje građevinstva. 

Kako se vrši obračun premija za objekte u 
gradnji bit će prikazano na ova dva primjera. 

1. Želi se osigurati gradnja uredske zgrade u 
centru Zagreba. Predračunska svota 100 000 000 
dinara. Predviđeno trajanje građenja do 2 godine 
uz građenje preko cijele godine. 

Zgrada spada pod cjenik I. Budući da gradnju 
izvodi građevno poduzeće koje mora obvezatno 
osiguravati sve objekte u gradnji, ustanovljuje se 
premija po t. 2 navedenog cjenika te iznosi l,5%o. 
Iako je predviđeno trajanje građenja do 2 godine, 
ipak se zato ne povisuje osnovna premijska stopa, 


jer je predviđeno da se doplatak za trajanje gra¬ 
đenja ne primjenjuje za gradnje razvrstane u 
cjenik I. 

Obračun premije: 100 000 000 • 0,0015 = 150 000 
dinara za čitavo vrijeme trajanja građenja. Ako 
se želi zaključiti dodatno osiguranje od odgovor¬ 
nosti, premija za takvo osiguranje iznosi 15% od 
premije za osiguranje objekata u gradnji, tj. 
150 000 • 0,15 = 22 500 dinara, također za cijelo 
vrijeme trajanja građenja. 

2. Želi se osigurati gradnja mosta na mjestu 
koje je podložno poplavi i klizanju tla. Predra¬ 
čunska svota 300 000 000 dinara. Predviđeno tra¬ 
janje građenja 3 godine uz građenje preko cijele 
godine. 

Objekt spada pod cjenik III, a kako je gradnja 
podložna poplavi i klizanju tla, razvrstava se u 
III tarifnu kategoriju pa premijska stopa iznosi 
9,6%o. Zbog trajanja građenja do 3 godine povi¬ 
suje se osnovna premijska stopa za 20%, pa ukup¬ 
no iznosi: 9,6%o -f* 20% od 9,6%o = ll,52%o. 

Obračun premije: 300 000 000-0,01152 = 3 456 
000 dinara za trajanje građenja do 3 godine. Ako 
se želi osigurati prekovremeni, praznički i noćni 
rad te brzo vozni prijevoz za radove na obnovi, pre¬ 
mija za takvo osiguranje iznosi 15% od premije za 
osiguranje objekta u gradnji, tj. 3 456 000-0,15 
518 400 dinara, također za trajanje građenja do 3 
godine. (Nastavit će se.) 


PROMJENE STUPCA ZAŠTITE OD SUNCA KOD MANJIH 
SKRETANJA U ORIJENTACIJI PROČELJA 

Andrija Ivančan, Zagreb 


Ovdje se tretira konkretan zadatak dobiven od 
APB Ostrogović u vezi dimenzioniranja brisoleja 
(žaluzina) na Administrativnoj poslovnoj zgradi 
NEBODER, koja će se podići nešto jugozapadno 
od nove Gradske vijećnice u Zagrebu. 

Postavljena su ova dva zadatka: 

1. Koliko valja spustiti žaluzine (brisoleje) na 
južnom pročelju 22. IV. i 22. VIII. da tokom čita¬ 
voga dana prostorije budu totalno zaštićene od 
osunčanja ili insolacije. 

N 

/K 



SI. 1 


2. Koliko valja spustiti žaluzine (brisoleje) na 
zapadnom pročelju 22. IV. i 22. VIII. da ono ima 
totalnu zaštitu do 15 sati, tj. do kraja radnog 
vremena. 

U rješavanju zadataka uzete su u obzir ove 
činjenice: 

I 

Na južnom pročelju visina je prozora 200 cm, 
a udaljenost žaluzina do prozorskih stakala 70 cm. 

Na zapadnom pročelju visina je prozora 286 
cm, a udaljenost žaluzina do prozorskih stakala 
110 cm. 

II 

Tlocrt NEBODERA ima oblik izduženoga šeste- 
rokuta ABCDEF (SI. 1). Južno pročelje zapravo 
sačinjavaju dva pročelja: AB i BC. Ta dva pro¬ 
čelja s dužinom AC zatvaraju kut od 4°40'. Kako 
čitava zgrada (pa i dužina AC) od smjera zapad 
—istok odstupa za 26' (zaokruženo 0,5°) prema 
sjeveroistoku, to onda pročelje AB s pravcem 
zapad—istok čini kut od 4°, dok pročelje BC s 
istim pravcem zatvara kut od 5°. 

Zapadno pročelje od smjera sjever—jug od¬ 
stupa za 0,5° jugoistočno. 

Pošto su upoznati zadaci i opisani uvjeti smje¬ 
rove pročelja unosimo u shemu (SI. 2.). 

Dužina A X M predočuje smjer pročelja AB 
„ M C „ „ „ BC 

„ FA „ „ zapadnog pročelja 

Iz podataka u shemi vidi se, da je u dane 22. IV. 
i 22.VIII. deklinacija 8 = + 12°. Osim toga pode¬ 
bljanim crtkicama predočen je odgovarajući dio 
dnevne staze Sunca kod deklinacije 8 = + 12° za 
vremenski razmak između 9 h i 15 h . 

Primijenimo li postupke prikazane u našim 
prijašnjim izlaganjima (u »Građevinaru« br. 12. iz 
1960. god. te u »Čovjeku i prostoru« br. 104) mo¬ 


žemo konstatirati, da su tih dana visine i azimuti 
Sunca u pojedinim satima kako to pokazuje ta¬ 
bela (SI. 3.). 

Primijenimo li i ostala uputstva iz citirana dva 
članka dobijemo rezultate, koji se vide u tabe¬ 
lama: za južna pročelja (SI. 4) i za zapadno pro¬ 
čelje (SI. 5.). 

Odgovori na postavljene zadatke: 

1. Iz tabele (SI. 4) vidi se, da na jugozapadnom 
pročelju žaluzine treba najviše spustiti u 12 h 20' i 
to 96 cm. Na jugoistočnom pročelju u 10 h i to 
95,5 cm. 

Da zgrada ima uobičajeni oblik paralelograma, 
žaluzine bi se najviše spuštale u 12 h i to 94 cm. 

2. Na zapadnom pročelju u 15 h valjalo bi spu¬ 
stiti žaluzine 184,5 cm. To jepreviše, jer prekriva 
skoro “/3 prozora. Zato je nužno, da se kraj rad¬ 
nog vremena pomakne što više prema 14 h . 

Na koncu tog prikaza, s obzirom na zaštitu 
od sunca s pomoću vertikalnih brisoleja valjalo 
bi zauzeti neki stav. 

Na južnim pročeljima (a još i više na zapad¬ 
nom) blizu polovine prozora trebalo bi prekriti 
brisolejem. To je veliki nedostatak, jer prostori¬ 
jama oduzima veliki postotak svjetlosti i za oblač¬ 
nog vremena često bi se moralo pribjegavati 
umjetnoj (električnoj) rasvjeti. 



SI 3 

Uz to pitanje je, da li takvi brisoleji u potpu¬ 
nosti udovoljavaju namijenjenoj im svrsi. 

Iz tabele i sheme (si. 2. i 3.) vidi se, da oni 
pružaju totalnu zaštitu u podne samo onda, ako 
su visine sunca veće od 56°, a u 9 i 15 h , ako su 
iznad 40°. To znači da u zadatku postavljeni bri¬ 
soleji ne pružaju zaštitu protiv najvećega dijela 
toplih zraka, koje, osim toga, prilično duboko pro¬ 
diru u prostorije. Dakle, oni u dosta skromnim 
razmjerima postižu svoj cilj. 


Radi svega toga moglo bi se preporučiti, da se 
u slučajevima visokih zgrada s kontinuiranim pro¬ 
zorima u obliku jedne trake ispitivanja efikasno- 

Sl. 4 


sti zaštite od sunca usmjere na horizontalne bri- 
soleje, koji bi se protezali iznad prozora i preko 
njih. Takvi brisoleji radi svoje neznatne debljine 
u maloj mjeri prekriljuju prozore te unatoč ap- 
sorbiranja izvjesne količine svjetlosti efektom ra¬ 
svjete znatno nadmašuju vertikalne brisoleje. 

SI. 5 


Osim toga dimenzioniranje horizontalnih bri¬ 
soleja kao i njihov međusobni razmak dade se 
odrediti do u tančine tako, da oni prostorije osvi- 
jetljuju jednomjerno i osunčavaju samo takvim 
zrakama, za koje se utvrdi, da su ugodne ili bar 
podnošljive. 


naših i inostranih gradilišta - 

VODOTORANJ U KOMBINATU BELIŠCE 


Projektant — » FAektroprojekt« — Zagreb 

Projektant građevinskog dijela Ing. 
Sergije Kolobov (kao vanjski sa- 
radnik). 

Projektant imao je riješiti zadatak da uz mi¬ 
nimalne troškove postavi posudu za 500 m 3 vode 


tako da gornji nivo vode bude u visini + 130,20 
m, tj. 36,00 m iznad poda prizemlja vodotornja. 

Izvedba rezervoara za 500 m 3 od armiranog 
betona u velikoj visini uz garanciju potpune vo¬ 
do t ješnosti uvijek predstavlja velik problem u 
građevinarstvu. S tog razloga projektant se od¬ 
lučio na izvedbu rezervoara od čeličnih limova, 

Vodotoranj u kombinatu Belišće 

SI. 1: Presjek vodotornja 


koji je za 10—12% skuplji nego rezervoar od ar¬ 
miranog betona. Prednosti rezervoara od čeličnih 
limova u Belištću su slijedeće: 

a) Mogućnost krojenja i pripasivanja pojedi¬ 
nih limova još za vrijeme izvedbe postolja vodo- 
tornja, a s tim u vezi i brža izgradnja objekta. 

b) Lakši popravci rezervoara, što je naročito 
važno za vrijeme rata, pošto će objekt snabdije¬ 
vati vodom vatrogasna postrojenja kombinata. 

c) Kombinat u svom sastavu ima veliku radio¬ 
nicu strojeva, kao i radionicu cisterna za vodu i 
naftu, tako da je ovaj rezervoar mogla izraditi 
vlastita radionica kombinata uz režijsku cijenu. 

d) Vrlo mala vlastita težina rezervoara (24,60 t 
umjesto 110 t kod armirano-betonskog). 

e) Brzina montaže na visini 30 m s istodobnom 
izvedbom obodnog zaštitnog zida od opeke. 



SI. 2: Vodotoranj 


Konstrukcija trupa vodotornja predviđena je 
od radijalne opeke. Glavna nosiva ploča u visini 
+ 30,25 m je od armiranog betona MB 300, deblji¬ 
ne 50—65 cm. Obodni zaštitni zidovi šu od obične 
opeke MO 110 u vapnenom mortu. Krovna kupola 
je montažna od prefabriciranih radijalnih eleme¬ 
nata od monta opeke 14 + 1 cm, s obodnim prste¬ 
nom i parapetom od armiranog betona MB 220. 

Oblik nosivog plašta trupa vodotornja odabran 
je iz uvjeta minimalne kubature zida od radijalne 
opeke, izjednačenja momenata u polju i u konzoli 
nosive armirano-betonske ploče i veličine dopu¬ 
štenih napona u ziđu od radijalne opeke u pro¬ 
dužnom i cementnom mortu. 



SI. 3: Detalj vodotornja 


Zid nosivog plašta od radijalne opeke fugiran 
je sa zamazivanjem sljubnica. 

Gornji konkavni dio nosivog plašta armiran je 
s prstenastom i radijalnom armaturom od 2—4 0 
6 mm u svakoj trećoj odnosno drugoj sljubnici. 
Debljina zida nosivog plašta konstantna je po ci¬ 
jeloj visini, + 40 cm. 

Sljubnice nosivog zida od radijalne opeke oko¬ 
mite su na tangente izvodnice, što osigurava dje¬ 
lovanje sila okomito na plohu opeke zida. 


Ploča poda prizemlja je od armiranog betona 
debljine 20 cm MB 220. 

Zidovi plašta vodotornja ispod razine zemlje 
su od nabijenog betona MB 160. 

Temeljna ploča je od armiranog betona MB 160, 
kružnog tlocrta promjenljive debljine 100—130 cm. 

Vanjsko zaštitne ziđe vodotornja u visini 
+ 30,25—37,20 m ožbukano je. 

Okrugli prozori trupa vodotornja su prefabri- 
cirani, montažni. 

Unutrašnje stubište je od čeličnih profila i 
obješeno je na glavnu nosivu armirano betonsku 
ploču u visini + 30,25 m i samo na 8 mjesta fiksi¬ 
rano je na ziđe plašta. Vanjsko stubište u visini od 
+ 26,10 m do + 30,25 m isto tako je čelično za- 
vješeno. Upotrebom zavješene konstrukcije stu¬ 
bišta postizava se velika štednja u čeliku. 

Armatura vodoopskrbe obješena je, kao i stu¬ 
bište na nosivu armirano betonsku ploču u visini 
+ 30,25 m. 

Cijena građevinskog dijela objekta prema je¬ 
diničnim cijenama građevnih usluga i materijala 
od jeseni 1959. god. iznosila je 18 763 102.— Din, 
od toga graditeljski radovi 15,990 467.— Din i 
obrtnički radovi 2 772 635.— Din. Cijena čeličnog 
rezervoara iznašala je 4 920 000 Din. Prema tome 
cijena ambalaže 1 m 3 vode u visini + 36,00 m za¬ 
jedno sa čeličnim rezervoarom iznosila je: 

18 763 102 + 4 920 000 

A =*-= 

500 


23 683 102 
500 


= 47 370 


Din. 


ICratke vijesti - 

RAD VODNIH ZAJEDNICA NRH U 1960. gotl. 

Dana 22. VI 1961. održana je u Zagrebu glavna 
skupština Saveza vodnih zajednica NR Hrvatske. U 
Savez je učlanjeno 27 vodnih zajednica sa doprino- 
nosnom površinom od 1 841 000 ha, od čega je melio- 
raciona površina 1 053 000 ha. 

Prvenstveni zadatak vodnih zajednica je obezbje¬ 
denje besprijekornog funkcioniranja hiđromelioracio- 
nih sistema na odgovarajućim područjima. Od kolike 
je to važnosti, najbolje pokazuju podaci samo za dvije 
kulture uroda iz 1959. g. Tako je sa melioracionih 
površina otkupljen višak žitarica u iznosu od 82% 
cjelokupnog otkupa viškova u NR Hrvatskoj u vri¬ 
jednosti od 9589 milijona dinara. O ukupno proizve¬ 
dene šećerne repe 68 000 vagona na melioraciono po¬ 
dručje otpada 65 190 vagona ili 95°/o, u vrijednosti od 
3336 milijona dinara. 

Ukoliko se uslijed slabog funkcioniranja sistema ne 
mogu na vrijeme provesti poljoprivredni radovi i ne 
ispostavi se odgovarajući režim vode u tlu, dolazi do 
smanjenja uroda, koji se kreće od min. 20% pa na 
više — znači, samo za ove dvije kulture od 2785 
miliona na više. 

Na izgrađenim sistemima kojima rukuju vodne 
zajednice postoje slijedeći objekti: 

— obrambeni nasipi 1019 km, 

— telefonske linije 182 km, 


— 28 čuvarnica sa 34 gospodarskih zgrada i iz¬ 
građene površine 4618 m 2 , 

— kanalska mreža 14 742 km, 

— zidani i betonski mostovi 346 kom., 

— drveni mostovi 1381 kom., 

— propusti 5664 kom., 

— sifoni, ustave i čepovi 300, 

— 25 crpnih stanica ukupnog kapaciteta 61,34 m 3 / 
sek, sa ugrađenom pogonskom snagom 5476 KS. 

Za održavanje i pogon hidromelioracionih sistema 
vodne zajednice troše sredstva koja plaćaju intere¬ 
senti u vidu vodnog doprinosa. Tako je u 1960 godini 
bilo planirano da će se ubrati 1698 miliona, a ostva¬ 
reno je 1384 miliona, tj. 81,4%. U odnosu na 1959. g. 
ostvareno je više za 313 miliona. Pored ostalih sred¬ 
stava, zajednice su naplatile od republičkog fonda 
voda još 125 miliona, od čega za vršenje obrane od 
poplave 29, crpanje zaobalnih voda 43, održavanje 
objekata regulacija 32 i za studije 21 milion. 

Iz sredstava saveznog budžeta za objekte obrane 
od poplave 89 miliona dinara. 

Na redovnom održavanju izvršeni su slijedeći ra¬ 
dovi : 

— na košenju i krčenju mreže 75 038 998 m 2 , uz 
prosječnu cijenu po 1 m 2 Din 0,94; 

— na izbacivanju nanosa 370 107 m 2 , uz prosječnu 
cijenu po 1 m 2 Din 38,0; 

— na čišćenju kanalske mreže: 

ručno izbacivanje 849 710 m 3 , uz prosječnu ci¬ 
jenu 197 Din po 1 m 3 ; 

mehanizacijom 2 790 287 m 3 , uz prosječnu cijenu 
cd 79,80 din po 1 m 3 ; 

— na crpenju zaobalnih voda crpni agregati ra¬ 
dili su 44 398 radnih sati i izbacili 198 miliona m 3 vo¬ 
de uz prosječnu cijenu po 1 m 3 Din 0,24, ne računa¬ 
jući amortizaciju pogona. 

— vršena je služba redovne obrane od poplave 53 
dana i vanredna obrana od poplave 9 dana, uz utro¬ 
šak na materijalu 6 miliona i troškovima prevoza i 
radne snage 29 miliona dinara. 

Na investicionim radovima: 

A. gdje su investitori same zajednice na zemlja¬ 
nim radovima izvršeno je 4 928 000 m 3 , od čega ručno 
939 000 m 3 , a ostalo mehanizacijom. Nastavljena je 
izgradnja objekata (mostova, crpki, ustava) u vrijed¬ 
nosti od 1142 miliona. 

B. Na komasacijama i kanalizacijama, tj. radovima 
koje provode vodne zajednice za račun interesenata: 

— izvršen iskop 870 086 m 3 sa izgradnjom odgo¬ 
varajućeg broja propusta u vrijednosti od 172 miliona. 

Uzmemo li u cjelini zemljoradnje, izvršile su vod¬ 
ne zajednice iskopa 9 650 305 m 3 , od čega mehaniza¬ 
cijom 6 819 275 m 3 a 2 831 030 ručno, odnosno omjer 
68,0%> naprama 32% u korist mehanizacije. 

Godine 1959. bilo je iskopano 7 847 065 m 3 , od čega 
66,6%) mehanizacijom i 33,4%> ručnom radnom sna¬ 
gom. Uporedimo li oba rezultata, vidimo mali porast 
postotka izvođenja radova mehanizacijom, i nameće 
se kao neminovna potreba mehanizacije radova isko¬ 
pa detaljne kanalske mreže i radova njenog održa¬ 
vanja, kao i izbacivanja nanosa. Godine 1959. bilo je 
ručnih radova 2 660 000 m 3 , godine 1960. 2 831 030 m 3 , 
od kojih iskop nove detaljne kanalske mreže otpada 
870 086 m 3 , dok je u 1959. godini bilo 304 000 m 3 . 

Usporedimo li efekte iz 1960. g. sa efektima iz 
1959. g. to vidimo: 

— da je na košenju i krčenju izvršeno više za 
okruglo 17 miliona m 2 , uz istu prosječnu cijenu kao 
i 1959. g.; 

— da je na izbacivanju nanosa izvršeno manje za 
204 000 m 2 , na sa prosječnom cijenom od 38,00 Din, 
svega za 1,86 Din većom nego 1959. godine (pove¬ 
ćanje za 5°/o ; 

— da je na čišćenju kanalske mreže ručno izba¬ 
čeno manje za 84 000 m 3 , uz prosječnu cijenu veću za 
6,25 Din nego u 1959. godini (povećanje 3,5%); 

— da je na čišćenju kanalske mreže mehaniza¬ 
cijom izbačeno manje za 52 000 m 3 , no da je prosječ¬ 
na cijena spuštena sa 104,29 u 1959. godini na 79,80 
(bolje iskorištenje kapaciteta mehanizacije sniženje 
za 23%). 

Postignuti rezultati dovoljno govore o ekonomskom 
poslovanju vodnih zajednica uočimo li porast cijena 
građevinskih radova. 

Od zaključenih dugoročnih investicionih zajmova 
u iznosu od 5114 miliona do 31. XII 1960. utrošeno je 
3931 miliona, ostalo je raspoloživo za 1961. godinu i 
dalje 1183 miliona Dinara. 

Za nabavljenu izvođačku opremu zaključeni su 
zajmovi u iznosu od 1363 miliona i svedeni na dugo¬ 
vanje od 1094 miliona sa 31. XII 1960. otplatom duž¬ 
nih anuiteta. 

Isto tako su zajmovi za stambenu izgradnju u iz¬ 
nosu od 68 miliona svedeni na dugovanje od 49 mi¬ 
liona. Vrijednost osnovnih sredstava procjenjena je 
sa 23,5 milijarde dinara. 

Radi unapređenja rada vodnih zajednica, a time i 
unapređenja poljoprivredne proizvodnje kao najzain- 
teresiranije grane privrede, morat će se konačno prići 
rješenju osnovnog pitanja financiranja kao i statusa 
vodnih zajednica i njihovog uklapanja u sadašnji 
društveni i privredni razvitak. 

1. M. 


IZGRADNJA HIDROELEKTRANA NA DUNAVU 
U ĐERDAPU 

Jugoslavensko-rumunjska komisija za rukovođe¬ 
nje i koordinaciju radova na uređenju Dunava u 
sektoru Đerdapa razmatrala je nedavno način reali¬ 
zacije Tehničko-ekonomskog memoranduma o ure¬ 
đenju Dunava u sektoru Đerdapa. 

U izradi opširne dokumentacije (11 svezaka, 1300 
strana, više od 300 crteža i planova) sudjelovali su 
Energoprojekt iz Beograda i Institut za energetiku 
studije i projektiranja — ISPE — iz Bukurešta. 

U predloženom rješenju predviđa se uređenje đer- 
dapskog sektora Dunava gradnjom dvije HE: prve, u 
sektoru Đerdapa kod Sip-Gura Vai, sa instaliranom 
snagom od 1 450 000 kW i proizvodnjom energije od 
8,3 milijardi kWh godišnje, i druge, u blizini ušća 
Timoka — HE Gruja — sa snagom od 364 000 kW i 
proizvodnjom od 2,4 milijarde kWh godišnje. 

Tehnička i ekonomska rješenja komisije zasnivala 
su se prije svega na principu što potpunijeg iskori¬ 
štenja energetskog potencijala Dunava, zatim na pot¬ 
punom rješenju uvjeta plovidbe i na paritetnom 
učešću obje države u investicijama, materijalu, op¬ 
remi, uređajima, radnoj snazi itd. Detaljna prouča¬ 
vanja topografskih, geoloških, geotehničkih i hidro- 
loških karakteristika, kao i studija vodnog potenci¬ 
jala sektora od Nere do ušća Timoka, pokazala su 
da je uređenje sektora moguće u tri varijante. Sve 
tri varijante predviđaju po 1 centralu i jednu pre- 
vodnicu za svaku obalu i prelivnu branu u sredini. 
Prelivna betonska brana za evakuaciju velikih voda 
predviđena je sa duplim metalnim zatvaračima sa ot¬ 
vorom od 24 metra, koji se opslužuju vlastitim mehani¬ 
zmom i pomoću portalnog krana. Unutar brane pred¬ 
viđene su drenažne i injekcione galerije, a preko 
brane put. 

Svaka od HE, jedna na jugoslavenskoj, a druga 
na rumunjskoj obali, predviđena je sa pet agregata. 
Snaga agregata (turbina-agregatora) varira između 
36 000 kW kod HE Gruje i 145 000 kw kod HE Sip- 
Gure Vai. 

Brodske prevodnice locirane su pored obala sa ko¬ 
morama za šlajzovanje uzvodno cd osovine brane, u 
akumulacionom jezeru. Svaka prevodnica se sastoji 
od betonske komore, 300 m dužine i 30 m širine i za 
svaku od njih predviđena su pristaništa za čekanje 
i formiranje brodskog konvoja. 

Veoma je važna i činjenica da se gradnjom HE 
Sip-Gura Vai rješavaju i sve teškoće plovidbe u sek¬ 
toru Đerdapa. Prije svega, troškovi plovidbe sma¬ 
njuju se za 50%, a propusna moć istovremeno se 
penje do 40 milijuna brutto registarskih tona godi¬ 
šnje. Sad je ograničen kapacitet prometa kroz Đerdap 
10—12 milijuna bruto registarskih tona godišnje. Rje¬ 
šenje je dakle jedino u gradnji odgovarajućih brana, 
koje bi osigurale i pri minimalnom protoku poveća¬ 
nje nivoa vode i smanjenje njene brzine onoliko ko¬ 
liko je to potrebno za plovidbu velikog kapaciteta u 
uvjetima potpune sigurnosti. R. P. 

GRAĐEVINSKI DOKUMENTACIONI I INFORMA¬ 
TIVNI CENTAR U BEOGRADU 

Već dvije godine djeluje u okviru Zavoda za una¬ 
pređenje komunalnih djelatnosti grada Beograda Gra¬ 
đevinski, dokumentacioni i informacioni centar, kao 
stalna spona proizvođača građevnog materijala, pro¬ 
jektanata i investitora. 

Aktivnost Centra sastoji se u organiziranju Stalne 
izložbe građevinskog materijala i iscrpne dokumen¬ 
tacije o asortimanu domaćih, pa i stranih proizvođača, 
a odskora i u priređivanju specijaliziranih izložbi po¬ 
svećenih problemima građevinarstva. 

Prva posebna izložba bila je posvećena izgradnji 
perionica u velikim stambenim zgradama, naročito 
u soliterima, jer su iskustva domaćih projektanata i 
izvođača u ovoj oblasti bila skromna. 

Podstaknut dosadašnjim uspjehom i iskustvom, 
Centar je uskoro otvorio specijaliziranu izložbu, koja 
ima za temu iskorištenje plastičnih masa u građe¬ 
vinarstvu. Potreba za stručnom rekapitulacijom na¬ 
ših iskustava u ovoj oblasti je nesumnjiva, pogotovo 
jer se kapaciteti za izradu proizvoda od plastične ma¬ 
se svakodnevno povećavaju. Upotreba ovih masa u 
građevinarstvu već je uobičajena u svijetu, a domaća 
cpitna građenja pokazala su, da se njihovim upo¬ 
trebom troškovi smanjuju za 40% u odnosu na upo¬ 
trebu konvencionalnih materijala. 

Centar namjerava da pokrene izdavanje jedne svo¬ 
je publikacije. Pozitivno je dalje, što je Centar usmje¬ 
rio svoju aktivnost na stručni i konjukturni servis, 
tako da je stalna izložba lišena svih nepotrebnih de¬ 
korativnih egzibicija, dok se od proizvođača traži da 
izlože samo one materijale, koje proizvode u dovolj¬ 
nim količinama i čiju isporuku mogu da garantiraju. 

Korisnost postojanja i djelovanja ovakvog Centra 
i njegove daljnje aktivnosti je nesumnjiva, naročito 
za proizvođače građevnog materijala. 

R. P. 

AVANSI — OBRTNA SREDSTVA GRAĐEVINARA 

Savezno izvršno vijeće donijelo je pred par mje¬ 
seci odluku, kojom je dopušta ugovaranje avansa iz¬ 
među investitora i građevnih poduzeća. Avansiranje 
se prvenstveno uvodi kao kočnica daljeg prelivanja 
obrtnih sredstava građevnih poduzeća u investicije, 
što je nastajalo zbog neispunjenja obaveza investi¬ 
tora. 

Ukupna vrijednost građevnih radova na kraju 
1960. god. imala je strukturu u kojoj je bankarski 
kredit sudjelovao sa 32,7%, a dugovanja dobavljačima 
sa 37%. Razumljiva su onda nastojanja, da se finan¬ 
ciranje građevnih radova čvršće veže za sredstva na¬ 
ručilaca. Drugi, isto tako važan motiv donošenja ove 
odluke je namjera da avansi gotovo sasvim osiguraju 
sredstva koja su građevna poduzeća dosad dobijala 
kao kredit za obrtna sredstva. Time bi se davanje 
kredita s ovom namjenom svelo na najmanju mjeru. 

Tehnika provođenja odluke o avansima izazvala 
je veće diskusije. Postojala su oprečna mišljenja, da 
li treba ograničiti visinu avansa ili je ostaviti volji 
ugovarača. Građevna su poduzeća stavila prigovor na 
predloženi 10%-tni avans da je to nedovoljno, da ne 
pruža sigurnost u solventnost naručioca. Građevinari 
traže da avans iznosi najmanje 15%. Oni dalje ističu 
da je ugovaranje višeg avansa korisno i za investi¬ 
tora, jer se na taj način obaveze građevinara pove¬ 
ćavaju, a investitori otklanjaju mogućnost da kreta¬ 
nje tržnih cijena građevnog materijala ima utjecaja 
na vrijednost objekta u izgradnji. 

Odlukom se, međutim, stalo na stanovište da in¬ 
vestitori koji građevinske radove financiraju iz vla¬ 
stitih sredstava mogu visinu avansa slobodno ugo¬ 
varati, dok će za ugovaranje poslova koji se finan¬ 
ciraju iz sredstava bankarskog kredita biti potrebna 
prethodna suglasnost banke. 

Sredstva prikupljena kao predujam treba da stvo¬ 
re dovoljne iznose za obrtna sredstva. Kada se to os¬ 
tvari, banka namjerava da traži izmirenje obaveza 
koje građevna poduzeća imaju po osnovi kredita. 

Problem je, kako postupiti kod već zaključenih 
ugovora, kojih ima, po ocjeni Savezne građevinske 
komore, za oko 300 milijardi dinara. U odluci se do¬ 
duše kaže da se ona proteže i na već zaključene po¬ 
slove, ali u skladu sa duhom novih privrednih mjera, 
ne zahtijeva se od investitora da za već zaključene 
poslove polože avanse. Savezna građevinska komora 
dala je preporuku investitorima i građevinskim po¬ 
duzećima, u kojoj se ukazuje na značaj i objašnjava 
uloga avansa u stvaranju obrtnih sredstava građe¬ 
vinskih poduzeća. 

R. P. 


PITANJE IZGRADNJE PRVE NUKLEARNE 
TERMOELEKTRANE U FNRJ 

Savezna komisija za nuklearnu energiju i Save¬ 
zna industrijska komora obrazovale su stručnu ko¬ 
misiju, kojoj je stavljeno u zadatak da ispita moguć¬ 
nost učešća naše industrije u izgradnji prve nuklearne 
termoelektrane u našoj zemlji. 

Naše projektantske organizacije dovoljno su sna¬ 
žne, da bi u suradnji sa odgovarajućim našim insti¬ 
tutima, uz eventualnu pomoć i iskustvo na tom polju 
iz inozemstva, savladale probleme projektiranja. Po¬ 
stoje dalje realne mogućnosti da naša industrija pri¬ 
stupi izradi i montaži jedne NTE se eksploatacionim 
karakteristikama. 

Prema sasvim realnim procjenama, vlastitim sna¬ 
gama možemo izgraditi do 70% jedne eksploatacione 
NTE veličine od 100 megavata. 

Na bazi mišljenja stručnjaka trebalo bi već sada 
početi sa pripremama, da bi se oko 1964. ili 1965. 
moglo pristupiti početnim poslovima. 

R. P. 

ZGRADE OD »TAROLIT BD« PLOČA 

Prije tri godine beogradsko poduzeće »Taromont« 
otpočelo je — nakon analiza u Institutu za ispitiva¬ 
nje materijala NRS — da podiže zgrade od takozva¬ 
nih «tarolit BD« ploča. Dosada su od ovog materijala 
građene prizemne stambene zgrade (tipske), zatim tu¬ 
rističke zgrade, kamp-kućice, garaže, radionice, skla¬ 
dišta i slično. Uskoro će se od tarolita graditi i jedno¬ 
katne zgrade. 

Rezultati ankete među investitorima pokazuju da 
je gradnja tarolit-pločama jeftinija za 27 do 30% od 
gradnje teškim materijalima, a koristan prostor u 
novim objektima povećava se za 15%, dok se za za¬ 
grijavanje zgrada sagrađenih od tarolita utroši go¬ 
tovo dvostruko manje goriva nego u zgradama od 
»čvrstih« materijala. Dalje, zbog visokog termičkog 
koeficijenta zid od tarolita širine 15 cm isti je, u 
pogledu izolacije, kao i običan zid širok 78 cm. 

Ploče od tarolita se izrađuju od otpadnih sirovina, 
kojih ima dovoljno (drvena vuna i otpaci od drveta). 
One su ujedno i lakše od »klasičnog« građevnog ma¬ 
terijala, a što omogućava lak i brz transport. 

Za izgradnju objekata od ovih ploča zainteresi¬ 
rane su i druge zemlje. O tome najbolje govori po¬ 
nuda »Taromontu« za podizanje 6000 stanova u Su¬ 
danu. Zasad ova ponuda nije mogla da bude prihva¬ 
ćena u cijelosti, jer još nema potrebnih kapaciteta za 
proizvodnju tarolit-ploča u tako velikim količinama. 

Interesenti su i Zapadna Njemačka, te zemlje Af¬ 
rike i Bliskog istoka. 

R. P. 

POVEĆANJE PROIZVODNJE GRAĐEVNOG 
MATERIJALA 

Povećanje proizvodnje građevnog materijala od 
27% početkom ove godine (plan je predviđao 16%) po¬ 
kazuje, .da u ovoj grani izgleda postoje prilično ve¬ 
liki slobodni kapaciteti. Uostalom, jedna anketa i ana¬ 
lize koje je napravio Sekretarijat za industriju SIV-a 
pokazuju da se produkcija građevnog materijala mo¬ 
že osjetnije podići bez zamašnih ulaganja. 

Ove se ocjene temelje na podacima o iskorište- 
nosti kapaciteta poduzeća za proizvodnju građevinskih 
materijala. Prošle godine je većina poduzeća radila 
često i sa manje od 2,3 mogućeg i normalnog kapa¬ 
citeta. Proizvođači cigle radili su sa oko 73,4% ka¬ 
paciteta, a crijepa sa 84,6%, iako je kod cigle i crijepa 
bilježen veliki skok cijena, zbog nestašice na tržištu. 
Sličan i još manji postotak iskorištenja zabilježen je 
i kod proizvođača ostalih materijala, osim kod ce¬ 
menta, gdje se radilo i 2,5% preko tehničkog kapa¬ 
citeta. 

Krivica što se neracionalno iskorišćuju kapaciteti 
leži djelomično u tome što u mnogim poduzećima, ko¬ 
ja su nedavno rekonstruirana, još nije do kraja sa¬ 
vladan rad na novim kompliciranim strojevima. Ali 
uzrok leži uglavnom u »grlima« koja usporavaju ra¬ 
cionalnije iskorištenje cjelokupnog kapaciteta. 

Nedostatak ove vrste može se vrlo lako ukloniti 
uz minimalne investicije. Sekretarijat za industriju 
pokušao je lani da uz suradnju s nekim institutima i 
centrima za unapređenje građevinarstva pruži podu¬ 
zećima pomoć u organiziranju najekonomičnijih teh¬ 
noloških procesa proizvodnje. Također je ukazivana 
pomoć u proučavanju »grla« i davanja prijedloga za 
njihovo uklanjanje. Međutim, ne može se reći »da je 
odaziv poduzeća u ovoj akciji bio najbolji. 

R. P. 

SVEGA 270 GRAĐEVINSKIH INSPEKTORA 

Prema raspoloživim podacima danas u FNRJ ima 
svega oko 270 građevinskih inspektora. Normalno, da 
bi inspekcijska služba bila solidna, trebalo bi još oko 
230 inspektora, dakle ukupno oko 500, dok ih danas 
ima svega nešto preko polovice od planiranih potreba. 

U ovakvim uvjetima — bez dovoljno kadrova — 
rad inspekcija se svodi, u većini slučajeva, samo na 
obavljanje formalnosti, pa je nemoguće organizirati 
kontrolu koja bi uočavala i »sitnije« nedostatke. 

Uz to, sadanja inspekcijska služba nije najbolje 
organizirana. Nisu rijetki slučajevi da odluke inspek¬ 
tora ovise od NO-a, koji iz bilo kojih razloga pokla¬ 
njaju malo pažnje građevinskoj kontroli. Stoga i pri¬ 
java protiv nesolidnih građevinskih poduzeća ima re¬ 
lativno veoma malo, a predmeti se sporo rješavaju, 
iako su mnoge nesolidnosti u građenju česta tema 
diskusija. 

R. P. 

PRIPREMA GRAĐEVINSKOG ZEMLJIŠTA 

Ekonomiziranje gradskim zemljištem i priprema 
građevinskog zemljišta za podizanje stambenih zgra¬ 
da bili su ovog proljeća tema diskusija i u odborima 
Savezne skupštine i u Stalnoj konferenciji gradova, 
kao i u Sekretarijatu za komunalne poslove SIV. 

Sada su već formulirani i neki osnovni stavovi, 
koji će, po svemu sudeći, biti zakonski uobličeni na 
jednoj od jesenskih sjednica Savezne narodne skup¬ 
štine. 

Prema usvojenim stavovima, investitori treba da 
od NO općine dobiju građevinsko zemljište koje je 
pripremljeno (asaniran teren, porušeni postojeći ob¬ 
jekti i preseljeni raniji stanari) i opremljeno za grad¬ 
nju (izgrađeni, dograđeni ili rekonstruirani potrebni 
komunalni objekti). Sredstva koja bi narodnim od¬ 
borima omogućila da ovako pripremaju zemljište za 
gradnju, dobijala bi se uglavnom — to je još jedna 
novost — iz doprinosa na iskorištenje gradskog ze¬ 
mljišta, koji bi plaćali svi oni koji iskorišćuju stam¬ 
bene i poslovne prostorije ili druge objekte. 

Postoji više mišljenja, kako bi se građevinsko 
zemljište davalo korisnicima. Smatra se da je najbo¬ 
lje da se zemljište za gradnju dodjeljuje konkursom. 
Prihvaćeno je i gledište da se investitoru mogu odre¬ 
diti rokovi dokle mora završiti izgradnju. 

R. P. 

OBUSTAVA KREDITA ZA OBRTNA SREDSTVA 

Na ovom smo mjestu — u rubrici Kratke vijesti 
— dali vijest o avansima. Odlukom Narodne banke 
FNRJ o obustavi kredita za obrtna sredstva građe¬ 
vnim poduzećima već je stupila na snagu. Štaviše, 
od 1. VIII og. građevinari moraju da vraćaju ranije 
uzete kredite za obrtne svrhe. 

Međutim, sredstva za koje se računalo da će za¬ 
mijeniti kredite banaka — avansi — još nisu počelo 
da u dovoljnoj mjeri pritiču građevnim poduzećima. 


Razlozi su uglavnom u pravnim začkoljicama. Naime, 
još prije donošenja propisa o avansima, građevna po¬ 
duzeća su zaključila poslove za 300 milijardi dinara, 
što čini oko 80°/o godišnjeg plana. Kako su avanci 
zasada fakultativni i za radove koji se zaključuju 
poslije donošenja propisa, investitori svaki na svoj 
način tumače te propise, odugovlače sa polaganjem 
avansa i za ranije zaključene poslove. 

Jedini je izlaz za građevna poduzeća — kako ona 
smatraju — da obustave radove na objektima za 
koja nisu dati avansi, ili da banke i dalje daju kredite. 

Stoga se s velikim interesom očekuje odluka Up¬ 
ravnog odbora Jugoslavenske investicione banke, ko¬ 
jom bi bilo omogućeno da avanse polože bar oni 
investitori koje kreditira Opći investicioni fond. To 
bi unekoliko popravilo situaciju, pošto investitori đo- 
bijaju iz OIF oko 100 milijardi dinara ugovorenih 
radova. Konkretne stope za avanse ne bi bile propi¬ 
sane, nego bi se to ostavilo sporazumu između inve¬ 
stitora i izvođača. Poljoprivredna banka je već do¬ 
nijela odluku o davanju avansa za objekte koje ona 
financira. 

Iako je dosad davanje avansa uglavnom na »mrt¬ 
voj tački«, neminovni proces prilagođavanja investi¬ 
tora je već u toku. 

Fondovi za stambenu izgradnju počeli su među 
prvima da odobravaju avans. Zanimljivo je da visina 
avansa koje ovi fondovi polažu ide i do 30°/o, ali sa 
klauzulom da fondovi ne će preuzimati nove oba¬ 
veze nastale uslijed mogućih povišenja cijena gra¬ 
đevnog materijala. 

R. P. 

IZGRADNJA SUŠIONICA ZA ŠLJIVE 

Računa se da će ovogodišnji urod šljiva iznositi 
oko 70 do 80 hiljada vagona, što otprilike odgovara 
prosječnim prinosima. To praktično znači da će biti 
potrebno oko 55 000 tona šljiva osušiti i pripremiti 
za plasman u inozemstvo. Zato se podižu nove, su¬ 
vremene sušionice tipa »Cer«, koje treba da zamijene 
oko 7000 seljačkih sušionica. 

Već se ostvaruje program izgradnje 372 sušionice 
na teritoriju Srbije i Bosne — naših glavnih šlji- 
varskih rajona, no postoji bojazan da program iz¬ 
gradnje ne će biti na vrijeme i u potpunosti ostva¬ 
ren. U Savezu poljoprivrednih komora ističu da 172 
sušionice još nisu ni počele da se grade, iako je za 
njih nabavljena oprema. Zakašnjava se uglavnom, 
kako naglašavaju investitori, zbog nerješenih pro¬ 
blema participacije u kreditima koji se odobravaju u 
ove svrhe. 

R. P. 

POTRAŽIVANJA GRAĐEVINSKIH PODUZEĆA 

Građevinska komora uputila je nedavno prijedlog 
SIV-u — Sekretarijatu za industriju — da se pro¬ 
pisima obavežu investitori na plaćanje računa u roku 
od 30 dana po završetku radova. Također je predlo¬ 
ženo da se dugovanja isplate na teret bilo kojih in¬ 
vesticionih sredstava i da investitori ne mogu ula¬ 
gati u nove objekte sve dok ne izmire dosadanje oba¬ 
veze prema građevnim poduzećima. Izvođačima ra¬ 
dova bi trebalo dati pravo da obustave radove za 
neuredne platiše, bez obzira na ugovore. 

Ovi zahtjevi ustvari odražavaju stanje u kome se 
građevinarstvo danas nalazi. Na osnovu ankete u 
239 građevnih poduzeća FNRJ utvrđeno je da inve¬ 
stitori za prvo tromjesečje og. duguju preko 12 mi¬ 
lijardi dinara, što je skoro jedna trećina bruto pro¬ 
dukta građevinskih poduzeća u tom razdoblju. To 
znači da se, zajedno sa zaostacima iz prošle i pret¬ 
prošle godine, dug penje na preke 22,5 milijarde. 

Najveći su dužnik stambeni fondovi — 26%> ukup¬ 
nog duga. Za njima su investitori koji su sredstva 
dobili iz OIF. 

Potraživanja građevnih poduzeća se iz dana u dan 
povećavaju. Ipak je dosada utuženo i presuđeno svega 
oko 20°/o ukupnih dugova investitora. Za ostalo du¬ 
govanje nije kod suda uopće pokretan spor. Uzroci 
ove anomalije su, čini se, u tome što često nije moguće 
prinudnim putem naplatiti već presuđene dugove. 

Savezna građevinska komora je dala prijedlog 
nadležnima da se donesu propisi koji bi obavezali in¬ 
vestitore da u roku od 30 dana razmotre zahtjeve iz¬ 
vođača za korigiranjem ugovorenih cijena, kada je 
u pitanju porast cijena građevnog materijala i za¬ 
natskih usluga. Ukoliko investitori ne bi imali sred¬ 
stava da financiraju planirani fizički obim radova u 
tekućoj godini, bili bi dužni da o tome odmah obavi¬ 
jeste izvođače radova. Tako bi se na vrijeme mogli 
obustaviti započeti radovi, odnosno ne bi se ni po¬ 
činjali novi, za koje investitor nema osiguranih sred¬ 
stava. 

R. P. 

NOVI DOHOCI RADNIKA U GRAĐEVINARSTVU 

Korigiranje ličnih dohodaka u oblasti građevinar¬ 
stva izvršeno je u odnosu na druge privredne djelat¬ 
nosti. 

Povećanje je bilo različito, a u svakom poduzeću 
zavisilo je uglavnom od sposobnosti da se bolje isko- 
rišćuju unutrašnje rezerve. Tako je npr. poduzeće 
»Jugomont«, Zagreb i »Asfalt«, Rijeka, povećalo lične 
dohotke za 42%, »Viadukt«, Zagreb za 30%, ali »Pri¬ 
morje«, Rijeka i »Lavčević«, Split samo za 12%. 

Novi dohoci radnika u građevinarstvu kreću se 
sada od 58 do 120 dinara na sat. 

Na cijenu produkta novi lični dohoci utječu razli¬ 
čito. Cijene »Jugomonta«, pa djelomično »Tempa« 
(Zagreb) i »Primorja« i »Jadrana« (Rijeka) nisu po¬ 
većane zbog većih zarada radnika, jer su te zarade 
zasnovane na povećanju produktivnosti rada. 

Međutim, tako nije kod riječkih poduzeća »Asfalt« 
i »Rječina«, kod kojih povećanje ličnih dohodaka 
znatno opterećuje krajnju cijenu produkta. 

Može se očekivati da će potpuniji prijelaz na sti¬ 
mulativnije oblike raspodjele čistih prihoda i ličnih 
dohodaka pridonijeti realnijem sagledavanju situacije 
u pojedinim kolektivima. 

R. P. 

IZGRADNJA PUTOVA 

U razdoblju 1957.—1960. građena je i modernizi¬ 
rana mreža puteva na području čitave zemlje. Naj¬ 
više je sredstava uloženo za izgradnju i moderniza¬ 
ciju osnovnih (tzv: magistralnih) puteva, koji pove¬ 
zuju glavne gradove narodnih republika, tj. za iz¬ 
gradnju tri magistralna puta: Autoput »Bratstva i Je¬ 
dinstva«, Jadranske turističke magistrale i Magistrale 
Ploče—Županja. Ukupna dužina ovih puteva iznosi 
oko 2750 km. Od 1957. do 1960. izgrađeno je oko 1400 
km ili oko 52% ukupne dužine ovih puteva. 

Izgradnja i modernizacija puteva bila je usmje¬ 
rena i na povezivanje industrijskih, poljoprivrednih 
i turističkih rajona zemlje sa mrežom savremenih 
puteva. 

U proteklom razdoblju znatno su rekonstruirani i 
modernizirani postojeći putevi. Na taj način dužine 
puteva sa tvrdim kolovozom (asfalt, beton, kocka, 
spremaks, tucanik, kamen, stabilizirana zemlja) po¬ 
većana je, dok je dužina puteva sa zemljanim kolo¬ 
vozom smanjena za 4691 km. 

Krajem prošle odnosno početkom ove godine u 
FNRJ je bilo ukupno 83 666 km puteva od 1. do IV. 
reda. Puteva I. reda ima 9 774, II. reda 14 985, III. 
reda 23 496 i IV. reda 35 411 km. 

Početkom o. g. dužina puteva sa suvremenim ko¬ 
lovozom iznosila je oko 11,8% ukupne dužine puteva 
sa tvrdim kolovozom, odnosno oko 8,2% ukupne du¬ 
žine kategoriziranih puteva. 


Na autoputu »Bratstvo i Jedinstvo«, čija je trasa 
duga 1126 km, izgrađeno je do 1956. oko 400 km, a u 
razdoblju 1957.—1960. izgrađeno je daljnjih 360 km, 
i to: na dionici Ljubljana—Zagreb oko 130 km. Pa- 
raćin—Niš—Leskovac oko 143 km i Skopje—Gevge- 
lija oko 85 km. Do kraja petogodišnjeg perioda pred¬ 
viđeno je da se izgradi još preostalih 400 km. 

Na Jadranskoj turističkoj magistrali, koja ide od 
Rijeke duž jadranske obale preko Crne Gore do Sko¬ 
pja, čija ukupna dužina iznosi oko 1272 km, izgra¬ 
đeno je do 1956. oko 154 km, a u razdoblju 1957.— 

1960. daljnjih 336 km, i to: na dionici Senj—Zadar— 
Biograd na moru 179 km, Solin—Omiš 30 km, Petro¬ 
vac na moru—Titograd—Crkvina 116 km i Kosovska 
Mitrovica—Priština 41 km. Do 1965 izgradit će se još 
600 km, a ostatak od 100 km (brdska dionica) između 
Ivangrada i Kosovske Mitrovice poslije g. 1965. 

Magistrala Plače—Županja u dužini od oko 360 
km povezuje (preko Sarajeva i Tuzle) Autoput »Brat¬ 
stva i Jedinstva« i Jadransku turističku magistralu. 
U razdoblju 1957. — 1960. izgrađeno je i modernizirano 
oko 130 km ovog puta na dionicama između Sarajeva 
i Mostara i Sarajeva i Tuzle. Petogodišnjim planom 

1961. —1965. predviđeno je da se ova magistrala završi 
u cjelini. 

Pored magistralnih puteva, izgrađeno je, odnosno 
rekonstruirano i modernizirano u razdoblju 1957.— 
1960. više puteva I i II reda. Od tih su najvažniji: 
Karlovac—Plitvice 100 km, Ljubljana—Celje 75 km, 
Sarajevo—Travnik 73 km, Novi Sad—Bačka Palanka 
40 km. Tetovo—Gostivar 26 km, Strumica—Štip—Ti¬ 
tov Veles 111 km, Osijek—Đakovo—Autoput 58 km, 
Sisak—Popovača 25 km, Senožeče—Koper 56 km, Novi 
Sad—Ruma (izuzev preko Venca) 25 km, Bled—Bo- 
hinj 21 km, Peć—Đakovica 26 km, Kačanik—Tetovo 
58 km, Titograd—Cetinje 47 km, te Bosanska Gra¬ 
diška—Banjaluka 49 km. 

Također je izrađeno i rekonstruirano i oko 1680 
k mputeva III i IV reda. Na njima je ranije kolovoz 
zamijenjen novim od tucanika, a negdje i asfalta. 
Ovi putevi III—IV reda služe za vezu poljoprivrednih 
i šumskih područja sa najbližim tržišnim ili saob¬ 
raćajnim centrima, kao i za povezivanje industrijskih 
objekata sa glavnim putnim trasama. 

R. P. 

U PAR REDAKA... 

DVA GRAĐEVINSKA PODUZEĆA U ZAGREBU 
dobila su »Privredne nagrade grada Zagreba«. To su 
poduzeće »Tempo«, koje je dobilo nagradu za podi¬ 
zanje tvornice betona, za opće uspjehe i solidnost u 
radu, za uspjeh u mehanizaciji građenja i za osobitu 
brigu u poboljšanju radnih i životnih uvjeta članova 
kolektiva; te građevno montažno poduzeće »Jugo¬ 
mont«, za prihvaćanje i uspješno provođenje u život 
modernog industrijskog punomontažnog građenja. 

* 

RUDARSKO-GRAĐEVINSKI POGON poduzeća 
»Rudnici soli«, Tuzla, gradi izvozno i ventilaciono 
okno budućeg rudnika, koji treba godišnje da proiz¬ 
vodi takve količine kamene soli za prehrambenu in¬ 
dustriju i soli u slanoj vodi za kemijsku industriju, 
da bi se u kratkom roku naša zemlja oslobodila uvoza 
ovog važnog artikla. 

* 

TOVARNA CEMENTA I SALONITA »15 Septem¬ 
bar« u Anhovu, LR Slovenija (kotar Nova Gorica), 
uspjela je povećati proizvodnju pokrovnog materijala 
»salonit« — valovite ploče i salonitke u tako velikom 
opsegu, da može zadovoljiti sve potrebe potrošača. 

* 

U ŠIBENIKU je stavljen pod krov najveći nebo¬ 
der u Dalmaciji. On ima 15 katova, a 112 stanova. 
To je jedna od šest visokih zgrada koje će se podići 
u ovom gradu. 

LJUBLJANSKO MONTAŽNO INDUSTRIJSKO 
PODUZEĆE »Termika« već uvelike proizvodi i ispo¬ 
ručuje izolacioni filc od mineralne vune, debljine 3—8 
cm, širine 50 cm, dužine 2 m, za izolaciju stambenih 
i drugih objekata. Primjenom ovog suvremenog ma¬ 
terijala smanjuje se buka, potrošnja goriva i snižava 
potrošnja teških građevnih materijala na zgradama. 

* 

PREVOZ GRAĐEVNOG MATERIJALA putem Ju¬ 
goslavenskih željeznica iznosio je u 1960. 4 996 000 
tona, a u prvoj polovici og. 5 617 000 tona. 

* 

U ZAPREŠIĆU kod Zagreba gradi se prva tro¬ 
katnica. Ona će biti useljiva potkraj ove godine. Ove 
jeseni pristupit će se gradnji dvaju većih stambenih 
objekata s ukupno 40 stanova. 

★ 

U SAMOBORU kod Zagreba industrija građevnog 
materijala »Samoborka« priprema elaborat za osni¬ 
vanje pogona silikatne opeke. Taj novi proizvod uve¬ 
like se traži u građevinarstvu. 

★ 

U SJENICI je počela gradnja tvornice pozamente- 
rije. Tako će ovaj kraj dobiti prvi veći industrijski 
objekt. Građevinski radovi uvelike se izvode i već 
su stavljene pod krov proizvodne hale, veličine 
2500 m-. 

★ 

U PEĆI se privode kraju radovi na izgradnji tvor¬ 
nice šećera, prve ove vrste u AO Kosmeta. Već u 
prvoj polovici oktobra počet će probna proizvodnja 
šećerane, koja će imati kapacitet prerade od 15 000 
vagona šećerne repe. Termocentrala šećerane, jačine 
2,4 megavata, također je dovršena, a u toku su radovi 
na bunkerima za ugalj. 

* 

U KRUŠEVCU se dovršava prva tvornica voćnih 
sokova. Ona se nalazi pored novosagrađenog vinar- 
skog podruma. 

★ 

U PRIŠTINI je otvorena Viša tehnička škola. Ona 
ima građevinski, strojarski i elektrotehnički odsjek. 

R. P. 

PODIGNUT ĆE SE NOVA KLAONICA U ŠIBENIKU 

Kako se naglom izgradnjom šibenske trgovačke 
luke stara klaonica našla odjednom usred luke, po¬ 
krenuto je pitanje izgradnje nove. Ova bi trebala da 
se izgradi na predjelu Ražina nedaleko tvornice TLM 
»Boris Kidrič«, jer po određenoj lokaciji klaonica bi 
iskorisćivala tvorničku kanalizaciju otpadne vode, ko¬ 
ja nekolika stotina metara dalje izlazi na more. 

M. M. 


NOVO ODMARALIŠTE U VODICAMA 

U Vodicama, najjačem turističkom centru šiben¬ 
skog obalnog pojasa, završeno je još jedno odmarali¬ 
šte za radnike i namještenike građevnog poduzeća 
»TEMPO« iz Zagreba. Ispred odmarališta, koje se na¬ 
lazi uz samu obalu, izgradit će se posebna obala za 
sunčanje i privez čamaca. M. M. 

OSNOVNA ŠKOLA GRADI SE U ŠIBENIKU 

Izgradnjom novog mikrorejona na Križu i šest 
14-spratnih nebodera, od kojih su dva u gradnji, na¬ 
metnula se nužna potreba da se sagradi osnovna 
škola. Nedavno su dovršeni nacrti, pa su ti radovi 
već u toku. Unutarnji raspored učionica i pomoćnih 
prostorija i radiona izrađene su po najnovijem na¬ 
stavnom programu. Škola će imati najveći kapacitet 
svih škola u gradu. M. M. 

PODIGNUT ĆE SE TVORNICA AL-KONSTRUKCIJA 
U ŠIBENIKU 

U sklopu tvornice lakih metala »Boris Kidrić« ra¬ 
dilo je posebno odijeljenje AL-konstrukcija, koje je 
proizvodilo: aluminijske okvire prozora i vrata, sto¬ 
lice, stolove, antene i razne predmete AL-konstruk- 
cija. Predviđeno je da se ovaj pogon izdvoji od ma¬ 
tične tvornice u samostalnu tvornicu, za koju bi se 
izgradila posebna zgrada u neposrednoj blizini. 

M. M. 

PROŠIRUJE SE ŽELJEZNIČKA STANICA 
U ŠIBENIKU 

U produženju stare željezničke stanice podiže se 
nova zgrada u kojoj će se smjestiti stanica. Ujedno 
će se urediti čekaonica, garderoba i bife, koje do¬ 
sada stara stanica nije imala. 

Stara zgrada adaptirat će se za službene prostorije. 

M. M. 

U ŠIBENIKU OSNOVANA TREĆA STAMBENA 
ZADRUGA 

Nakon osnivanja stambene zadruge »Pionir« rad¬ 
nika i namještenika Brodoremonta i zadruge pro¬ 
svjetnih radnika, radnici i namještenici elektro- po¬ 
duzeća osnovali su treću stambenu zadrugu. 

Članovi zadruge, izgradit će uz pomoć poduzeća, 
stanove za svoje članove. M. M. 

DOVRŠENA IZGRADNJA HOTELA »JADRAN« 

U ŠIBENIKU 

Početkom mjeseca srpnja u Šibeniku je otvoren 
novoizgrađeni hotel na Šibenskoj obali. Pored ka¬ 
vane, bara i ogromnog štekata ispred obale, na dru¬ 
gom spratu ima 48 soba i tri apartmana, sa ukupno 
84 ležaja. M. M. 


Jz inozemttilt časopisa - 

RIMSKI AERODROM NIJE MAJSTORSKO DJELO 

(Engineering News Record, New York, maj 1961.) 

Časopis ENR piše da novi međunarodni aerodrom 
u mjestu Fiumicino kod Rima nije majstorsko djelo, 
iako nosi ime po velikom majstoru Leonardu da Vin- 
ci. Aerodrom je bio otvoren za komercijalni promet 
tek tri mjeseca, kad se moralo obustaviti slijetanje 
na glavnoj, 4 km dugoj pisti na 14 dana radi vršenja 
popravaka. 

Ovaj aerodrom sagrađen je troškom od 50 miliona 
dolara na nasipu od pijeska na močvarnom terenu u 
blizini ušća rijeke Tibar u more. Slijeganje nasipa i 
udarci gigantskih reaktivnih aviona doveli su do pu¬ 
canja piste. 


Talijanska vlada platila je 1950. god. 21 milion 
dolara za zemljište na kome je aerodrom sagrađen, 
iako su se još 1944. god. predstavnici američke vojske 
nepovoljno izrazili o ovoj lokaciji, ne samo zbog lošeg 
tla, već i zbog čestih magli. Za kratko vrijeme koliko 
je novi aerodrom bio u pogonu često su magle one¬ 
mogućavale slijetanje aviona, zbog čega su oni mo¬ 
rali slijetati na starom aerodromu Ciampino. 

Aerodrom ima i drugih nedostataka. Veličanstvena 
prijemna zgrada, koja je posve zatvorena u staklo, 
nema prozora za otvaranje ni uređaja za konđicioni- 
ranje zraka, tako da je ljeti u zgradi nesnosno vruće 
i zagušljivo, dok zimi zaudara po nagorjeloj gumi 
(cijevi za grijanje postavljene su posve plitko ispod 
gumenih podova). 

Aerodrom Fiumicino udaljen je od Rima 24 km, a 
povezan je s njim autoputom sa samo tri saobraćajne 
trake. Kako se u mjestu Fiumicino nalazi i popularna 
plaža, zakrčen je nedeljom i praznicima autoput to¬ 
liko, da vožnja autobusom ili taksijem od Rima do 
aerodroma traje 3 sata, više nego vožnja ovionom 
do Pariza. 

Građenje aerodroma trajalo je 10 godina. Taj pe¬ 
riod je bio bogat izmjenama projekata, ostavkama 
inženjera i arhitekata i pričama o financijskim ma¬ 
nipulacijama viših činovnika. 

Neki talijanski stručnjaci cijene da bi trebalo ulo¬ 
žiti barem 50 miliona dolara, da bi se ovaj aerodrom 
osposobio za promet 6000 putnika i 400 aviona na dan, 
kako je predviđeno. 

B. P. 

ATJTOMATIZIRANA PROIZVODNJA FREDNA- 
PREGNUTIH PRAGOVA 

(Engineering News- Record, New York, april 1961.) 

Jedno američko poduzeće usavršilo je stroj kojim 
će se moći proizvoditi 140 pragova od pređnapregnu- 
tog betona na sat. Stroj je pokretan i može se do¬ 
premiti u blizinu mjesta upotrebe pragova (SI. 1). 

Pragovi su tipa poznatog pod oznakom MR-1, koji 
je usvojilo Udruženje američkih željeznica poslije du¬ 
gih ispitivanja. Smatra se da su ovi pragovi ekono¬ 
mičniji od drvenih. Novi pragovi se ugrađuju na 
udaljenost od 76 cm, dok udaljenost drvenih pragova 
iznosi 51 cm. Pored toga trajanje betonskih pragova 
se cijeni na 75 godina, dok drveni traju 35 god. 



SI. 1: Uređaj za betoniranje je pokretan 


Pragovi MR-1 su 2,58 m dugi. Na krajevima su 
trapezastog presjeka 27 cm prosječne širine i 18 cm 
visine. Prema sredini praga presjek se smanjuje. 
Marka betona je 560 kg/cm 2 . 

Proizvodnja pragova teče ovako: Postolja na ko¬ 
jima se vrši betoniranje pojedinih pragova montirana 
su na kolicima; postolje ima jednu čvrstu i jednu 
pomičnu glavu za napinjanje armature pomoću hidra¬ 
uličnih presa. Kad je armatura napeta, kolica se po¬ 
miču, ugrađuje se vlažna betonska smjesa, a zatim 
kolica ulaze u parnu komoru. Čitav radni proces 
traje 26 sekundi. U parnoj komori prag ostaje 14 sati. 

Armatura se sastoji iz 4 profila 11 mm, kojima se 
daje prednapon 9500 kg/cm 2 . 

Postolje treba da podnese ukupnu silu napinjanja 
od 37 tona, a osim toga da bude otporno na vlagu i 
toplotu parne komore. Obloga postolja u kojoj se vrši 
betoniranje bila je isprva čelična, kasnije je zamije¬ 
njena oblogom od umjetnih smjesa. 


Težak je problem predstavljao način vibriranja 
betona, koji se ugrađuje uz minimalan dodatak vode. 
Vibracije se prenose na betonsku smjesu kroz pod¬ 
ložnu ploču i kroz tlačnu ploču iznad praga. 



SI. 2: Radnik ujoravlja pragom dok ga stroj postavlja 


Automatizacija proizvodnje je savršena. Unutra¬ 
šnji se transport vrši hidraulički poganjanim kra- 
nima. Odvozom gotovih pragova u skladište upravlja 
sc elektronskim putem. 

Izgradnja je pragova u najvećoj mogućoj mjeri 
mehanizirana (SI. 2). 

B. P. 

NOVI MORT POJAČAVA ZIDOVE 

(Engineering News-Record, New York, april 1961.) 

U SAD je u fazi ispitivanja upotreba specijalnog 
nacrta, od organskih i anorganskih veziva, za izradu 
zidova. Prema tvrđenju proizvođača Raybestos-Man- 
hattan primjenom novog materijala postići će se ve¬ 
like uštede i unaprediti novi oblici u zidarskim rado¬ 
vima u vezi s postizavanjem velikih čvrstoća zida. 

Mort, kome je proizvođač dao naziv Threadline, 
može se upotrebiti za izradu zidova iz elemenata (blo¬ 
kova) svih vrsta, ako su površine elemenata prethod¬ 
no izbrušene. 

Prednosti novoga morta, prema podacima proiz¬ 
vođača, jesu ove: 

— ušteda u troškovima građenja za 30%; ona re¬ 
zultira iz uštede na troškovima izrade 50% i povećanja 
troškova blokova (zbog prethodnog brušenja) za 1% i 
morta za 100%; 

— ubrzanje izrade zidova za 50%, brže postizanje 
konačnih čvrstoća i ljepši izgled gotovog zida. 

Mort se sprema u električnim miješalicama, na¬ 
nosi se pomoću štrcaljke na udaljenosti oko 2 cm od 
vanjskog lica zida. Pritiskom na blok mort se stlači 
tako da njegova širina iznosi oko 25 mm a debljina 
oko 1,5 mm. 

Laboratorijskim pokusima su utvrđene čvrstoće 
novog morta na tlak mnogostruko veće od čvrstoće 
običnog morta, a čvrstoća na prionjivost 5 puta veća. 
Novi mort je uspješno izdržao probu smrzavanja i od¬ 
mrzavanja sa 100 ciklusa. 

Velike čvrstoće morta omogućavaju izradu zidova 
neobičnih oblika (npr. kružnih) i lakše rukovanje. Zid 
iz betonskih blokova 6 m dug i 2,1 m visok transpor¬ 



tiran je pomoću krana bez ikakvih poteškoća (V. si.), 
dok bi se zid izrađen iz običnog morta kod takvog 
transporta raspao. 

Ispitivanja se nastavljaju. 

B. P. 

NADVOŽNJACI I RIJEČNI MOSTOVI NA PUTU 
IZ GRADA ROSS ZA BIRMINGIIAM 

(Roads and Road Construction 1961/1.) 

Put je dug 35 km. Ukupna mu je širina 27 m. sa 
dvije prometne trake od po 7 m. Kolovoz je od asfait- 
nog betona na tamponskom sloju šljunka. 



SI. 1 


U si. 1 prikazan je ukliješteni luk sa čeonim zidom 
cd opeke, raspona 28,5 m. Jedan most je konzolni 
g redni most preko dva otvora sa Gerberovim zglobom 
u jednom otvoru i vitkim srednjim stupom sa upor- 
niacima od kamena. Ima raspone od po 12 m. Krajnji 
ležajevi su od gume. 

SI. 2 pokazuje okvirni most preko dva otvora od 
po 12 m, sa neuglednim vutama. Naročit oblik ima 
lučni nadvožnjak bez spanđrilskog zida, ukliješten u 


masivne upornjake. Most je betoniran na licu mjesta 
a kasnije zategnut Freyssinetovim kabelima i arma¬ 
turom Gifford-Udal (si. 3). 



SI. 2—6 


Na si. 4 je trapezni okvirni most preko tri otvora, 
s krajnim otvorima kao konzolama. Glavni nosači su 
izrađeni u sredini od dva dijela i u konzolama ta¬ 
kođer u dva dijela, s naknadnim prednaponom sistema 
Freyssinet. Naročito je vitak jedan okvirni most, Ger- 
berova greda, sa srednjim otvorom od 24 m i srednjim 
umetnutim nosačima T profila od 16 m raspona, izve¬ 
denim od prednapregnutih prefabriciranih greda si¬ 
stema Magnel,. stegnutih popreko armaturom sistema 
Mc Call (si. 5). 

SI. 6 prikazuje gredni kontinuirani most preko 4 
otvora s obalnim ukopanim upornjacima. Osobito je 
lak portalni okvirni nadvožnjak otvora 22 m na si 7, 
s paralelnim krilima, obloženima umjetnim betonskim 
kvaderima. 



SI. 7 


Na si. 8 prikazan je veći armirano-betcnski 
konzolni most preko rijeke Wye, sa srednjim otvorom 
od 60 m, ukupne dužine 106 m. Glavne konzolne grede 
i umetnuti nosači su prefabricirani u prednaponu i 
međusobno su pritegnuti u poprečnim dijafragmama. 
Ima ih 9 komada. Na kolovoznoj ploči je izrađen 
poprečni pad, s izolacijom od bitumena, zaštićenom 
kamenim pločicama i kolovozom od valjanog asfalta. 



SI. 8 


Drenaža površinske vode s kolovoza vrši se u čestim 
ispušnim otvorima, duž rubnih kamenova pješačke 
staze. Srednji umetnuti prednapregnuti nosači izrađeni 
su na već gotovim krajnjim konzolnim nosačima i 
preneseni su u svoja ležišta pomoću trorednih rešet¬ 
kastih Bailey nosača i dva auto motorna krana od 40 
i 50 tona moći nošenja. 

Najveći most na ovom putu je dug 730 m i prelazi 
rijeku Severn čeličnim limenim mostom raspona 
40 + 71 + 40 m, koji je izrađen od dva para kontinuiranih 


greda, s armirano-betonskim spregnutim kolnikom. 
Obje pristupne rampe imaju 15 odnosno 9 armirano- 
betonskih vijadukata, raspona 26 m. Svi ovi vijadukti 




i riječni most su fundirani na pneumatskim kesonima, 
na dubini od 8,5 do 14 m ispod terena. Na mostu će 
se ugraditi 45 hiljada kubika betona. Upotrebljena je 



SI. 10 


pomična putujuća čelična oplata za betonske sandu- 
časte vijađukte i za konzole spregnute konstrukcije 
kolovoznc ploče. Na si. 9 vidi se putujuća oplata za 
konzole spregnute konstrukcije na čeličnom riječnom 
mostu. Ing. Nikola Mark 


SZakoni i propisi - 

NOVI NACRT ZAKONA O IZGRADNJI 
INVESTICIONIH OBJEKATA 

Dr. Marko Posinković, Zagreb 
Već više vremena Sekretarijat za industriju Sa¬ 
veznog izvršnog vijeća radi na pripremama za dono¬ 
šenje Zakona o izgradnji investicionih objekata. Ovaj 
rad došao je već u fazu konačne obrade za raspravu 
pred nadležnim odborima Izvršnog vijeća i zatim Na¬ 
rodne skupštine. Nakon toga bi zakon trebao biti 
podnesen pred Narodnu skupštinu. Predpostavlja se 
da bi to moglo biti još ove godine. 

Po svom sadržaju, nacrt zakona razlikuje se od 
svih dosadašnjih propisa, koji su regulirali pitanja u 
vezi izgradnje investicionih objekata. Njegova osnov- 

Napomena uredništva: 

Objavljujemo ovaj članak s napomenom, da je Prijedlog 
zakona o investicionoj izgradnji još u toku diskusije. 


na razlika je u tome što je on okvirne naravi, a obu¬ 
hvaća pitanje ekonomike investiranja, tehničke do¬ 
kumentacije i izvedbe investicionih objekata. Uslijed 
takove njegove naravi cn je opći, što znači da on re¬ 
dovno daje samo osnovne postavke za materiju koju 
regulira, a njihova provedba konkretizirat će se pro¬ 
vedbenim propisima. 

Potreba donošenja ovakovog zakona nameće se 
time što su uslijed brzog privrednog razvitka mnogi 
dosadašnji naši propisi zastarjeli, ili više nijesu u 
skladu sa našim sistemam i odnosima u privredi ili 
đruštveno-političkim uređenjem. Radi toga pokazala 
se potreba za daljnju investicionu izgradnju, u skladu 
sa dostignutim stepenom razvitka proizvodnih snaga 
i odnosa, te u cjelini obuhvatiti izgradnju investicio¬ 
nih objekata, tj. kako izgradnju građevinskih dije¬ 
lova objekata tako isto njihovu opremu i instalacije. 

1) Sadržaj i podjela zakona 

Pored općih te kaznenih i završnih odredaba, ma¬ 
terija zakona podijeljena je na slijedeća poglavlja: 
investicioni program; investiciona tehnička dokumen¬ 
tacija; izrada investicionog objekta; tehnički pregled 
investicionog objekta; učesnici u izgradnji investicio¬ 
nih objekata i njihovi međusobni odnosi (s odred¬ 
bama o izgradi investicionog programa i investicione 
tehničke dokumentacije, o izradi investicionog obje¬ 
kta, o izvršenju radova u vlastitoj režiji) i nadzor. 

Kako se iz prednjega vidi, zakon ne sadrži odred¬ 
be o financiranju investicione izgradnje, i to zato što 
se smatra da su to pitanja koja često zavise od dru¬ 
štvenih potreba, mogućnosti i momenata podložnih 
utjecaju tekuće ekonomske politike. Zakon bi pak 
trebao imati trajniji značaj, tj. biti nezavisan od po¬ 
litike investiranja. 

Tako isto zakon ne regulira pitanje proizvodnje 
investicione opreme. Međutim, predviđena je mo¬ 
gućnost da se za određenu opremu investicionih obje¬ 
kata ili njihovih dijelova koji se ugrađuju u investi¬ 
cione objekte izrađuje i ovjerava tehnička dokumen¬ 
tacija prema odredbama ovog zakona. 

2) O nekim odredbama zakoiia 

Jedna od važnijih odredaba zakona svakako je 
ona kojom se predviđa da privredna organizacija 
koja se bavi građenjem odnosno izradom investicio¬ 
nih objekata može izrađivati investicioni objekt za 
potrebe tržišta. U vezi s time su i odredbe 
da se izrada investicionog objekta vrši na temelju 
investicionog programa kada se objekt iz¬ 
rađuje po narudžbi investitora, a na temelju p r o- 
grama proizvodnje kada ga proizvođač iz¬ 
rađuje za tržište. 

Investicioni program donosi sam investitor, osim 
slučajeva koji budu posebno određeni, kao i za ob¬ 
jekte od posebnog značenja. 

Zakonom se određuje osnovni sadržaj investicionog 
programa, ali se po posebnim propisima mogu tražiti 
i drugi podaci odnosno elementi, pored onih kojih 
zakon propisuje. U slučajevima kada se objekt finan¬ 
cira iz zajma ili dotacija, njihov davalac također 
može tražiti daljnju dokumentaciju. 

U pogledu obrade investicionog programa novost 
je i to što se u izvjesnim slučajevima može za teh¬ 
ničko i tehnološko rješenje tražiti izrada više alter¬ 
nativa. Tako isto predviđa se mogućnost da se prije 
prihvata investicionog programa taj daje na eks¬ 
pertizu odgovarajućoj stručnoj organizaciji od¬ 
nosno osobi. 

Prema specifičnosti objekta, ijnvesticiona 
tehnička dokumentacija je tehnički ela¬ 
borat bez kojeg se ne može započeti izvedba objekta. 
On se sastoji od jednog ili više projekata: projekt 
tehnološkog procesa, projekt građevinskog dijela ob¬ 
jekta, projekt instalacija, i dr. Zakonom se ne pred¬ 
viđa dosadašnja dioba tehničke dokumentacije na 
idejni i glavni projekat, ali je predviđeno da bliže 
propise o sadržaju i opremi tehničke dokumentacije 
može donijeti Savezno izvršno vijeće. Tako isto nije 
posebno predviđen ni projektni program. 

Ustupanje na izradu investicionog programa i teh¬ 
ničke dokumentacije može investitor vršiti putem 
licitacije (konkursa), prikupljanjem ponuda ili nepo¬ 
srednom pogodbom. Po dosadašnjim propisima ustu¬ 
panje projekata na izradu vršilo se samo neposred¬ 
nom pogodbom. 

Zakon ne predviđa daljnje postojanje revizionih 
komisija, ali traži da se prije početka izvedbe izvrši 
tehnička kontrola investicione tehničke do¬ 
kumentacije. Ova se pak sastoji u provjeravanju, da 
li su primjenjeni odgovarajući tehnički propisi, nor¬ 
mativi i standardi, utvrđuje postojanje dokaza o 
stabilnosti te sigurnosti kako za osobe tako i za po¬ 


kretne ili nepokretne stvari, da li su predviđene mjere 
protiv zagađivanja vode i zraka s obzirom na ljude 
životinje i bilje. 

Tehničku kontrolu redovno vrši općinski organ 
nadležan za poslove građevinarstva, ali ako se teh¬ 
ničkom dokumentacijom daju i razrađuju tehnička 
rješenja za tehnološki proces proizvodnje u industrij¬ 
skim odnosno rudarskim objektima, tada će tehničku 
kontrolu vršiti općinski organ uprave koji je nadležan 
za poslove industrije. Iznimke od nadležnosti općin¬ 
skih organa za tehničku kontrolu mogu biti onda 
kada ti organi ne raspolažu sa potrebnim stručnim 
osobljem, kao i u slučajevima kada investicioni pro¬ 
gram što ga donosi investitor podleži odobrenju dru¬ 
gog organa koji u tom slučaju može vršiti i tehničku 
kontrolu. Iznimka postoji i za vojne objekte te ob¬ 
jekte saobraćaja i veza (željeznica, brzojav, pomor¬ 
stvo, putevi, riječni i zračni saobraćaj.) 

3) Izvedba investicionih objekata 

Što se tiče izrade investicionog objekta, nema 
naročitih promjena od dosadašnjih, osim onih koje 
se nameću u slučajevima kada izvođač gradi za trži¬ 
šte. Pored ostaloga, za odobrenje građenja zahtijeva 
se, uz dokaze koji su se ranije tražili, i investicioni 
program ako je on obvezan, kao i suglasnost vcdo- 
privrednog organa odnosno drugih zainteresiranih or¬ 
gana. Prije izdavanja odobrenja za građenje ,organ 
koji izdaje odobrenje utvrđuje da li investicioni pro¬ 
gram sadrži sve elemente predviđene zakonom o in¬ 
vesticionoj izgradnji, da li je donesen od nadležnog 
organa, odnosno da li postoji odobrenje nadležnog 
organa državne uprave. 

U pogledu izvođača novost je u tome da će oni 
moći preuzimati izvedbu investicionih objekata ako 
su registrirani za obavljanje odgovarajuće djelat¬ 
nosti. Ovo bi moglo djelovati na pospješenje speci¬ 
jalizacije izvođačkih pri v, rednih or¬ 
ganizacija. 

Nacrt zakona kao moguće načine ustupanja 
investicionih objekata na izvođenje predviđa 
javno nadmetanje (konkurs), prikupljemje ponuda ili 
neposredne pogodbe. Sam investitor bira način ustu¬ 
panja, osim slučajeva kad nadležni savezni organ 
propisom odredi obavezno nadmetanje ili prikuplja¬ 
nje ponuda. Do sada je ustupanje poslova na izvedbu 
prikupljanjem ponuda odnosno neposrednom pogod¬ 
bom bilo moguće samo u određenim slučajevima, i 
to po odobrenju organa uprave nadležnog za odobre¬ 
nje investicionog programa. Novost je u tome što se 
bližim propisima više ne će regulirati uvjeti i po¬ 
stupak za ustupanje na izradu investicionog objekta. 
Investitoru je ostavljeno da u uvjetima za natječaj 
odnosno prikupljanje ponuda o tome propiše po¬ 
trebne pojedinosti. Zadržano je načelo ustupanja in¬ 
vesticionog objekta na izvođenje organizaciji koja je 
podnijela najpovoljniju ponudu, osim ako u 
uvjetima javnog nadmetanja nije drugačije predvi¬ 
đeno. Ovime je omogućeno investitoru da može uvje¬ 
tovati ustupanje najjeftinijem ponuđaču, ali samo 
ukoliko je to unaprijed odredio, tj. prije raspisivanja 
uvjeta o ustupanju. 

Slučajevi obustave rada također su reguli¬ 
rani zakonom, i to posebno za slučajeve kada to 
pravo pripada investitoru, izvođaču i nadzornom or¬ 
ganu. Ovo pravo izvođaču pripada i onda ako inve¬ 
stitor pravovremeno ne plati neosporene dospjele si¬ 
tuacije. 

Dosadašnji propisi regulirali su tehnički p r e- 
g 1 e cl samo izvedenih građevinskih objekata, dok 
ovaj zakon predviđa da taj pregled ima obuhvatiti 
izgrađeni investicioni objekt u cjelini. On se pre¬ 
ma tome može sastojati iz tehničkog pregleda građe¬ 
vinskih radova, tehničkog pregleda instalacija i teh¬ 
ničkog pregleda opreme, već prema naravi investi¬ 
cionog objekta. Dosljedno iznijetom osnovnom gle- 

đištu, ovaj pregled treba da obuhvati samo pravil¬ 
nost primjene tehničkih propisa, normativa i oba¬ 
veznih standarda, te stabilnost i sigurnost objekta. 
Pitanje naime, da li je objekt izveden u svemu prema 
ugovoru, jest pitanje između organizacije koja je iz¬ 
vela objekt i investitora, te o tome državni organ 
uprave ne će donositi odluku u postupku tehničkog 
pregleda. 

Postupak za tehnički pregled nešto je skraćen i 
određen je rok od 30 dana u kojem se on mora iz¬ 
vršiti. Ovo bi trebalo znatno ubrzati primopredaju 
radova između investitora i izvođača. Radi ubrzanja 
zakon predviđa da se odmah nakon izvršenih pre¬ 
gleda, ukoliko nema primjedaba, donese rješenje o 
tome da se objekat može upotrebiti odnosno staviti 
u pogon. Dosada se najprije donosila odluka o izvr¬ 
šenom pregledu, a zatim odobrenje za upotrebu ob¬ 
jekta. Investitor i izvođač radova dužni su da u 
roku od 30 dana po primitku odobrenja za upotrebu 
investicionog objekta izvrše primopredaju i obračun 
izgrađenog investicionog objekta. U pogledu izvo¬ 
đenja radova u režiji, zakonom su točno određeni 
uvjeti. 

Kod građenja je novost da se ne predviđa nad¬ 
zor kao obavezan. Međutim, svaki će savezni organ 
upravo prema oblasti svog djelokruga moći propisati 
za koje je investicione objekte investitor dužan osi¬ 
gurati svoj stručni nadzor pri izvedbi objekta. 

4) Projektni ovlaštenici 

Krug projektnih ovlaštenika po nacrtu zakona 
trebao bi biti znatno proširen ,a s namjerom boljeg 
iskorišćenja projektantskih kadrova i kapaciteta. 

Ekonomska i tehnička dokumentacija pristupni 
su poslovi pri svakom invesitranju. Njima se predo- 
dređuje budući investicioni objekt s njegovom cije¬ 
nom, tehnološkim procesom, rentabilnošću i svim 
drugim faktorima ekonomike i tehnike. Jasno je dakle 
da su za svako investiranje ovi faktori od naročitog 
interesa. Zakon u tom pogledu zauzima stav da je pri 
ovome prvenstveno zainteresiran investitor sam. U 
tu svrhu daju mu pravo da sam izrađuje ekonomsku 
(investicioni program) i tehničku dokumentaciju (pro¬ 
jekte). 

Pored toga što će investicioni program 
moći izrađivati sam investitor, on će moći njihovu 
izradbu povjeriti bilo u cjelini ili djelomično drugim 
organizacijama, ustanovama, kao i ostalim pravnim 
osobama. Prema tome, investicione programe ne bi 
mogli raditi pojedinci, neposredno pod vlastitim ime¬ 
nom. 

Također i tehničku dokumentaciju pro¬ 
jektne elaborate) investitor će moći sam izrađivati, 
ili će ih pak moći dati na izradu organizaciji koja će 
izvoditi objekt, a tako i organizaciji kojoj je izrada 
tehničke dokumentacije osnovna djelatnost. Daljnje 
proširenje kruga projektnih ovlaštenika omogućeno 
je odredbom po kojoj »investitor može ustupiti izradu 
tehničke dokumentacije i drugim privrednim organi¬ 
zacijama, ustanovama i društvenim organizacijama 
ili drugim pravnim osobama, koje se bave izradom 
tehničke dokumentacije.« 

Natječaji za idejna rješenja zadržani su i u 
ovom nacrtu zakona. To bi bio jedini predviđeni put 
preko kojeg bi formalno i neposredno pojedinac 
mogao učestvovati u izradi tehničke dokumentacije. 

U pogledu stručnih uvjeta projektnih ovlaštenika 
zakon je predvidio samo jedan, i to onaj da projektni 
ovlaštenici (dakle i investitori) koji izrađuju »tehnič¬ 
ku dokumentaciju ... raspolaže odgovarajućim struč¬ 
nim osobama za izradu tehničke dokumentacije od¬ 
nosne vrsti investicionih objekata.« Ostale uvjete ov¬ 
lašteno je po potrebi donijeti Izvršno vijeće. Zakon 
ne predviđa da projektni ovlaštenik smije izrađivati 
tehničku dokumentaciju samo preko ovlaštenog pro¬ 
jektanta, polazeći sa gledišta da ovlaštenje za 
projektiranje ne stiče pojedinac, već organizacija. 


Kako je zakon predvidio široki krug projektnih 
ovlaštenika, tako isto je predvidio i široku materi¬ 
jalnu odgovornost svih onih koji za drugoga izrađuju 
investicione programe odnosno tehničku dokumen¬ 
taciju. Ovo se sastoji u tome da »ako izvedeni inve¬ 
sticioni objekt ne dade predviđene osnovne odnosno 
eksploatacionc karakteristike (kapaciteti, potrošnja 
energije, kvalitet proizvodnje odnosno usluga, potreb¬ 
no osoblje za rad, i dr.) radi nedostataka ili nepravil¬ 
nosti u investicionom programu, odnosno tehničkoj 
dokumentaciji, organizacija koja je izradila taj in¬ 
vesticioni program odnosno tehničku dokumentaciju 
dužna je investitoru naknaditi štete, ako je do tih 
nedostataka odnosno nepravilnosti došlo uslijed nje¬ 
nog nehata ili krivice.« 

Pored prije navedene civilno-pravne odgovornosti 
za naknadu štete, predviđena je i novčana kazna do 
5,000.000 dinara za organizaciju koja izrađuje tehnič¬ 
ku dokumentaciju, »ako pri izradi investicione teh¬ 
ničke dokumentacije ne primijeni sve tehničke pro¬ 
pise, normative i obavezne standarde koji vrijede za 
izgradnju odnosne vrsti investicionog objekta odnosno 
za izradu te dokumentacije, ili ako je u tehničkoj do¬ 
kumentaciji dala rješenje kojim nije zajamčena si¬ 
gurnost i stabilnost investicionog objekta, ili ako u 
tehničkoj dokumentaciji nije predvidila propisane i 
uobičajene suvremene mjere za sprečavanje odnosno 
otklanjanje zagađivanja vode i zraka pri radu od¬ 
nosno korištenju investicionog objekta.« Nadalje je 
predviđena ista kazna, ako se »izradi investiciona 
tehnička dokumentacija koja po svojoj kvaliteti ne 
omogućava pravilno i nesmetano građenje ili se po 
njoj ne može vršiti građenje.« 

Novost je u ovom zakonu i to, što on tehničkoj 
dokumentaciji i investicionom programu daje karak¬ 
ter javne istrave te propisuje da se oni moraju ču¬ 
vati kod organa odnosno organizacija, koji će biti 
posebno određeni. 

5) Osvrt na neke odredbe i provedba zakona 

Iz ovoga prikaza vidi se da novi zakon donosi na 
ovom području znatnih promjena, koje su pretežno 
diktirane razvitkom naših društvenih snaga i proiz¬ 
vodnih odnosa. Zakon međutim ne ulazi u provedbu 
postavljenih načela. U svrhu njegove detaljne razrade 
i pravilne primjene predviđa se niz propisa, kao što 
su: o sadržaju investicionih programa; o tehničkoj 
dokumentaciji i postupku po kojem se vrši tehnička 
kontrola; o postupku za izdavanje odobrenja za grad¬ 
nju; o vođenju tehničke dokumentacije; o nadzoru; 
o posebnim uvjetima koje moraju ispunjavati orga¬ 
nizacije za izradu tehničke dokumentacije; o struč¬ 
noj spremi rukovoditelja građenja; o nadzoru teh¬ 
ničkih inspekcija, itd. U spomenutim provedbenim 
propisima trebali bi biti detaljnije regulirana mnoga 
pitanja koja su zakonom ostala otvorena. 

Najveći broj takovih otvorenih pitanja su ona koja 
se postavljaju u vezi s proširenim krugom projektnih 
ovlaštenika. Tu je u prvom redu pitanje nejedna¬ 
kosti ekonomskih uvjeta. Tako će na pr. 
privredne projektne organizacije biti obvezanici do¬ 
prinosa na izvanredni prihod, dok ta obaveza ne po¬ 
stoji za ostale ovlaštenike (što povećava obavezo ovih 
prema zajednici za oko 44%). 

Poznato je, nadalje, da se jedan dio honorara za 
idejne projekte tretira kao autorski honorar. Nakna¬ 
de za tako otkupljene projekte terete neposredno in¬ 
vesticioni objekt kod investitora, kada on to sam vrši 
odnosno isplaćuje. Tako isto je i kada investitor sam 
sa svojim osobljem ili vanjskim suradnicima izra¬ 
đuje ekonomsku ili tehničku dokumentaciju, jer i ti 
troškovi (zajedno sa osobnim dohotcima) terete ne¬ 
posredno investicioni objekt. Sve navedeno kod pro¬ 
jektnih privrednih organizacija tereti čisti prihod, pa 
je prema tome opterećeno još i svim do van j ima iz 
dohotka i čistog prihoda. 

Tako isto zakon nije dao nikakovih smjernica u 
pogledu specijalizacije projektnih organizacija, a ni 
u pogledu njihove kompletnosti, pa će i ova pitanja 
vjerojatno biti rješavana provedbenim propisima, jer 
su ona i do sada bila postavljana. U izvjesnoj vezi 
s pitanjem kompletnosti, a tako i pitanjem kapaci¬ 
teta te kvalitete tehničke i ekonomske dokumentacije 
jest i pitanje vanjske suradnje. Ovaj pro¬ 
blem, valjda u nijednoj djelatnosti nema toliku va¬ 
žnost i značaj, kao na ovom području (Koliko je pak 
on obiman, vidi se iz toga što je u 1959. god. u NRH 
ona iznosila preko 35°/o u odnosu na osobne dohotke 
ostalih radnika). Povećani krug projektnih ovlašte¬ 
nika sigurno može još dalje povećati obim vanjske 
suradnje, sa svim njenim mnogostrukim konsekven- 
cijama. Provedbenim propisima trebalo bi onemogu¬ 
ćiti smanjenje produktivnosti i kvalitete radova pr¬ 
venstveno postojećih projektnih kapaciteta uslijed 
eventualnog povećanja opsega vanjske suradnje. 

U pogledu angažiranja vanjske suradnje, također 
bi se mogla izvesti nejednakost između investitora i 
svih ostalih projektnih ovlaštenika. Ovo zato što je 
za posljednje predviđena velika kazna, ako ovjere 
da su izradili investicionu tehničku dokumentaciju ili 
njen dio koji oni nijesu izradili. Ovakova zabrana 
nije bez pasljedica. Međutim predviđena za investi¬ 
tora pa se čini kao da bi on mogao ovjeriti svaki 
projekt, da je izrađen kod njega. Ove nejasnoće sva¬ 
kako će vjerojatnp biti objašnjene provedbenim pro¬ 
pisima. 


U pogledu izrade investicionih programa uklanja 
se dosadašnja praksa da su ove mogli izrađivati i 
privatnici, jer će to po novom zakonu moći raditi 
samo organizacije i druge pravne osobe, dakle, ne 
pojedinci. Međutim, sam investitor mogao bi angaži¬ 
rati privatnika, kao što ga može angažirati i za iz¬ 
radu tehničke dokumentacije (vanjski suradnik). Tim 
putem mogao bi se stvarno proširiti krug pro¬ 
jektnih i drugih ovlaštenika i na privatnike, iako to 
zakonom formalno nije predviđeno, pa bi i ovo tre¬ 
balo biti riješeno provedbenim propisima. 

Odredba o obavezi naknade štete zbog nedostataka 
ili nepravilnosti u investicionom programu ili tehnič¬ 
koj dokumentaciji postoji samo za organizaciju( a ne 
za investitora ili pojedinca). Ova odredba vjerojatno 
će proizvesti, pored ostaloga, i cijene projektnih us¬ 
luga, ako DOZ uvede osiguranje za dužno jamstvo. 
S druge pak strane, o kriterijima i uvjetima koje bi 
DOZ postavio za ovo osiguranje on bi mogao utjecati 
na veću ili manju konkurentsku sposobnost projektnih 
ovlaštenika. 

Iz svega iznijetoga se vidi da će novi zakon unijeti 
u ovo područje mnoge nove odredbe i rješenja koja bi 
mogla imati znatnog utjecaja na položaj svih faktora 
što sudjeluju u investicionoj izgradnji, bilo u gra¬ 
đevinskom dijelu bilo u opremi. Kako je ovo još uvi¬ 
jek nacrt zakona, ne može se uzeti da je on konačan, 
već se, naprotiv, mogu očekivati izvjesne dopune, 
objašnjenja i druge promjene. Međutim, u svojim 
osnovnim postavkama on vjerojatno ne će pretrpiti 
znatnijih promjena. 


Obavijest 

DVANAESTI MEĐUNARODNI KOLOKVIJ 
ZA GEOMEHANIKU 

U vremenu od 19. i 20. listopada o. g. održat će se 
u Salzburgu XII. kolokvij Internacionalne radne za¬ 
jednice za geomehaniku, slobodnog skupa stručnjaka 
sa područja građevnog inženjerstva, geomehanike, 
geologije, mineralogije, petrologije i rudarstva. Po¬ 
drobnije podatke o toj radnoj zajednici, koja je svo¬ 
je istražne radove proširila posebnim interesom i na 
područje mehanike stijena i gorja, sadrži »Građevi¬ 
nar«, god. XII, br. 8 (kolovoz 1960.). 

Ovogodišnji kolokvij, tj. slobodna izmjena misli i 
iskustava, bit će posvećena rezultatima pokusa u ve¬ 
likom mjerilu izvedenih in situ u samom gorju, kao 
i praktičnim problemima građevinskih radova u sti¬ 
jeni. Predstojeći kolokvij bit će zato od naročitog zna¬ 
čaja, jer će učesnici imati prilike da vide novo osno¬ 
vani laboratorij za mehaniku stijena i gorja poduzeća 
»Interfels«, koje je osnovano u Salzburgu 3. III o. g. 
Osnutak takovog instituta najavili smo već u našem 
izvještaju u gore spomenutom broju »Građevinara«. 

Uspješni osnutak međunarodnog laboratorija za 
geomehaniku stijena i gorja zasluga je neumornog 
zalaganja dr. techn. Leopolda Mtillera, koji je pri¬ 
godom otvorenja instituta (»Interfels«, Internationale 
Versuchs- und Forschungsanstalt fur Fels, Salzburg, 
Schwarzstrasse 27) mogao pozdraviti znatan broj stru¬ 
čnjaka iz mnogih zemalja. 

Radno područje novo osnovanog instituta je geo- 
tehničko i tehnološko ispitivanje stijena i gorja u 
svim predjelima svijeta za potrebe prakse, kao i u 
čisto naučne svrhe. Naročita pažnja bit će usmjerena 
na izradu, usavršavanje i praktičnu primjenu preciz¬ 
nih sprava za mjerenje napona i deformacija stijena 
i gorja te iskorištenje dobivenih rezultata i novih 
spoznaja pri građevnim radovima u stijeni. 


Težište rada instituta bit će pokusi i ispitivanja u 
velikom mjerilu (1 :1) na terenu i gradilištima, pomno 
pripremljena detaljno razrađenih prethodnim pro¬ 
gramom. Ispitivat će se među ostalim: čvrstoća na 
tlak i smicanje i tehnologija stijena, strukturna me¬ 
hanika stijena i gorja, vremenski utjecaj trajanja is¬ 
pitivanja na dobivene rezultate, unutarnje i vanjsko 
trenje stjenovitih masa, dvo- i troosovinska ispiti¬ 
vanja, utjecaj povremenog i trajnog rasterećenja na 
sile i napone u stijenama i u gorju, razgraničenje 
elastičnog i plastičnog područja itd. 

Konačni cilj takovih ispitivanja treba da bude mo¬ 
gućnost da se odrede realne vrijednosti racionalnog 
koeficijenta sigurnosti pri radovima u stijeni i pri 
rudarskim radovima, te utvrditi minimalna prihva¬ 
tljiva vrijednost tog koeficijenta, koja bi se zatim 
mogla garantirati. 

Mehaničkim i tehnološkim istražnim metodama, 
koje treba još razraditi i provjeriti, utvrdit će se 
stepen sigurnosti i stabilnosti, dolinskih pregrada, vi¬ 
sokih brana, građevina u kavernama, hidrauličnih i 
saobraćajnih tunela, dubokih usjeka, dnevnih kopova 
itd., tako, da se uz minimalnu garantiranu sigurnost 
može postići maksimum ekonomičnosti, koji je za¬ 
htjev danas opće priznat kao neophodno potreban. 

Nadamo se da će što većem broju naših stručnja¬ 
ka, čiji je znatni pozitivni doprinos mehanici stijena 
i gorja pohvalno istaknuta na X kolokviju god. 1959., 
biti omogućeno sudjelovanje na XII kolokviju i upo¬ 
znavanje navedenog instituta, u kojemu se već vrše 
ispitivanja za gradilišta u Austriji, Italiji i Japanu. 
Rezultati ovih opsežnih i vrlo interesantnih istražnih 
radova biti će saopćeni na predstojećem kolokviju 
19. i 20. X o. g., čiji će detaljni program biti intere¬ 
sentima saopćen krajem kolovoza. 

Ing. Stjepan Szavits-Nossan 

tehničara fđreatske 



OSVRT NA SEMINARE »CEMENT I BETON« 

Početkom ove godine održana su dva seminara za 
»Cement i beton«, u organizaciji Društva građevnih 
inženjera i tehničara — Zagreb. Program tih semi¬ 
nara nije se razlikovao od prijašnjih programa pa se 
očekivao manji odaziv, s tim više što je to već peta 
uzastopna godina i 12-i isti seminar. Međutim, pola¬ 
znika je bilo toliko da je prekoračen optimalni broj 
polaznika u jednom seminaru (40). 

Kako je ova godina »jubilarna« dat ćemo za ovo¬ 
godišnje i ostale do sada održane takve seminare su¬ 
marne podatke u tabeli I. U tabeli II. dati su podaci 
iz anketnih listova ovogodišnjih polaznika. 


Tabela I. Pregled podataka o polaznicima seminara 


PODATAK 


1961. 

% 

1957.— 

% 

1961. 

Broj polaznika seminara 
Prosječna starost 

Zvanje polaznika: 

109 

27,4 

100 

442 

29,0 

100 

inženjera 

21 

19 

125 

28 

tehničara 

78 

72 

307 

70 

kvalificiranih radnika 

10 

9 

10 

2 

Specijalnosti polaznika: 

konstruktera 

17 

16 

127 

29 

hidrotehničara 

6 

5 

70 

16 

saobraćajaca 

11 

10 

88 

20 

arhitekata 

39 

36 

79 

18 

(geodeta, kemičara i dr.) 

Iz Narodnih republika: 

36 

33 

78 

17 

Hrvatske 

93 

86 

363 

82 

Crne Gore 

5 

4 

21 

5 

Bosne i Hercegovine 

11 

10 

21 

5 

Makedonije 

— 

— 

23 

5 

Slovenije 

— 

— 

8 

2 

Srbije 

— 

— 

6 

1 

Iz područja Zagreba 

54 

50 

180 

41 

Prosječni staž 

7,7 

— 

6,4 

— 

Članovi SGIT-a 

69 

63 

201 

70 

Pohađali sličan seminar 

13 

12 

— 

— 

Podaci u tabeli II. dobiveni su 

na bazi 

82 anketna 


lista, a to je 75% od ukupnih polaznika. U zagradi su 
dani podaci iz 1960. god. 


Tabela II. Rezultati ankete o pojedinim temama 
seminara 

Tema predavanja polaznici seminara 



Proble¬ 

Zanimljivo 

Korisno 

Uvod u kemiju 

matično 

79 (31)°/o 

za rad 

36 (19)% 

Cement 

44 (44)°/o 

94 (67)%> 

95 

(81)°/o 

Voda 

37 (24)°/o 

81 (74)°/# 

77 

(58)°/o 

Ispuna u betonu 

64 (32)°/o 

95 (90)°/o 

94 

(90)°/o 

O betonu 

75 (26)°/o 

94 (81)%» 

97 

(95)°/o 

Mehanizacija 

72 (30)°/o 

75 (77)°/o 

82 

(60)°/o 

Ispitivanje materijala 
za beton 

70 (32)°/o 

94 (86)°/o 

51 

(58)°/’o 

O proizvodnosti 

72 (67)°/» 

81 (70)»/o 

73 

(58)°/o 


Broj polaznika u toku proteklih pet godina (442), 
govori u prilog održavanja takvih seminara, tim više 
što se na osnovu stečenog iskustva uvode promjene. 


Tako su kemiju slušaoci u početku primali s izvje¬ 
snom rezervom i s manjim interesom, no ove godine 
je dosta porastao interes za osnove kemije obrađene 
za građevinare; oko trećine smatra da će polaznik 
koristiti u svome radu obnovljeno i stečeno znanje 
s tog područja. Nadalje, izbor materijala za ispunu i 
drugi problemi u vezi s ispunom za beton kao da po¬ 
staju sve aktuelniji na našim gradilištima. S tim u 
vezi, u posljednje vrijeme nastaju novi zadaci na 
području moderne betonske tehnologije. Mehaniza¬ 
cija je organski vezana za svaki novi moderni tehno¬ 
loški proces, pa je razumljiv porast interesa i pro¬ 
blema na tom području. Proizvodnost i studij rada 
oko 75% polaznika seminara smatra značajnim i iz¬ 
javljuju da imaju te probleme i da bi mogli iskori- 
šćivati metode i analize te grane nauke. 

Na pitanje treba li nešto mijenjati u organizaciji i 
načinu održavanja predavanja, vježbanja i dr. samo 3% 
polaznika je izjavilo da očekuju seminar bez interesa, 
15% zbog službene ili lične obaveze; 55% polaznika 
došlo je na seminar po želji rukovodioca. Samo 21% 
polaznika smatra da ih je seminar općenito zamorio; 
25% da je način izlaganja prebrz, 17% da je neujed- 
dačen, a 6% da je tempo bio spor. Za 6% polaznika 
predavanja su bila teško shvatljiva, 34% tvrdi da 
je bilo promjenljivo shvatljivo; 18% smatra da je 
previše sati predavanja, a 12% da ih je premalo. Ža 
vježbanja 33% smatraju da je premalen broj sati, 
dok 5% smatra da ih je previše; 27% polaznika sma¬ 
tra da je broj učesnika od 54 u jednom seminaru 
prevelik, 44% učesnika seminara smatra da je kon¬ 
trola dolaska na predavanja potrebna, a više od polo¬ 
vice izjavljuju da su imali teškoća u redovitom pola- 
ženju seminara zbog drugih obaveza. Možemo reći da 
je stvarno broj polaznika bio prevelik, ne toliko na 
predavanjima nego na vježbanjima. Velik broj po¬ 
vlači za sobom i izvjesnu nedisciplinu, samo na osno¬ 
vu podataka o kontroli pohađanja, naročito su mnogo 
polaznici izostajali sa vježbanja u laboratorijima. 
Objašnjenje za to je teško naći, jer je to najzanimljiviji 
dio seminara koji praktički najviše vrijedi. Dvokratni 
rad seminara uvjetovan je mogućnostima laborato¬ 
rija i predavača (4 sata predavanja i 4 sata vježbanja 
dnevno). 

Sredili smo odgovore o raznim problemima i že¬ 
ljama što su ih napisali ovogodišnji polaznici. Naj¬ 
veći broj prijedloga traži da se (oko 20%): organizi¬ 
raju seminari s temom »Mehanizacija u građevinar- 
stvu«(!), »Organizacija građenja, studij rada i pojed¬ 
nostavnjenje rada«, »Prednapregnuti beton«, »Završni 
radovi u građevinarstvu«, »Statika, konstruiranje i 
dimenzioniranje armiranih betonskih konstrukcija«(!). 
Ima prijedloga da se na ovom seminaru obrade kon¬ 
kretni primjeri iz prakse, što nebi odgovaralo namje¬ 
rama organizatora, jer se ne može dati univerzalni 
recept za sva gradilišta. Od ostalih tema naveli su 
»Tehnologija novih građevnih materijala« i »Ispiti¬ 
vanja (drugih) građevnih materijala«. Neki su pro¬ 
blemi prodiskutirani na posebnom sastanku; npr.: 
o armaturi od visokokvalitetnog čelika, o ispravljanju 
debelih šipaka namotanih u klupko, upotrebi dodataka 
u betonu, o propisima za projektiranje, standardima, 
transportu materijala u rastresitom stanju, kvalitetu 
proizvoda i kontroli proizvođača, nedisciplini kada 
se radi o odbacivanju nekvalitetnog materijala i dr. 
Općenito se može reći da je takva diskusija sa veći¬ 
nom prisutnih predavača bila vrlo zanimljiva. 

O organizaciji novih seminara može se navesti da 
je seminar »Mehanizacija u građevinarstvu« već odr¬ 
žan u 4 navrata. Seminar »Statika« žele, vjerojatno, 
oni polaznici koji se spremaju za stručni ispit; takav 
seminar nije na programu, jer bi se u stvari ponav- 

ljalo gradivo iz škola. Seminari »Organizacija građenja« 
i »Završni radovi« su jedan od glavnih zadataka za¬ 
grebačkog Društva. 

U zaključku na sadašnji seminar »Cement i beton« 
može se reći da bi se taj seminar moglo reformirati. 
Ostao je neobuhvaćen znatan broj stručnjaka koji su 
školovanje završili prije 10 i više godina, a Tehno¬ 
logija betona je toliko napredovala, i primjena pro¬ 
pisa znatno mijenja dosadašnja shvaćanja i rad na 
tom području. U početku je seminar bio zapravo na¬ 
mijenjen stručnjacima u praksi koji su završili škole 
prije 10 i više godina, a u namjeri da se oni upoznaju 
sa novostima. Međutim, na seminarima smo do sada 
imali mlađe kolege. 

Zato bi možda trebalo organizaciono promijeniti 
taj seminar ovako: 

1. Seminar podijeliti u dva dijela: prvi dio u obli¬ 
ku i opsegu kao što je to do sada, ali bez dodataka o 
mehanizaciji i studiji rada, s povećanjem gradiva o 
kemiji te više laboratorijskog rada. Drugi dio semi¬ 
nara kao nastavak prvoga, ali s proširenim preda¬ 
vanjima o koroziji betona, organizaciji tehnološkog 
procesa, organizaciji ispitivanja i dr. sve s praktič¬ 
nim proračunima i radom. U stvari, drugi dio bi do¬ 
bio sasvim novi sadržaj. 

2. Potrebno bi bilo radi takve podjele i novih pro¬ 
pisa preraditi postojeći »Podsjetnik«. 

3. U zajednici sa Zavodom za ispitivanje gradiva 
A. G. G. fakulteta i Institutom građevinarstava raz¬ 
raditi plan za otvaranje većeg broja radnih mjesta u 
laboratorijima nabavkom potrebnog inventara i dr., 
razraditi plan ispitivanja i pokusa u vezi s najčešćim 
problemima koji se javljaju u praksi. 

4. Iskorišćujući susretljivost i mogućnosti većih 
građevnih poduzeća »Tehnike«, »Tempa« i dr. omo¬ 
gućiti polaznicima upoznavanje s modernom meha¬ 
nizacijom za pripremu betona i iskustvima tih podu¬ 
zeća pri organizaciji radova betoniran ja. 

Z. Š. 

SAVJETOVANJE O OBRAZOVANJU STRUČNIH 
KADROVA 

U organizaciji Saveza inženjera i tehničara Jugo¬ 
slavije Komisiji za kadrove i školstvo održano je 14. 
i 15. juna 1961. godine u Beogradu Savetovanje inže¬ 
njera i tehničara svih struka o obrazovanju stručnih 
kađrovh. 

U vezi s podnetim referatom i na osnovu vođene 
diskusije o problemima i pitanjima zajedničkim za sve 
tehničke grane Savetovanje je donelo sledeće 

zaključke 

Rezolucijom Savezne narodne skupštine o obrazo¬ 
vanju stručnih kadrova dat je snažan impuls svim dru¬ 
štvenim faktorima za dalje napore u obrazovanju struč¬ 
nih kadrova. Utvrđenim osnovnim principima, na 
kojima treba da se izgradi novi sistem obrazovanja, 
trasiran je put kojim treća ići u rešavanju problema 
i pitanja stručnog obrazovanja. 

Današnje stanje stručnih kadrova u svim tehnič¬ 
kim granama zahteva radikalne i efikasne mere svih 
privrednih organizacija i njihovih asocijacija, organi¬ 
zacija javne službe, organa državne uprave i stručnih 
društvenih organizacija, kako bi se ubrzalo sprovo- 
đenje Rezolucije u život. Utvrđeni nedostatak stručnih 
kadrova svih nivoa stručnosti još uvek je primarni 
problem kako privrede i javne službe tako i obrazov¬ 
nih i školskih ustanova. Pored opšteg nedostatka struč¬ 
nih kadrova, posebno se ističe problem osetne dispro¬ 
porcije u međusobnim odnosima pojedinih kategorija 
kadrova. Tako je karakterističan nedostatak visoko- 
kvalifikovanih u odnosu na kvalifikovane radnike, kao 
i tehničara u odnosu na više tehničare i inženjere. 


U periodu proteklom od donošenja Rezolucije teži¬ 
šte aktivnosti bilo je na obrazovanju stručnih kadrova 
višeg i visokog nivoa, dok se obrazovanju stručnih ka¬ 
drova srednjeg nivoa nije poklonila odgovarajuća 
pažnja i aktivnost. 

Neophodno je potrebno izvršiti reorganizaciju te¬ 
hničkih škola u skladu s novim sistemom i dostignu¬ 
tim tehničkim razvojem. Hitno proširiti kapacitete po¬ 
stojećih škola i osnivati nove škole, naročito u ne¬ 
dovoljno razvijenim područjima, u skladu s potreba¬ 
ma u tim kadrovima i očiglednim željama omladine da 
pohađaju tu vrstu škole. 

Više tehničke škole treba i dalje osnivati u zavi¬ 
snosti od potreba i mogućnosti da se stvori za to po¬ 
trebni uslovi. Na više škole, kao specijalističke, treba 
da dođu lica sa srednjom stručnom spremom, uz oba¬ 
veznu radnu praksu u proizvodnji ili javnoj službi 
u trajanju koje treba utvrditi za svaku tehničku gra¬ 
nu posebno. Na tehničkim fakultetima prvi stepen 
studija daje više stručno obrazovanje, pri čemu se 
posebno mora voditi računa o nastavnim planovima 
i programima, kako bi se posle završenog školovanja 
studenti mogli u što kraćem vremenu osposobljavati 
za rad na radnom mjestu višeg tehničara. 

Postojeće škole za »pogonske inženjere« treba 
uskladiti po programu i trajanju nastave sa višim 
tehničkim školama, odnosno tehničkim fakultetima. 
Naziv »pogonski inženjer« unosi zabunu u obeležava- 
nje stručne spreme i utvrđivanje stručnog obrazova¬ 
nja, pa ga kao takvog treba ukinuti, tim više što 
mesto pogonskog inženjera zauzimaju i zauzimaće ka¬ 
drovi sa završenim tehničkim fakultetima. 

Stručno obrazovanje na tehničkim fakultetima na 
II stepenu vrši se kao nastavak završenog I stepena, 
odnosno više tehničke škole; ili jedinstvenim tipom 
nastave kroz 4 godine. Kandidatima koji završe I 
stepen na tehničkom fakultetu ili višu tehničku ško¬ 
lu, treba omogućiti prelaz na II stepen studija na te¬ 
hničkom fakultetu, i to ne obaveznom identifikacijom 
nastavnih planova i programa viših tehničkih škola sa 
planovima i programima prvog stupnja, nego upoređe- 
njem sumiranog znanja koje kandidati mogu postići na 
višoj školi sa znanjem koje se postiže na prvom 
stupnju. U slučaju ustanovljenja razlike sumiranih 
znanja uvesti diferencijalne ispite za nedostajuća zna¬ 
nja, odnosno priznati ispite onih predmeta slušanih na 
višoj tehničkoj školi koji odgovaraju predmetima pred¬ 
viđenim u programu za I stepen studija. 

Kao preduslov i bazu za izradu nastavnih planova 
i programa svih obrazovnih i školskih ustanova treba 
hitno utvrditi profile kadrova za koje se stručno obra¬ 
zovanje vrši. Privredne organizacije i njihove asoci¬ 
jacije kao i organizacije javnih službi treba s punom 
odgovornošću veoma savesno i stručno da obave po¬ 
sao izrade profila potrebnih stručnih kadrova. Obra¬ 
zovne i školske organizacije treba da sarađuju na 
ovome. Organizacije inženjera i tehničara treba da se 
aktiviraju kao inicijatori i sarađuju na ovom važnom 
stručnom poslu. Potrebno je smelije uvoditi savre- 
mene metode obrazovanja kako u postojećim tako 
naročito u novoosnovanim školskim ustanovama. 

Savremenoj nauci o radu, kao posebnom predmetu, 
treba pokloniti punu pažnju i pažljivo pripremiti njeno 
uvođenje u nastavne planove i programe naših teh¬ 
ničkih, školskih i obrazovnih ustanova. 

Praktičnu obuku učenika i studenata u privrednim 
organizacijama treba, kao sastavni deo nastavnih pla¬ 
nova i programa, organizovano i sistematski sprovo- 
diti što do sada nije bo slučaj. O ovome se moraju 
odgovorno pobrinuti uprave školskih i obrazovnih usta¬ 
nova i odgovarajućih privrednih organizacija. Pitanje 
uvođenja proizvodnog rada u sistem obrazovanja struč¬ 
nih kadrova, kao kvalitetnu novu kategoriju, treba za 
sve tehničke grane i sve stepene obrazovanja pažljivo 
proučiti u cilju što skorije primene. 

Nedostatak nastavničkog kadra naročito zahteva 
preduzimanje hitnih mera. Angažovanje odgovaraju¬ 
ćih stručnjaka iz privrede i javne službe u stalni i ho¬ 
norarni odnos treba regulirati. U vezi sa tim nužno je 
organizovati pomoć ovim kadrovima u ovladavanju 
neophodno potrebnim pedagoškim i metodskim zna¬ 
njima. Inženjer i tehničar, po pravilu, ne bi mogao biti 
nastavnik u stručnim školama ako nema odgovarajuću 
praksu u proizvodnji ili javnoj službi. Potrebno je hitno 
rešiti pitanje materijalnog položaja nastavničkog ka¬ 
dra u stručnim školama u skladu sa odgovornošću i 
značajem njihovog rada- 

Neophodno je potrebno što hitnije regulisati na od¬ 
govarajući način primenu utvrđivanja minimalnih 
zahteva koje škole treba da ispune za verifikaciju, kao 
i regulisati funkciju verifikacije škola za opšti priznati 
stepen obrazovanja. Potrebno je propisom regulisati 
pitanje utvrđivanja i društvenog priznanja (verifika¬ 
cije) postignutog stručnog obrazovanja pojedinaca, in¬ 
dividualnim radom (ispit u odgovarajućoj školskoj usta¬ 
novi ili slično). Pojava uvođenja školarine za vanredno 
školovanje mera je koja otežava sprovođenje jedne od 
postavki Rezolucije, pa je u tom obliku treba što 
hitnije ukinuti. Nedostajuća sredstva za školske usta¬ 
nove treba hitno rešiti na prikladniji način. 

Potrebno je da se inženjeri i tehničari zaposleni 
u privrednim organizacijama, posebno založe za stva¬ 
ranje olakšica zaposlenim kadrovima pri učenju i 
školovanju. 

Pitanje neophodnih investicija u nove školske ka¬ 
pacitete i finansiranje rada obrazovnih i školskih 
ustanova treba radikalnije rešavati, da bi se izbegao 
zastoj u izgrađivanju novog sistema školovanja. 

Privredne organizacije i organizacije javnih službi 
trebalo bi u većoj meri da udružuju finansijska sred¬ 
stva za rešavanje gorućih problema stručnog obra¬ 
zovanja. Procente koje privredne organizacije izdva¬ 
jaju iz dohotka u ove svrhe trebalo bi povećati ili na 
drugi odgovarajući način rešiti pitanje već sada ne¬ 
dostajućih sredstava za stručno obrazovanje. 

Potrebno je da se inženjeri i tehničari što brojnije 
angažuju u organima upravljanja stručnih škola. Or¬ 
ganizacije inženjera i tehničara treba da se angažuju 
u sprovođenju ovih zaključaka. 

Po završenom stručnom obrazovanju na svim ni¬ 
voima (stepenima) stručnog obrazovanja, potrebno je 
uvesti obavezno osposobljavanje za rad na radnom 
mesto (s t a ž)) kroz organizovano i sistematsko obu¬ 
čavanje. Trajanje ovog osposobljavanja (staža) u 
zavisnosti od stepena stručnog obrazovanja i odgova¬ 
rajuće struke treba odrediti posebno za svaku struku i 
nivo stečenog obrazovanja. Postignuti uspeh osposoblja¬ 
vanja potrebno je na odgovarajući način utvrditi 
(ispit). 

Kod novih kadrova koji se uključuju u proizvodnju, 
profesionalnu orijentaciju kod svih nivoa treba bazi¬ 
rati na savremenom testiranju sposobnosti i sklonosti, 
kao i na solidnom uhodavanju u vršenju zadataka 
radnog mesta. 

Po završenom stažu tehničar, viši tehničar i inže¬ 
njer polažu stručni praktični ispit pred određenom ko¬ 
misijom, koja im (diplomom ili uverenjem) priznaje 
stručnu spremu i odgovornost za samostalno obavljanje 
poslova tehničara, višeg tehničara i inženjera u pri¬ 
vredi i javnoj službi. 

Smatra se da bi organizacije inženjera i tehničara 
bile najpogodnije da dobiju ovlašćenje za sprovođenje 
ovoga u praksu. 

Da se ovlasti Komisija za zaključke i Komisija za 
kadrove i školstvo SITJ-e da po dešif rovan ju beležaka 
diskuje, na osnovu diskusije i referata, obradi i ostale 
zaključke, pored ovih koji su kroz referat i diskusiju 
postavljeni, a na Savetovanju usvojeni. 


NOVA NASTAVNIČKA MJESTA NA ARHITEKTON- 

SKO-GRAĐEVINSKO-GEODETSKOM FAKULTETU 
U ZAGREBU 

Na temelju zaključaka Fakultetskog savjeta Arhi- 

tektonsko-građevinsko-geodetskog fakulteta. Sveuči¬ 
lišta u Zagrebu raspisuje se: 

NATJEČAJ 

za popunjenje slijedećih mjesta: 

1. Jedno mjesto nastavnika za predmet Povijest i 
oblici arhitekture 

2. Jedno mjesto nastavnika za predmet Urbanizam 

3. Jedno mjesto nastavnika za predmet Izvođenje 
gradnja na građevinskom odjelu 

4. Jedno mjesto nastavnika za predmet Niža geode¬ 
zija 

5. Jedno mjesto nastavnika za predmet Astronomija 

6. Jedno mjesto stalnog asistenta na Katedri za iz¬ 
vođenje gradnja 

7. Jedno mjesto stalnog asistenta na Katedri za po¬ 
vijest umjetnosti i arhitekture (za predmete Po¬ 
vijest umjetnosti i Teorija arhitekture) 

8. Jedno mjesto stalnog asistenta na Katedri za me¬ 
talne konstrukcije i mostove 

9. Jedno mjesto stalnog asistenta na Katedri za nižu 
geodeziju 

10. Jedno mjesto stalnog asistenta na Katedri za as¬ 
tronomiju 

11. Jedno mjesto stalnog asistenta na Katedri za teh¬ 
ničku mehaniku (reizbornost) 

12. Jedno mjesto honorarnog nastavnika za predmet 
Građevne instalacije (Arhitektonski odjel) 

13. Jedno mjesto honorarnog nastavnika za predmet 
gospodarsko i industrijsko graditeljstvo (Arhitek¬ 
tonski odjel) 

14. Jedno mjesto honorarnog nastavnika za predmet 
Strojarstvo i elektronika (Građevinski odjel) 

15. Jedno mjesto honorarnog nastavnika za predmete 
Osnovi građevinarstva, i Projektiranje i građenje 
komunikacija (Geodetski odjel) 

16. Jedno mjesto honorarnog nastavnika za predmet 
Pedologija s poljodjelstvom (Geodetski odjel) 

17. Jedno mjesto honorarnog nastavnika za predmet 
Katastar i zemljišna knjiga (Geodetski odjel) 

18. Jedno mjesto honorarnog nastavnika za predmet 
Agrarne operacije (Geodetski odjel) 

19. Jedno mjesto honorarnog nastavnika za predmet 
Ruski jezik 

20. Jedno mjesto honorarnog nastavnika za predmet 
Francuski jezik 

21. Tri mjesta honorarnih asistenata na Katedri za 
urbanizam 

22. Tri mjesta honorarnih asistenata na Katedri za 
projektiranje (za predmete Projektiranje I i II, 
Projektiranje III i Projektiranje IV) 

23. Jedno mjesto honorarnog asistenta na Katedri za 
povijest umjetnosti i arhitekture (za predmet Po¬ 
vijest i oblici arhitekture) 

24. Dva mjesta honorarnih asistenata na Katedri za 
teoriju konstrukcija (za predmet Građevna sta¬ 
tika I—III na Arh. odjelu) 

25. Jedno mjesto honorarnog asistenta na Katedri za 
izvođenje gradnja (za predmet Izvođenje gradnja 
na Građevinskom odjelu 

26. Jedno mjesto honorarnog asistenta na Katedri za 
sanitarnu hidrotehniku (za predmet Opskrba vo¬ 
dom i kanalizacija) 

27. Jedno mjesto honorarnog asistenta na Katedri za 
drvene i masivne mostove. 

28. Dva mjesta honorarnih asistenata na Katedri za 
privrednu hiđrotehniku (za predmete: Regulacije 
i melioracije i Iskorišćenje vodnih snaga) 

29. Jedno mjesto honorarnog asistenta na Katedri za 
hidrauliku 

30. Dva mjesta honorarnih asistenata na Katedri za 
tehničku mehaniku (za predmete: Otpornost ma¬ 
terijala, Teorija konstrukcija II 2 i Ispitivanje ma¬ 
terijala i konstrukcija) 

ROK NATJEČAJA do 30. X 1961. odnosno do po- 
punjenja, ali najkasnije do 31. XII 1961. 


Prijave se predaju odnosno dostavljaju Dekanatu 
AGG fakulteta u Zagrebu, Kačićeva ulica 26 (Pp 518), 
a prilažu im se prilozi po čl. 31. Zakona o javnim 
službenicima, opis života i popis naučnih i stručnih 
radova. 

Kandidati, koji se već nalaze u državnoj službi, 
prilažu samo posljednji dekret i izvadak iz perso¬ 
nalnog lista s opisom života i rada te popisom nauč¬ 
nih i stručnih radova. 

DEKANAT ARHITEKTONSKO-GRAĐEVINSKO- 
GEODETSKOG FAKULTETA, ZAGREB 


f3ibl i ogr aji j a - 

SPOMENICA JUGOSLAVENSKE AKADEMIJE 
ZNANOSTI I UMJETNOSTI 

Pod gornjim naslovom izašla je u ciklusu djela 
Akademije knjiga 51 i knjiga 52, izdane u počast 
40-gcđišnjice osnivanja Saveza komunista Jugosla¬ 
vije 1919—1959. 

Svezak prvi ovog djela ima podnaslov »Razvitak 
nauka i umjetnosti u Hrvatskoj 1945—1959«, a sve¬ 
zak drugi »Znanstveni i umjetnički prilozi«. 

U prvom svesku naši najpoznatiji naučni radnici i 
članovi Akademije obradili su prikaz razvoja poje¬ 
dinih grana nauka, književnosti i umjetnosti, tako da 
knjiga obuhvaća: 

— društvene nauke i filozofiju; 

— matematičke, fizičke, kemijske i tehničke nauke; 

— prirodne nauke; 

— medicinske nauke; 

— filologiju; 

— književnost; 

— likovnu umjetnost i 

— muziku. 

Osvrnut ćemo se u ovom prikazu samo na odjeljak 
»Građevinarstvo«, obrađen od prof. Ing. Rudolfa Bro- 
za, dekana AGG fakulteta u saradnji sa Vladimirom 
Juranovićem, Stjepanom Szavits-Nossanom, Ervinom 
Nonveillerom, Josipom Grčičem, Miroslavom Đuro- 
vićem, Jurjem Zagodom, Krunom Tonkovićem, Mi¬ 
roslavom Čabrijanom, Dinkom Volarićem, Mladenom 
Žugajcm i Milivojem Petrikom. 

Oblast građevinarstva opisana je na 17 stranica 
teksta s jednim grafičkim prilogom (mreža cesta). 
Nakon uvoda prikazuju se: 

— hidraulika u građevinarstvu; 

— geomehanika i fundiran je; 

— melioracija tla i regulacija rijeka; 

— opskrba vodom i kanalizacije; 

— hidroenergetiku; 

— mostogradnja; 

— betonske armirano-betonske gradnje; 

— željeznička mreža i 

— cestovna mreža. 

Uvodno pisac naglašava velike i teške zadatke 
koji su nakon Oslobođenja postavljeni pred građe¬ 
vinarstvo. Velikim zalaganjem stručnjaka građevinara 
postignuti su zamjerni uspjesi, pa izgrađeni objekti 
u periodu 1945—1960., projektirani na bazi najnovijih 
naučnih dostignuća, izgrađeni po najmodernijim teh¬ 
ničkim tekovinama, izazivaju opravdano divljenje. 
Nauka je bila čvrsto povezana sa operativom i upje- 
šni završetak izgradnje gigantskih objekata dokazuje 
veliki udio nauke u rješavanju tehničke problema¬ 
tike naše zemlje. 


Rad naših građevnih stručnjaka mnogo je cije¬ 
njen u naprednim zemljama svijeta, naši specijalisti 
građevinari publiciraju velike radove u stranim ča¬ 
sopisima, učestvuju na međunarodnim kongresima, 
vrše izvođačke i nadzorne radove izgradnje objekata 
u stranim državama, te su veoma traženi i cijenjeni. 

HIDRAULIKA U GRAĐEVINARSTVU 

Od obrađenih radova u ovoj oblasti autori spo¬ 
minju: 

— problem vodnih komora; 

— problem naravnih i umjetnih korita u vezi s 
regulacijom Save i isušen ja Lonjskog polja; 

— prelijevanja viškova vode preko betonskih pre¬ 
grada; 

— procjeđivanje vode kroz nasipe, podzemno od¬ 
vodnjavanje i vlaženje tla; 

— studije u hidrotehničkim laboratorijima za po¬ 
trebe HE »Nikola Tesla« »Vinodol«, HE »Jablanica«, 
HE »Peruča« i đr. 

Neke od ovih studija objavljivane su u inozemnim 
časopisima. 

GEOMEHANIKA I FUNDIRANJE 

Ova grana nije prije rata kod nas bila razvijena. 
Nastava iz geomehanike uvedena je na fakultetu tek 
poslije Oslobođenja. 

Specijalizirani laboratorij za geomehaniku ispiti¬ 
vanja osnovana su u poduzećima »Geoistraživanja« i 
»Elektrosond« i u Institutu građevinarstva NRH u 
Zagrebu. 

Zahvaljujući dobroj opremljenosti specijaliziranim 
stručnjacima, geomehanika se kod nas naglo razvila 
i našla široko polje primjene. Danas naši geomehani- 
čari imaju zasluženu reputaciju u internacionalnim 
krugovima. Njihovi radovi naročito su zapaženi pri 
gradnji naših brana: Lokvarke za HE Nikola Tesla 
i za HE Peruča na Cetini. Jedna grupa naših geo- 
mehaničara danas nadzire za iračku vladu gradnju 
130 m visoke brane Derbendi Khan. 

U Siriji naša specijalizirana poduzeća vrše radove 
na bušenju zdenaca za vodu, isto u delti Nila u 
Egiptu. 

Na savremenu osnovicu postavljeno je i ispitiva¬ 
nje stabilnosti terenskih padina, uvedene su metode 
fizikalno-kemijskog učvršćenja tla injekcijama. Na 
gradnji brane Peruča izvedena je podzemna injekti- 
rana nepropusna zavjesa dubine 200 m, dužine 1600 
m. Slične radove izvode naša poduzeća na staroj 
brani Asuan na Nilu. 

Znatan napredak je postignut i pri podmorskim 
fundiranjima i u postupku saniranja klizišta. 

MELIORACIJA TLA I REGULACIJE RIJEKA 

Izrađena je tehnička i ekonomska dokumentacija 
i sastavljen prijedlog Zakona za melioraciju Posavlja. 

Za širi sliv Save izrađeni su projekti za meliora¬ 
ciju površina uz njene pritoke (Sutla, Krapina, Česma, 
Ilova, Kupa i dr.). 

Završena je studija za melioraciju Međumurja i 
za ostala područja u Posavini i Podunavlju. 

Problem melioracije u Istri riješen je provedbom 
novih studija i izradom projekata za meliorativno 
uređenje Mirne, Raše i Dragonje. 

Melioracije polja u slivu Like i Gacke, te Sinj- 
skog i Hrvatočkog polja riješene su u sklopu odgo¬ 
varajućih energetskih sistema. 

Istražni radovi i projektiranja izvršeni su za sva 
područja i polja u slivu Neretve i izrađen je pri¬ 
jedlog Zakona za melioraciju doline Neretve. 

Od inozemnih radova te oblasti spominjemo melio¬ 
raciju područja Washauung u Burmi. 

OPSKRBA VODOM I KANALIZACIJE 

1948. god. u NRH opskrbljivano je vodom iz 220 
javnih vodovoda 900 000 stanovnika ili 24%, dok se 
na individualni način opskrbljivalo 70°/o stanovništva 
ili 2,85 miliona ljudi. 

Problematika opskrbe vodom, prvenstveno u pod¬ 
ručju krša, postavljena je na širu bazu tek iza rata. 

Veći vodovodni radovi izvedeni su ili su u toku 
izvođenja u Puli, Južnoj Istri, u Gorskom Kotaru, na 
otocima Korčula, Hvar, Vis i Rab, u gradovima Du¬ 
brovniku, Osijek, Zagreb, Sisak, Brod, Varaždin i dr. 

Kanalizacija naselja i gradova, do rata potpuno 
zaostala, obrađena je novim projektima i novim ra¬ 
dovima, odnosno rekonstrukcijom u Zagrebu, Rijeci, 
Crikvenici, Samoboru, Brodu, Osijeku, Varaždinu i dr. 

Problemi kondicioniranja otpadnih voda i dispo¬ 
zicija krutog otpadnog materijala još su u osnovnom 
stadiju rješavanja. 

HIDROENERGETIKA 

U mnogim domenima ove oblasti ostvarene su iz¬ 
vorne metode rada i postignuti značajni rezultati, 
koji su objavljivani u domaćoj i stranoj stručnoj 
štampi. 

Spominjemo najvažnija područja ovog djelovanja: 

— izvornim hidroenergetskim riješenjima tretirani 
su problemi reguliranja dotoka, dimenzioniranja aku- 
mulacionih jezera, analiza hidroenergetskih poten¬ 
cijala, određivanje veličine izgradnje hidroelektrana 
itd.; 

— stvarane su originalne metode hidrologije (tre¬ 
tiranje velikih voda, kombiniranje oborinskih i hidro- 
metrijkih podataka, hidrološki režimi krša i podzem¬ 
nih voda isl.; 

— obrada složenih hidrauličkih problema pomoću 
eksperimentalne hidraulike vršena je u Zagrebu na 
oko 50 modelarskih ispitivanja( hidrotehnički labo¬ 
ratorij »Elektroprojekta«); 

— laboratorijska ispitivanja radi primjene u prak¬ 
si cementno-bentonitskih i cementno glinenih injek¬ 
cija; 

— kao originalni radovi pojavljuju se pojedini ti¬ 
povi dolinskih pregrada, proračuni za nasute pregra¬ 
de ,tretiranje pokosa nasipa, dimenzioniranje tlačnih 
tunela i si. 

Svi ovi radovi su korisno primjenjivani pri pro¬ 
jektiranju i izvedbi niza hidroelektrana, od kojih spo¬ 
minjemo Vinodol, Gojak, Peruču, Split, Senj, Ozalj, 
Zavrelje i dr. 

MOSTOGRADNJE 

U ratu porušeno je 600 mostova, koji su u periodu 
obnove 1946. god. provizorno popravljeni. 

Gradnja novih mostova počinje kasnije, pa se od 
značajnih dostignuća spominje: 

— upotreba originalne konstrukcije luka raspona 
90 m od betona, 

— novi tipovi konstrukcije kosih nadvožnjaka sa 
trokutastim sistemom rebara, 

— novi tip konstrukcije vijadukta sa rašljastim 
.stupovima, 

— novi tip grednih nosača sa poluzglobovima. 


Od značajnijih objekata mostogradnje među inim 
spominje se: cestovni most na Rječini, most preko 
Kupe u Karlovcu, nadvožnjak na Rijeci, mostovi na 
Autoputu Zagreb—Beograd i nadvožnjaci na Auto¬ 
putu Zagreb—Ljubljana. 

Od najnovijih tekovina mostogradnje su most na 
Korani u Slunju, na Mirni kod Novigrada, na Orljavi 
kod Požege, na Savi kod Jankomira i Trnja. 

BETONSKE I ARMIRANO-BETONSKE GRADNJE 

U naporima nakon Oslobođenja u industrijaliza¬ 
ciji zemlje trebalo je riješiti teške građevinske zadat¬ 
ke pri izgradnji velikih industrijskih postrojenja, na 
pr. »Rade Končar« Zagreb, »Jedinstvo« Jankomir, 
»Prvomajska« Žitnjak, Tvornica parnih kotlova Za¬ 
greb, Kombinat Željezare Sisak, Tvornica »Đuro Đa- 
ković« Slavonski Brod, »Jugovinil« Kaštela, Tvornica 
»Boris Kidrič« Ražine, »Jugoturbina« Karlovac, Bro¬ 
darski institut Zagreb, Paviljoni Zagrebačkog vele¬ 
sajma i niz drugih. 

Na gradnjama su primjenjivane nove konstruk¬ 
cije i nove metode rada. Rješavani su problemi teo¬ 
retske prirode iz područja betonskih i armirano-be- 
tonskih radova, od kojih primjerice navodimo: metodu 
deformacija i postepenih aproksimacija, dinamička 
opterećenja temelja, ljuske, poligonalne ploče, krute 
poprečne stijene zgrada i si. 

U vezi s tim vršena su odgovarajuća istraživanja 
i obrade tehnologije betona. 

Kasnijih godina prilazi se primjeni montažnih i 
prefabriciranih elemenata za krovne konstrukcije 
tvorničkih hala. Počelo se primjenjivati prednapre- 
gnuti beton (Ljevaonica Prvomajske). 

Željeznička mreža 

Tokom rata u NR Hrvatskoj porušeno je 3181 km 
pruge, 316 mostova ukupne dužine 9282 m, razoreno 
2619 željezničkih zgrada ukupne površine 217 094 m 2 . 
Tako žalosna bilanca zatečenog stanja nakon Oslobo¬ 
đenja zahtijevala je hitne i ogromne napore, tako da 
je obnova pruga i zgrada sada potpuno dovršena. 

Prišlo se nadalje modernizaciji radova na održa¬ 
vanju željezničkih pruga putem kemijskog uništava¬ 
nja korova, regeneracije kolosječnog materijala, za¬ 
varivanja šina u trakove do 800 m dužine, podmazi¬ 
vanja šina u oštrim krivinama i si. 

Elektrifikacija pruga počinje 1952 i danas je do¬ 
vršena u dužini od 92 km od Rijeke do Srpskih Mo- 
ravica. Razlog relativno sporom napredovanju elek¬ 
trifikacije pruga treba tražiti u nepostojanju ozako¬ 
njenog plana elektrifikacije i nedostatku financijskih 
sredstava. 

Dovršenom elektrifikacijom do Moravica skraćeno 
je vrijeme putovanja za 25%, a kapacitet pruge po¬ 
većan za 75%. 

Nove pruge izgrađene su: 

— Grubišno Polje—Bastajai 1948/51, 15 km, 400 
mio Din, 

— Savski Marof—Kumrovec 1956, 32 km 2000 mio 
Din, 

— drugi kolosjek Zagreb—Dugo Selo, 21.3 km, 
1200 mio Din, 

U izgradnji su pruge: 

— Knin—Zadar, 95 km, dovršenje 1963, 10 300 

mio Din, 

— Garešnica—Banova Jaruga, 16,6 km 600 mio Din. 

Željeznička čvorišta: 

— teretni kolodvor Vinkovci, kapaciteta 4000 va¬ 
gona dnevno. 

U izgradnji su čvorišta Knin, Split i Zagreb i novi 
putnički kolodvor Vinkovci. 

CESTOVNA MREŽA 

Nakon Oslobođenja NR Hrvatska naslijedila je 
svega 456 km cesta sa suvremenim kolnikom ili sve¬ 
ga 5°/o cjelokupne cestovne mreže I i II reda. 

Od 1945 do 1960 izgrađeno je ukupno 1328 km ce¬ 
sta, tako da danas ima na području NR Hrvatske 
1784 km cesta sa suvremenim kolnikom. 

Od izvedenih poteza najvažniji su: 

Zagreb—Beograd autocesta, 

Karlovac—Rij eka, 

Rijeka—Zadar, tzv. Jadranska magistrala, 
Karlovac—Plitvička Jezera, 

Vrpolje—Osijek. 

U gradnji je Zagorska magistrala Zagreb—Kumro- 
vec—Maribor. 

Na svim ovim gradnjama postojali su terenski geo- 
mehanički i betonski laboratoriji, kao jezgra dana¬ 
šnjeg Instituta građevinarstva Hrvatske u Zagrebu. 

Treba istaći da su sve radove na izgradnji cestovne 
mreže vršili domaći stručnjaci. 

Na zaključku ovog prikaza Akademijine Spome¬ 
nice u dijelu koji je posvećen građevinarstvu, sa za¬ 
dovoljstvom ističemo mjesto i ulogu koju su izdavači 

1 autori dali građevinarstvu općenito i time potvrdili 
njegov značajan udio u veličanstvenim plodovima za 
kulturni i ekonomski napredak, za nezavisnost i na¬ 
rodnu čast naših naroda i svakog pojedinog građa¬ 
nina naše domovine. 

Milan Jančiković 

DOKUMENTACIJA ZA GRAĐEVINARSTVO 
I ARHITEKTURU 

Izdaje: Centar za unapređenje građevinarstva Savezne 
građevinske Komore, Beograd, Božidara Adžije 21 
(Nastavak) 

Teracer — kvalificirani radnik (minimalni zahtjev 
za stručno obrazovanje kadrova u građevinarstvu). 

2 str. 

Teracer — visokokvalificirani radnik (minimalni 
zahtjevi za stručno obrazovanje kadrova u građevi¬ 
narstvu). 2 str. 

Ložač opekarske peći — kvalificirani radnik (mini¬ 
malni zahtjevi za stručno obrazovanje kadrova u gra¬ 
đevinarstvu). 2 str. 

Ložač opekarske peći — visokokvalificirani radnik 

(minimalni zahtjevi za stručno obrazovanje kadrova 
u građevinarstvu). 2 str. 

Sušilac opekarskih proizvoda — kvalificirani radnik 

(minimalni zahtjevi za stručno obrazovanje kadrova 

Sušilac opekarskih proizvoda — visokokvalificirani 
radnik (minimalni zahtjevi za stručno obrazovanje 
kadrova u građevinarstvu). 2 str. 

Rukovalac opekarskim strojevima — kvalificirani 
radnik (minimalni zahtjevi za stručno obrazovanje ka¬ 
drova u građevinarstvu). 2 str. 

Rukovalac opekarskim strojevima — visokokvalifi¬ 
cirani radnik (minimalni zahtjevi za stručno obrazova¬ 
nje kadrova u građevinarstvu). 2 str. 

Predmetni registar — »Dokumentacija za građevi¬ 
narstvo i arhitekturu« za 1958/1960. godinu, (sveska 
1 — 22 ). 

Cijene građevinskog materijala u januaru 1961. — 

Prema evidenciji Savezne građevinske komore. 16 str. 
tabela. 


Cijene građevinskog materijala u februaru 1961. — 

Prema evidenciji Savezne građevinske komore. 6 str. 
tabela. 

Broj 26 — april 1961. 

SADRŽAJ 

Osnovni principi proizvodnje i ugrađivanja modu¬ 
larnih komponenata stambenih zgrada. — Proširena i 
ilustrovana tumačenja nekih osnovnih pojmova iz obla¬ 
sti modularne koordinacije koji su u posrednoj ili ne¬ 
posrednoj vezi sa pravilnim dimenzioniranjem obliko¬ 
vanih građevinskih materijala i elemenata. Za štampu 
priredili arh. Vojislav Gatalović i arh. Jovan Vukov. 
10 str., 11 si. 

Prijedlog standarda za električno osvjetljenje u 
školskim prostorijama. — Prilog za pravilno osvjetlja¬ 
vanje učionica osnovnih škola, s obzirom na pedagoške 
i higijensko-tehničke normative. U izradi ovih uput- 
stava učestvovali su članovi Potkomisije za tehničko- 
-higijenska pitanja: M. Baylon, O. Gaspari, V. Đamja- 
nović, dr. S. Lunaček i V. Kunst. Redakcija ing. O. 
Piškorić. 6 str., 6 tab. 

Istraživanje ekonomičnih drvenih krovnih kon¬ 
strukcija za stambene objekte. — Prikaz elaborata izra¬ 
đenog u Institutu građevinarstva NRH i Zavodu za 
ispitivanje gradiva Arhitektonsko-građevinsko-geodet- 
skog fakulteta u Zagrebu. Elaborat obradio ing. S. Ba¬ 
krač. Prikaz arh. Gordane Ristić. 2 str. 

Obojeni asfalt. — Prikaz elaborata izrađenog u Za¬ 
vodu za ispitivanje materijala i konstrukcija u Lju¬ 
bljani. Temu obradio ing. Ernest Udovč. Prikaz ing. 
Milene Stojadinović. 8 str., 4 tab. 

Studija zamjene četinarske građe drvetom mekih 
lišćara. — Prikaz elaborata izrađenog u Institutu za 
ispitivanje materijala NRS, Beograd. Ispitivanjima ru¬ 
kovodili i elaborat napisali ing. B. Daviđović i ing. M. 
Čemerikić. 20 str., 15 tab., 7 graf. 

Impregnacija drvenih stubova osmoza postupkom. 

— Prikaz elaborata izrađenog u Institutu za drvno i 
šumsko gazdinstvo Slovenije, Ljubljana. Ispitivanje 
izvršio i elaborat napisao doc. dr. Bogdan Ditrih, sa- 
radnik Instituta. 4 str. 

Kolektivne zgrade — VI (objekti za prolazni bo¬ 
ravak). — Hoteli za prolaznike, moteli i razne preno¬ 
ćišta ili slični objekti. 24 strane sa ilustracijama. Autor 
prof. ing. M. Baylon. 

Građevinski poslovođa u niskogradnji i hidrogradnji 

— visokokvalificirani radnik (minimalni zahtjevi za 
stručno obrazovanje kadrova u građevinarstvu). 4 str. 

Građevinski poslovođa u visokogradnji — visoko¬ 
kvalificirani radnik (minimalni zahtjevi za stručno 
obrazovanje kadrova u građevinarstvu). 4 str. 

Poslovođa u industriji tehničkog i ukrasnog ka¬ 
mena — visokokvalificirani radnik (minimalni zahtjevi 
za stručno obrazovanje kadrova u građevinarstvu). 

4 str. 

Poslovođa u industriji cigle i crijepa — visokokva¬ 
lificirani radnik (minimalni zahtjevi za stručno obra¬ 
zovanje kadrova u građevinarstvu). 4 str. 

Građevinski poslovođa u tunelu — visokokvalifici¬ 
rani radnik (minimalni zahtjevi za stručno obrazovanje 
kadrova u građevinarstvu). 4 str. 

Cijene građevinskog materijala u martu 1961. go¬ 
dine, prema evidenciji Savezne građevinske komore. 

5 str. tabela. 

»HIDROELEKTRA« 

GRAĐEVNO PODUZEĆE 


DIREKCIJA: 


ZAGREB 

LESKOVACKA 10 
TELEFON 52-122 

SPECIJALIZIRANO PODUZEĆE 
ZA IZGRADNJU HIDROELEKTRANA 
I SVIH VRSTI PODZEMNIH 
RADOVA 


izvodi sve vuni građevinskih radova 

GRAĐEVNO PODUZEĆE 

ZAGREB, ILICA 44-TEL. 24-314, 34-822 

' • r. 

IZ VODI 


sve vrste 


M 

P 


visokogradnja i niskogradnja 
na teritoriju cijele 
države 




GRAĐEVNO PODUZEĆE 














URBANISTIČKI 

BIRO 

SPLIT 

VESTIBUL 4 


PROJEKTNI BIRO ZA URBANIZAM I ARHITEKTURU 

TELEFON 49-66 


/ 

„RAD” 


GRAĐEVNO PODUZEĆE 


»MAKARSKA« 

GRAĐEVNO PODUZEĆE 


ŠIBENIK 


Radnička cesta 

UL. JNA b. b. 


tel. 240 i 245 

Telefoni: 474, 891 i 892 


• 

Skladište: 285 


* 

Brzojav: »RAD« — ŠIBENIK 


i 

• 


IZVODI 

SVE VRSTE RADOVA VISOKO- 

Izvodi sve vrsti građevnih radova vi- 


GRAĐNJE, NISKOGRADNJE 

sokogradnja i niskogradnja na terito¬ 


VOZNI PARK 

riju grada i kotara Šibenik. 


PROJEKTNI BIRO 

Vlastiti projektni biro. 


MEHANIČKA RADIONICA 





GRADSKI FOND 

ZA STAMBENU IZGRADNJU 


PZijeka 

SARAJEVSKA UL. BR. 11, telefon 31-08 





Obavlja sve investitorske poslove 
oko izgradnje i projektiranja stambenih , 
upravnih i javnih zgrada na području 
grada i kotara Rijeka 














ČVRSTOĆA * TRAJNOST * SIGURNOST 
EKONOMIČNOST * ESTETSKI IZGLED 
TO SU OSNOVNE ODLIKE GRAĐEVINSKIH 
KONSTRUKCIJA IZVEDENIH IZ BEŠAVNIH 
ČELIČNIH CIJEVI. SVE POTREBNE INFORMA¬ 
CIJE U VEZI PRIMJENE BEŠAVNIH CIJEVI 
U GRAĐEVINARSTVU BEZOBAVEZNO DAJE 


ŽELJEZARA SISAK 

TELEFONI: 441 do 450 (1 0 linija) 






VIADVKT 

CJPAĐEVNO PODUZEĆE-ZAQREB 


















